
(FROM KRITZ.) 

Birth of Catilina (c 5). 

Catilina a partfran of L. Sulla in the Civil "War (c. 5). 

Catilina tned for ' stuprum' with a Vestal (c 15). 

Catilina propraetor ofthe Prorincia Africa. 

Catilina retnrns from his Provincia about the middle of 

summer and is prevented from being a candidate for the 

consulship by a resolution of the Senate. 
Catilina about the close of the year forms his first conspi- 

racy with P. Autronius and Cn. Piso (c 18). 
This conspiracy was broken up in February (c 18). 
Cn. Piso quaestor pro praetore is made governor of Spain 

(c 19). 
Catilina iff prosecuted f»r Repetondae bv P. Clodius, and ia 

acquitted. He is unable to be a candfdate for the consul- 

ship. 
Catilina forms another conspiracy about the lst of June 

(c. 17). 
Catilina is a candidate for the consulship for b.c. 63, and 

loses his election (c. 24). 
Catilina at the close of the year is preparing for his revolu- 

tionary attempts (c. 24). 
On the xii. KaL Nov. (21 Oct) by a Senatus consultum the 

consular comitia which had been fixed for the xi. KaL 

Nov. (22 Oct.) are deferred to the v. Kal. Nov. (28 Oct) 
On the xL KaL Nov. (22 Oct) the Senate empower the con- 

sul8 to protect the State (c. 29). 
On the vi. Kal. Nov. (27 Oct.) Manlius takes up arms in 

Etruria (c. 30). 
The consular comitia for b.c. 62 are held on the v. KaL Nov. 

(28 Oct.), and Catilina who is a candidate is rejected 

(c. 26). 
Catilina prepares for war with the aid of C. Manlius (c 27). 
The Senate raises troops (c 30). 
Alarm in Rome from the 28 Oct to 9 Nov. (c. 31). 
On the night which was between viiL and viL Id. Nor. 

(6 and 7 Nov.) the conspirators meet at M. Laeca's house 

(c.27). 
On the same night a design is formedfor assassinating Cicero 

on the following morning (c 28). 
On the night between vii. and vi Id. Nov. (7 and 8 Hov.) 

there is another meeting of the conspirators. 
On the following day, vL Id. Nov. (8 Nov.). Cicero delivered 
J in the Senate his flrst oration against Catilina (c 31). 

' ' ! ?x, 



CHRONOLOGICAL TABLE. 

A.V.C. A.C. 

63 On the night between the vi. and v. Id. Nov. (8 and 9 Nov.' 
Catilina left the city (c 32). 

— On the following day, v. Id. Nov. (9 Nov.), Cicero delivered 
before the people his second oration against Catilina. 

— Catilina after leaving the city writes letters on the road, in 
which he attempts to conceal hisintentions (c. 34). 

— Catilina and Manlius are declar^d eneinies by a Senatus 
consultunr(c 36). 

— Disturbances in various parts of Italy are checked by Q. Me- 
| tellus Celer and C. Murena (c 42). 

— ,The chiefs of the conspiracy who are in Rome attempt to 
I gain over the ambassadors of the Allobroges (c 40). 

— ,r >n the nirht Vtwcen iv. nnd iii, Non. Dec (2 and 3 Dec) 
| th« Allobrog™ arv ■ ii i- the letters of the conspi- 

)n' the KL Non. T>ec (3 Pec) the conspirators being con- 

fleted lii the Senat* nre (lven lnto custodia iibera' (c 46). 
On thc *aine itay Ln the evenln^ i ieero delivered before the 

Iieople Ut tliinl nration aga1n#t Cattlina (c 48)i 
On iv. Non. Etae. (4 I>ca) the s». a*te meet to reward the 

Allobroj-efl fc. 50), 
On the Sotu !>«*- (5 Dec) tlat- Sr nate deliberate on the pu- 

nishnufiit or ffai cnnspirators (c 50— 53).— Cicero delivered 

1 .►.(".. r- the Benate hU foiirLh otatlon against Catilina. 
On tht* siiino djiir thc nre conapircilors who had been arrested 

aro fstranjded^in the Tullianmn tt, 55). 
t>a2 62 Catilina whrj had heen in Ktrnrla for about three months 

wtth his trnop* i« defeated neur Pistoriaby M. Petreiua, 

and Cntilitia ia Idlied {c €0). 




C. SALLUSTI CRISPI 
CATILINA. 



1. Omnis homines, qni sese student praestare ceteris 
animalibus, summa ope niti decet, ne vitam silentio trans- 
eant veluti pecora, quae naturaforona atque ventri obedi- 
entia finxit. Sed nostra omnis vis in animo et corpore 
«ita est ; animi imperio, corporis servitio magis utimur ; 
altenim nobis cum dis, alterum cum beluis commune est. 
Quo mihi rectius videtur ingeni quam virium opibus glo- 
riam quaerere, et, quoniam vita ipsa qua fruimur brevis 
est, memoriam nostri quam maxume longam efficere. 
Nam divitiarum et formae gloria fluxa atque fragilis 
[est], virtus clara aeternaque habetur. Sed diu magnum 
inter mortalis certamen fuit, vine corporis an virtute 
animi res militaris magis procederet Nam et prius 
quam incipias, consulto, et, ubi consulueris, mature facto 
opus est. Ita utrumque per se indigens, alterum alte- 
rius auxilio eget. 

2. Igitur initio reges, nam in terris nomen imperi 
id primum fuit, divorsi pars ingenium, alii corpus exer- 
cebant ; etiamtum vita hominum sine cupiditate agita- 
batur, sua cuique satis placebant. Postea vero quam in 
Asia Cyrus, in Graecia Lacedaemonii et Athenienses 
coepere urbis atque nationes subigere, lubidinem domi- 
nandi caussam belli habere, maxumam gloriam in maxu- 
mo imperio putare, tum demum periculo atque negotiis 
compertum est in bello plurumum ingenium posse. Quod 
si regum atque imperatorum animi virtus in pace ita ut 
in bello valeret, aequabilius atque constantius sese res 
humanae haberent, neque aliud alio ferri neque mutari 
ac misceri omnia cerneres. Nam imperium facile his 
artibus retinetur, quibus initio partum est. Verum ubi 

pro labore desidia, pro continentia et aequitate lubido 
atque superbia iuvasere; fortuna simul cum moribus im- 
mutatur. Ita imperium semper ad optumum quemque 
a minus bono transfertur. Quae homines arant, navi- 
gant, aedificant, virtuti omnia parent. Sed multi mor- 
tales dediti ventri atque somno, indocti incultique vitam 
sicuti peregrinantes transiere; quibus profecto contra 
naturam corpus voluptati, anima oneri ftiit. Eorum ego 
vitam mortemque juxta aestumo, quoniam de utraque 
siletur. Verum enimvero is demum mihi vivere atque 
frui anima videtur, qui aliquo negotio intentus praeclarl 
facinoris aut artis bonae famam quaerit. Sed in magna 
copia rerum aliud alii natura iter ostendit. 

3. Pulchrum est bene facere rei publicae, ctiam 
bcne dicere haud absurdum est ; vel pace vel bello cla- 
rum fieri licet ; et qui fecere, et qui facta aliorum scrip- 
sere, muiti laudantur. Ac mihi quidem, tametsi haud- 
quaquam par gloria sequitur scriptorem et actorem 
rerum, tamen in primis arduum videtur res gestas scri- 
bere; primum quod facta dictis exaequanda sunt; de- 
hinc quia plerique, quae delicta reprehenderis, malevo- 
lentia et invidia dicta putant ; ubi de magna virtute et 
gloria bonorum memores, quae sibi quisque facilia factu 
putat, aequo animo accipit, supra ea veluti ficta pro fal- 
sis ducit. Sed ego adulescentulus initio, sicuti plerique, 
studio ad rem publicam latus eum, ibique mihi multa 
advorsa fuere. Nam pro pudore, pro abstinentia, pro 
virtute, audacia, largitio, avaritia vigebant Quae tam- 
etsi animus aspernabatur insolens malarum artium, 
tamen inter tanta vitia imbecilla aetas ambitione cor- 
rupta tenebatur; ac me, quum ab reliquis malis mori- 
bus dissentirem, nihilo minus honoris cupido eadem qua 
ceteros fama atque invidia vexabat. 

4. Igitur ubi an!mus ex multis miseriis atque peri- 
culis requievit, et mihi reliquam aetatem a re publica 
procul habendam decrevi, non fuit consilium secordia 
atque desidia bonum otium conterere, neque vero agrum 
colendo aut venando servilibus officiis intentum aetatem 
agere ; sed a quo incepto studioque me ambitio mala 
detinuerat, eodem regressus statui res gestas populi Ro- 

mani carptim, uii quaeque memoria digna videbantur, 
perscribere ; eo magis quod mihi a spe, metu, partibus 
rei publicae^animus liber erat. Igitur de Catilinae con- 
juratione quam verissume potero paucis absolvam ; nam 
id facinus in primis ego memorabile existumo sceleris 
atque periculi novitate. De cujus hominis moribus 
pauca prius explananda sunt quam initium narrandi 
faciain. 

5. Lucius Catilina, nobili genere natus, fuit magna 
vi et animi et corporis, sed ingenio malo pravoque. Huic 
ab adulescentia bella intestina, caedes, rapinae, discordia 
civiiis grata fuere, ibique juventutem suam exercuit. 
Corpus patiens inediae, algoris, vigiliae, supra quam cui- 
quam credibile. Animus audax, subdolus, varius, cujus 
rei lubet simulator ac dissimulator ; alieni appetens, sui 
profusus, ardens in cupiditatibus ; satis eloquentiae, 
sapientiae parum. Vastus animus immoderata, incredi- 
bilia, nimis alta semper cupiebat. Hunc post domina- 
tionem Luci Sullae lubido maxuma invaserat rei publi- 
cae capiundae, neque id quibus modis assequeretur, 
dum sibi regnum pararet, quicquam pensi habebaj^__ 
Agitabatur magis magisque in dies animus ferox Inopia 
rei familiaris et cbnscientia scelerum, quae utraque his. 
artibus auxerat, quas supra memoravi. Incitabant prae- 
terea corrupti civitatis mores, quos pessuma ac divorsa 
inter se mala, luxuria atque avaritia, vexabant. Res 
ipsa hortari videtur, quoniam de moribus civitatis tem- 
pus admonuit, supra repetere ac paucis instituta majo- 
rum domi militiaeque, quo modo rem publicam habu- 
erint quantamque reliquerint, ut paulatim immutata ex 
pulcherruma pessuma ac flagitiosissuma facta sit, dis- 
serere. 

6. Urbem Romam, sicut cgo accepi, condidere atqiie 
habuere initio Trojani, quj, Aenea duce profugi sedibus 
incertis vagabantur, cuafque his Aborigines, genus ho- 
minum agreste, sine. tegibus, sine imperio, liberum atque 
solutum. Hi pestquam in una moenia convenere, dis- 
pari genei/e, dissimili lingua, alius alio more viventes, 
incredibile memoratu est quam facile coaluerint. Sed 
postquam res eorum civibus, moribus, agris aucta, 

satis prospera satisque pollens videbatur, sicuti plera- 
que mortalium habcntur, invidia ex opulentia orta est. 
Igitur reges populique finitumi bello temptaro ; pauci 
ex amicis auxilio esse ; nam ceteri metu perculsi a peri- 
culis aberant. At Romani domi militiaeque intenti 
festinare, parare, alius aiium hortari, hostibus obviam ire, 
libertatem, patriam parentesque armis tegere. Post, 
ubi pericula virtute propulerant, sociis atque amicis 
auxilia portabant, magisque dandis quam accipiundis 
beneficiis amicitias parabant. Imperium legitumum, 
nomen imperi regium habebant ; delecti, quibus corpus 
annis infirmum, ingenium sapientia validum erat, rei 
publicae consultabant ; hi vel aetate vel curae simili- 
tudine patres appellabantur. Post, ubi regium imperi- 
um, quod initio conservandae libertatis atque augendae 
rei publicae fuerat, in superbiam dominationemque [se] 
convortit, immutato more annua imperia binosque im- 
peratores sibi fecere ; eo modo minume posse putabant 
per licentiam insolescere animum humanum. 

7. Sed ea tempestate coepere se quisque [magig] 
extoilere magisque ingenium in promptu habere. Nam 
regibus boni quain mali suspectiores sunt, semperque 
his aliena virtus forinidolosa est. Sed civitas incredibile 
memoratu est adepta lij>ertate quantum brevi creverit ; 
tanta cupido gloriae incesserat. Jam primum juventus, 
simui ac belli patiens erat, in castris per laborem usu 
militiam discebat, magisque in decoris armis et militari- 
bus equis quam in scortis atque conviviis lubidinem 
habebant. Igitur talibus viris non labos insoiitus, non 
locus ullus asper aut arduus erat, non armatus hostis 
formidolosus ; virtus omnia domuerat. Sed gloriae max- 
umum certamen inter ipsos erat ; sic se quisque hostem 
ferire, murum ascendere, conspici dum tale facinus face- 
ret, properabat ; eas divitias, eam bonam famam mag- 
namque nobilitatem putabant ; laudis avidi, pecuniae 
liberales erant ; gloriam ingentem, divitias honestas 
volebant. Memorare possem, quibus in locis maxiunas 
hostium copias populus Romanus parva manu fuderit, 
quas urbis natura munitas pugnando ceperit, ni ea res 
longius nos ab incepto traheret 

8. Sed profecto fortuna in omni re dominatur ; ea 
res cunctas ex lubidine magis quam ex vero celebrat 
obscuratque. Atheniensium res gestae, sicut ego aestu- 
mo, satis amplae magnificaeque fuere, verum aliquanto 
minorcs tamen quam fama feruntur. Sed quia prove- 
nere ibi scriptorum magna ingenia, per terrarum orbem 
Atheniensium facta pro maxumis celebrantur. Ita eorum 
qui ea feccre virtus tanta habetur, quantum ea verbis 
potuere extollere praeclara ingenia. At populo Romano 
numquam ea copia fuit, quia prudentissumus quisquc 
maxume negotiosus erat ; ingenium nemo sine corporo 
exercebat : optumus quisque facere quam dicere, sua 
ab aliis bene facta Jaudari quam ipse aliorum narraro 
matebat. 

9. Igitur domi militiaequc boni mores colebantur ; 
concordia maxuma, minuma avaritia erat ; jus bonuni- 
que apud eos non legibus magis quam natura valebat. 
Jurgia, discordias, simultates cum hostibus exercebant, 
cives cum civibus de virtute certabant ; in suppliciis 
deorum magnifici, domi parci, in amicis fideles erant. 
Duabus his artibus, audacia in bello, ubi pax evenerat, 
aequitate, seque remque publicam curabant. Quarum 
rerum ego maxuma documenta hacc habeo, quod in 
bello saepius vindicatum est in eos, qui contra imperium 
in hostem pugnaverant, quique tardius revocati proelio 
excesserant, quam qui signa relinquere aut pulsi loco 
cedere ausi erant ; in paco vero, quod beneficiis quam 
metu imperium agitabant, et accepta injuria ignoscere 
quam persequi malebant. 

10. Sed ubi labore atque justitia res publica crevit, 
reges magni bello domiti, nationes ferae et populi in- 
gentes vi subacti, Carthago, aemula imperi llomani, ab 
stirpo interiit, cuucta maria terraeque patebant, saevire 
fortuna ac miscere omnia cocpit. Qui labores, pericula, 
dubias atque asperas res facile toleraverant, his otium, 
divitiao optandac aliis, oneri miseriaeque fuere. Igitur 
primo pecuniae, dcinde imperi cupido crevit ; ea quasi 
materiesomnium malorum fuere. Namque avaritia fidem, 
probitatem, ceterasque artis bonas subvortit ; pro his 
superbiam, crudelitatem, deos neglegere, oninia venalia 

2 

habere edocuit. Ambitio multos mortalis falsos fieri Bub- 
cgit, aliud clausum in pectore, aliud in lingua promp- 
tum habere, amicitias inimicitiasque non ex re, sed cx 
commodo aestumare, magisque voltum quam ingenium 
bonum habere. Haec primo paulatim crescere, inter- 
dum vindicari ; post, ubi contagio quasi pestilentia in- 
vasit, civitas immutata, imperium ex justissumo atque 
optumo crudele intolerandumque factum. 

11. Sed primo magis ambitio quam avaritia animos 
hominum exercebat, quod tamen vitium propius virtu- 
tem erat. Nam gloriam, honorem, imperium bonus [et] 
ignavus aeque sibi exoptant ; sed ille vera via nititur, 
huic quia bonae artes desunt, dolis atque fallaciis con- 
tendit. Avaritia pecuniae studium habet, quam nemo 
sapiens concupivit ; ea quasi venenis malis imbuta corpus 
animumque virilem effeminat,semper infinita, insatiabiiis 
[est], neque copia neque inopia minuitur. Sed post- 
quam L. Sujla, armis recepta re publica, bonis initiis ma- 
los eventus habuit, rapere omnes, trahere, domum alius, 
alius agros cupere, neque modum neque modestiam vic- 

k tores habere, foeda crudeliaque in civibus facinora fa- 
cere. Huc accedebat quod L. Sulla exercitum, quem in 
Asia ductaverat, quo sibi fidum faceret, contra morem 
majorum luxuriose nimisque liberaliter habuerat, loca 
amoena, voluptaria facile in otio ferocis militum animos 
molliverant. Ibi primum insuevit exercitus populi Ro- 
mani amare, potare, signa, tabulas pictas, vasa caelata 
mirari, ea privatim et publice rapere, delubra spoliare, 
sacra profanaque omnia polluere. Igitur hi milites, post- 
quam victoriam adepti sunt, nihil reliqui victis fecere. 
Quippe secundae res sapientium animos fatigant ; ne illi 
corruptis moribus victoriae temperarent. 

12. Postquam divitiae honori esse coepere, et eas 
gloria, imperium, potentia sequebantur, hebescere vir- 
tus, paupertas probro haberi, innocentia pro malevo- 
lentia duci coepit. Igitur cx divitiis juventutem luxuria 
atque avaritia cum superbia invasere; rapere, con3U- 
mere; sua parvi pendere, aliena cupere; pudorem, 
pudicitiam, divina atque humana promiscua, nihil pensi 
neque moderati habere. Operae pretium est, quum 

domos atque villas cognoveris in urbium modum exae- 
dificatas, visere templa deorum, quae nostri majpres 
religiosissumi mortales fecere. Verum illi delubra deo- 
rum pietate, domos suas gloria decorabant, neque victis 
quicquam praeter injuriae licentiam eripiebant. At hi 
contra ignavissumi homines per summum scelus omnia 
ea sociis adimere, quae fortissumi viri victores hostibus 
reliquerant; proinde quasi injuriam facere id demum 
esset imperio uti. 

13. Nam quid ea memorem, quae nisi [iis] qui 
videre nemini credibilia sunt, a privatis compluribus 
subvorsos montis, maria constructa esse. Quibus mihi 
videntur ludibrio fuisse divitiae ; quippe, quas honeste 
habere licebat, abuti per turpitudincm properabant. 
Sed lubido stupri, ganeae ceteriquo cultus non minor 
incesserat; viri muliebria pati, mulieres i-udicitiam in 
propatulo habere ; vescendi caussa terra mariqne omnia 
exquirero ; dormire prius quam somni cupido esset, non 
famem aut sitim, neque frigus neque lassitudinem op- 
periri, sed ea omnia luxu antecapero. Haec juventutem, 
ubi familiares opes defecerant. ad facinora incendebant ; 
animus imbutus malis artibus haud facile lubidinibus 
carebat; eo profusius omnibus modis quaestui atque 
sumptui deditus erat. 

14. In tanta tamque corrupta civitate Catilina, id 
quod factu facillumum erat, omnium flagitiorum atque 
facinorum circum se tamquam stipatorum ca^eryas habe- 
bat. Nam quicumque impudicus, adulter, ^neo^manu, 
ventre, pene bona patria laccraverat, quique alienum 
aes grande conflaverat, quo flagitium aut facinus redi- 
meret, praeterea omnes undique parricidae, sacrilegi, 
convicti judiciis aut pro factis judicium timentes, ad 
hoc quos manus atque lingua perjurio aut sanguine 
civili alebat, postremo omnes, quos flagitium, egestas, 
conscius animus exagitabat, hi Catilinae proxumi fami- 
liaresque erant. Quodsi quis etiam a culpa vacuus in 
amicitiam ejus inciderat, quotidiano usu atque illecebris 
facile par similisque ceteris efficiebatur. Sed maxume 
adulescentium familiaritates appetebat; eorum animi 
molles et aetate fluxi dolis haud difficulter capiebantur. 

Nam uti cujusque studium ex aetatc flagrabat, aliig 
scorta praebere, aliis canes atque equos mercari, postre- 
mo neque sumptui neque modestiae suae parcere, dum 
illos obnoxios fidosque sibi faceret. Scio fuisse non- 
nullos qui ita existumarent, juventutem, quae domum 
Catilinae frequentabat, parum honeste pudicitiam habu- 
isse ; sed ex aliis rebus magis quam quod cuiquam [id] 
compertum foret haec fama valebat. 

15. Jam primum adulescens Catilina multa nefanda 
stupra fecerat,cuin virgine nobili,cum sacerdote Vestae, 
alia hujuscemodi contra jus fasque. Postremo captus 
amore Aureliae Orestillae, cujus praeter formam nihil 
umquam bonus laudavit, quod ea nubere illi dubitabat, 
timens privignum adulta aetate, pro certo creditur ne- 
cato filio vacuam domum scelestis nuptiis fecisse. Quae 
quidem res mihi in primis videtur caussa fuisse facinoris 
maturandi. Ncmque animus impurus, dis hominibusque 
infestus, neque vigiliis neque quietibus sedari poterat; 
ita conscientia inentem excitam vastabat. Igitur colos 
exsanguis, foedi oculi, citus modo, modo tardus inces- 
8us ; prorsus in facie voltuque vecordia inerat. 

16. Sod juventutem, quam, ut supra diximus, illex- 
erat, multis modis mala facinora edocebat. Ex illis 
testis signatoresque falsos commodare ; fidem, fortunas, 
pericula vilia habere, post, ubi eorum famam atque 
pudorem attriverat, majora alia imperabat; si caussa 
peccandi in praesens minus suppetebat, nihilo miuus in- 
sontis sicuti sontis circumvenire, jugulare ; scilicet, ne 
per otium torpescerent manus aut animus, gratuito 
potius malus atque crudelis erat. His amicis sociisque 
confisus Catilina, simul quod aes alienum per omnis 
tcrras ingens erat, et quod plcrique Sullani milites, lar- 
gius suo usi, rapinarum et victoriae voteris memores 
civile bellum exoptabant, opprimundae rei publicae con- 
silium cepit. In Italia nullus exercitus ; Cn. Pompeius 
in extremis terris bellum gerebat ; ipsi consulatum pe- 
tenti magna spes; scnatus nihil sane intentus; tutae 
tranquir.aeque rcs omnes; sed ea prorsus opportuna 
Catilinae. 

17. Igitur circiter Kalendas Junias, L. Caesare et 

C. Figulo consulibus, primo singulos appellare ; hortari 
alios, alios temptare; opes suas, imparatam rem publi- 
cam, magna praemia conjurationis docere. Ubi satis 
explorata sunt quae voluit, in unum omnis convocat, 
quibus maxuma necessitudo et plurumum audaciae in- 
erat. Eo convenere senatorii ordinis P. Lentulus Sura, 
P. Autronius, L. Cassius Longinus, C. Cethegus, P. et 
Servius Sullae, Servi filii, L. Vargunteius, Q. Annius, 
M. Porcius Laeca, L. Bestia, Q. Curius; praeterea ex 
equestri ordine M. Fulvius Nobilior, L. Statilius, P. 
Gabinius Capito, C. Cornelius ; ad hoc multi ex coloniis 
et municipiis, domi nobiles. Erant praeterea complures 
paulo occultius consili hujusce participes nobiles, quos 
magis dominationis spes hortabatur quam inopia aut 
aliqua necessitudo. Ceterum juventus pleraque, sed 
maxume nobilium, Catilinae inceptis favebat ; quibus in 
otio vel magnifice vel molliter vivero copia erat, incerta 
pro certis, bellum quam pacem malebant. Fuere item 
ea tempestate qui crederent M. Licinium Crassum non 
ignarum ejus consili fuisse ; quia Cn. Pompeius invisus 
ipsi magnum exercitum ductabat, cujusvis opes voluisse 
contra illius potentiam crescere ; simul confisum, si con- * 
juratio vaJuisset, facile apud illos principem se fore. 

18. Sed antea item conjuravere pauci contra rem 
publicam, in quibus Catilina fuit; de qua quam vcris- 
sume potero dieam. L. Tullo M' Lepido consulibus, 
P. Autronius et P. Sulla, designati consules, legibus 
ambitus interrogati poenas dederant. Post paulo Cati- 
lina, pecuniarum repctundarmn reus, prohibitus erat 
consulatum petere [quod intra legitumos dies profiteri 
nequiverit]. Erat eodem tcmpore Cn. Piso, adulescfcns 
nobilis, summae audaciae, egens, factiosus, quem ad 
perturbandam rem publicam inopia atque mali mores 
stimulabant. Cum hoc Catilina et Autronius circiter 
Nohas Decombrisconsilio communicato parabant in Ca- 
pitolio Kalendis Januariis L. Cottam et L. Torquatum 
consules interficere, ipsi fascibus correptis Pisonem cum 
exercitu ad obtinendas duas Hispanias mittere. Ea re 
cognita rursus in Nonas Februarias consilium caedis 
transtulerant. Jam tum non consulibus modo, sed ple- 

risque senatoribus perniciem machinabantur. Quodni 
Catilina maturasset pro curia signum sociis dare, eo die 
post conditam urbem Romam pessumum facinus patra- 
tum foret. Quia nondum frequentes armati convene- 
rant, ea res consilium diremit. 

19. Postea Piso in citeriorem Hispaniam quaestor 
pro praetore missus est, annitente Crasso, quod eum 
infestum iuimicum Cn. Pompeio cognoverat. Neque 
tamen senatus provinciam invitus dederat, quippe foedum 
hominem a re publica procul esse volebat ; simul quia 
boni complures praesidium in eo putabant, et jam tum 
potentia Pompei formidolosa erat. Sed is Piso in pro- 

^Hncia ab equitibus Hispanis, quos in exercitu ductabat, 

t iter faciens occisus est. Sunt qui ita dicunt, imperia 

*■ ejus injusta, superba, crudelia barbaros nequivisse pati ; 

alii autem equites illos, Cn. Pompei veteres fidosque 

' clientis, voluntate ejus Pisonem aggressos; numquam 

Hispanos praeterea tale facinus fecisse, sed imperia 

saeva multa antea perpessos. Nos eam rem in medio 

"> k^_ relinquemus. De superiore conjuratione satis dictum. 

20. Catilina ubi eos quos paulo ante memoravi con- 
venisse videt, tametsi cum singulis multa saepe egerat, 
tamen in rem fore credens univcrsos appellare et cohor- 
tari, in abditam partem aedium secedit, atque ibi om- 
nibus arbitris procul amotis orationem hujuscemodi 
habuit. " Ni virtus fidesque" vostra spectata mihi forent, 
nequicquam opportuna res cecidisset ; spes magna, 
dominatio in manibus frustra fuissent; neque ego per 
ignaviam aut vana ingenia incerta pro certis captarem. 
Sed quia multis et magnis tempestatibus vos cognovi 
foftis fidosque mihi, eo animus ausus est maxumum 
atque pulcherrumum facinus incipere, simul quia vobis 
eadem quae mihi bona malaque esse intellexi ; nam idem 
velle atque idem nolle, ea demum firma amicitia est. 
Sed ego quae mente agitavi, omnes jam antea divorsi 
audistis. Ceterum mihi in dies magis animus accenditur, 
quum considero quae condicio vitae futura sit, msi 
nosmet ipsi vindicamus in libertatem>y<Nam postquam 
res pubiica in paucorum potentium jub atque dicionem 
concessit, semper illis reges, tetrarchae vectigales esse, 

Ipopuli, nationes stigendia pendere ; ceteri omnes, ^tre=- 
30^ boni, nobiles atque ignobiles, volgus faimus sine 
gratia,sine auctoritate, iis obnoxii 4 qunSus7si resjmblica 
valeret, formidini essemusT^ Itaque omnis gracia, po- 
tentia, hehos, divitiae apud illos sunt, aut ubi illi volunt ; 
nobis reliquore pericula, repulsas, judicia, egestatem. ^ 
Quae quousque tandem patiemini, fortissumi viri ] nonne ^ 
emori per virtutem praestat quam vitam miseram atque 
inhonestam, ubi alienae superbiae ludibrio fueris, per 
dedecus amittere? Verum enimvero pro deum atque 
hominum fidem ! victoria in* manu nobis est, viget aetas, 
animus valet; contra illis annis atque divitiis omnia 
consenuerunt. Tantummodo incepto opus est; cetera 
res expediet. Etenim quis mortalium, cui virile inge- 
nium est, tolerare potest illis divitias superare, quas 
profundant in exstruendo mari et montibus coaequandis, 
nobis rem familiarem etiam ad necessaria deesse 1 illos 
binas aut amplius domos continuare, nobis larem fami- 
liarem nusquam ullum esse? Quum tabulas, signa, 
toreumata emunt, nova diruunt, alia aedificant, postremo 
omnibus modis pecuniam trahunt, vexant, tamen summa 
lubidine divitias suas vincero nequeunt. At nobis est 
domi inopia, foris aes alienum, mala res, spes multo 
asperior ; denique, quid reliqui habemus praeter mise 
ram animam ? Quin igitur expergiscimini ? £n illa, 
illa, quam saepe optastis, libertas, practerea divitiae, 
decus, gloria in oculis sita sunt ! fortuna omnia ea vic- 
toribus praemia posuit. Res, tempus, pericula, egestas, 
belli spolia magnifica magis quam oratio mea vos hor- 
tentur. Veljmperatpre^^v.einulite mo utimini; neque 
animus neque corpus a vobis aberit. Haec ipsa,""ut 
spero, vobiscum una consul agam, nisi forte me animus s 
fajlit, et vos servire magis quam imperare parati estis." \ 
g/ 21. Postquam accepere ea homines, quibus mala 
^abunde omnia erant, sed neque res neque spes bona 
ulla, tametsi illis quieta movere magna merces videba- 
tur, tamen postulavero plerique, uti proponeret quae 
condicio belli foret, quae praemia armis poterent, quid 
ubique opis aut spei haberent. Tum Catilina polliceri 
tabulas novas, proscriptionem locupletium, magistratus, 

sacerdotia, rapinas, alia omnia, quae bellum atque lubido 
victorum fert. Praeterea esse in Hispania citeriore 
Pisonein, in Mauretania cum exercitu P. Sittium Nuce- 
rinum, consili sui participes; petere consulatum C. 
Antonium, quem sibi collegam fore speraret, hominem 
et familiarem et omnibus necessitudinibus circumven- 
tum ; cum eo se consulem initium agundi facturum. Ad 
hoc maledictis increpat omnis bonos, suorum ununi- 
quemque nominans laudare ; admonebat aliunt egestatis, 
alium cupiditatis suae, compluris periculi aut ignominiae, 
multos victoriae Sullanae, quibus ea praedae fuerat. 
Postquam omnium animos alacris videt, cohortatus ut 
pctitionem suam curae habercnt, conventum dimisit. 

22. Fuero ea tempestate qui dicerent Catilinam 
oratione habita, quum ad jusjurandum popularis sceleris 
sui adig^ret, humani corporis sanguinem vino permixtuin 
in patcrls circumtulisse ; inde quum post exsecrationem 
omnes degustavissent, sicut in sollemnibus sacris fieri 
consuevit, aperuisse consilium suum, atquc co [dictitare] 
fecisse, quo inter se magis fidi forent, alius alii tanti 
facinoris conscii. Nonnulli ficta et haec et multa prae- 
torea existumabant ab iis, qui Ciceronis invidiam, quao 
postea orta est, leniri credebant atrocitate sceleris eorum 
qui poenas dederant. Nobis ea res pro magnitudine 
parum comperta est. 

23. Sed in ea conjuratione fuit Q. Curius, natus 
haud obscuro loco, flagitiis atque facinoribus coopertus, 
quem censores senatu probri gratia moverant. Huic 
homini non minor vanitas inerat quam audacia ; neque 
roticere quae audierat, neque suamet ipse scelera occul- 
tare, prorsus neque dicere neque facere quicquam pensi 
habebat. Erat ei cum Fulvia, muliere nobili, stupri 
vetus consuetudo; cui quum minus gratus esset, quia 
inopia minus largiri poterat, repente glorians maria 
niontisque polliceri coepit et minari interdum ferro, ni 
sibi obnoxia foret, postremo ferocius agitare quam soli- 
tus erat. At Fulvia, insolcntiae Curi caussa cognita, 
tale periculum rei publicae haud occultum habuit, sed 
sublato auctore de Catilinae conjuratione, quae quoque 
modo audierat, compluribus narravit. Ea rcs in primis 

studia hominum accendit ad consulatum niandandmn 
M. Tullio Ciceroni. Namque antca pleraque nobilitas 
invidia aestuabat, et quasi pollui consulatum credebant, 
si eum quamvis egregius honio novus adeptus foret. 
Sed ubi periculum advenit, invidia atque superbia post 
fuere. 

24. Igitur comitiis habitia consules declarantur M. 
Tullius et C. Antonius. Quod factum primo popularis 
conjurationis concusserat. Neque tamen Catilinae furor 
minuebatur, sed in dies plura agitare, arma per Italiam 
locis opportunis parare, pecuniam sua aut amicorum fide 
sumptam mutuam Faesulas ad Manlium quendam por- 
tare, qui postea princeps fuit belli faciundi. Ea tem- 
pestate plurumos cujusque generis homines ascivisse sibi 
dicitur, mulieres etiam aliquot, quae primo ingentis 
sumptus stupro corporis toleraverant, post ubi aetas 
tantummodo quaestui neque luxuriae modum fecerat, 
aes alienum grande conflaverant. Per eas se Catilina 
credebat posse servitia urbana sollicitare, urbem incen- 
dere, viros earum vel adjungere sibi vel interficere. 

25. Sed in his erat Sempronia, quae multa saepe 
virilis audaciae facinora commiserat. Haec mulier g> 
nere atque forma, praeterea viro, liberis satis fortunata 
fuit; literis Graecis et Latinis docta, psallere, saltare 
elegantius quam necesse est probae, multa alia, quae 
instrumenta luxuriae sunt. Sed ei cariora semper omnia 
quam decus atque pudicitia fuit; pecuniae an famae 
minus parceret, haud facile discerneres; lubidine sic 
accensa ut saepius peteret viros quam peteretur. Sed 
ea saepe antehac fidem prodiderat, creditum abjurave- 
rat, caedis conscia fuerat, luxuria atque inopia praeceps 
abierat. Verum ingenium ejus haud absurdum ; posse 
versus facere, jocum movere, sermone uti vel modesto 
vel molli vel procaci ; prorsus multae facetiae multusque 
lepos inerat. 

26. His rebus comparatis Catilina nihilo minus in 
proxumum annum consulatum petebat, sperans, si de- 
signatus foret, facile se ex voluntate Antonio usurum. 
Neque interea quietus erat, sed omnibus modis insidias 
parabat Ciceroni. Neque illi tamen ad cavendum dolus 

aut astutiae deerant. Namque a principio consulatiis 
sui multa pollicendo per Fulviam effecerat ut Q. Curius, 
de quo paulo ante memoravi, consilia Catilinae sibi 
proderet. Ad hoc collegam suum Antonium pactione 
provinciae pcrpulerat, ne contra rem publicam sentiret ; 
circum se praesidia amicorum atque clientium occulte 
habebat. Postquam dies comitiorum venit, et Catilinae 
neque petitio neque insidiae, quas consuli in Campo 
fecerat, prospere cessere, constituit bellum facere et 
extrema omnia experiri, quoniam quao occulte tempta- 
t verat aspera foedaque evenerant. 
& 27. Igitur C. Manlium Faesulas atque in eam par- 
tem Etruriae, Septimium quendam Camertem in agrum 
Picenum, C. Julium in Apuliam dimisit ; praeterea alium 
a!io, quem ubique opportunum sibi *fore credebat. In- 
terea Romae multa simul moliri, consuli insidias tendere, 
parare incendia, opportuna loca armatis hominibus obsi- 
dere, ipse cum telo esse, item alios jubere, hortari uti 
seinper intenti paratique essent, dies noctisque. festi- 
uare, vigilare, neque insomniis neque labore fatigari. 
Postremo ubi multa agitanti nihil procedit, rursus in- 
tempesta nocte conjurationis principes convocat per 
M. Porcium Laecam, ibique multa de ignavia eorum 
questus docet se Manlium praemisisse ad eam multitu- 
dinem, quam ad capiunda arma paraverat, item alios in 
alia loca opportuna qui initium belli facerent, seque ad 
exercitum proficisci cupere, si prius Ciceronem oppres- 
sisset ; eum suis consiliis multum officere. 

28. Igitur pcrterritis ac dubitantibus ceteris C. Cor- 
nelius eques Romanus operam suam pollicitus, et cum 
eo L. Varguntems senator, constituere ea nocto paulo 
post cum armatis hominibus sicuti salutatum introire 
ad Ciceronem ac de improviso domi suae imparatum 
confodere. Curius ubi intellegit quantum periculum 
consuli impendeat, propere per Fulviam Ciceroni dolum 
qui parabatur enuntiat. lta illi janua prohibiti tantum 
facinus frustra susceperant. Interea Manlius in Etruria 
plebem sollicitare, egestate simul ac dolore injuriae no- 
varum rerum cupidam, quod Sullae dominatione agros 
bonaque omnia amiserat, praeterea latrones cujusque 

generis, quorum in ea regione magna copia erat, non- 
nullos ex Sullanis colonis, quibus lubido atque luxuria 
ex magnis rapinis nihil reliqui fecerant. m Q^X 

23. Ea quum Ciceroni nuntiarentur, ancipttfmalo 
permotus, quod neque urbem ab insidiis privato consilio 
longius tueri poterat, neque exercitus Manli quantus 
aut quo consilio foret satis compertum habebat, rem ad 
scnatum refert jam antea volgi rumoribus exagitatam. 
Itaque, quod plerumque in atroci negotio solet, senatus 
decrevit, Darent operam consules, ne quid res publica 
detrimenti caperet. Ea potestas per senatum more 
Romano magistratui maxuma permittitur, exercitum 
parare, bellum gerere, coercere omnibus modis socios 
atque civis, domi militiaequo imperium atque judicium 
summum habere ; aliter sine populi jussu nullius earum 
renim consuli jus est. 

30. Post paucos dies L. Saenius senator in senatu 
literas recitavit, quas Faesulis allatas sibi dicebat, in 
quibus scriptum erat C. Manlium arnjacepjsse cum 
magna multitudine ante diem vi. Kaldnaas Novembris. 
Simul, id quod in tali re solet, alii portenta atque pro- 
digia nuntiabant, alii conventus fieri, arma portari, 
Capuae atque in Apulia servile bollum moveri. Igitur 
senati decreto Q. Marcius Rex Faesulas, Q. Metellus 
Creticus in Apuliam circumque ea loca missi ; hi utri- 
que ad urbem imperatores erant, impediti ne triumpha- 
rent calumnia paucorum, quibus omnia honcsta atque 
inhonesta vendere mos erat ; sed praetores Q. Pompeius 
Rufus Capuam, Q. Metellus Ce'er in agrum Picenum, 
hisque permissum uti pro tempore atque periculo exer- 
citum compararent. „ Ad hoc, si quis indicavisset de 
conjuratione, quae contra rem publicam facta erat, prae- 
mium decrevere servo libertatem et sestertia centumj 
libero impunitatem ejus rei et sestertia ducenta; item- 
que decrevere, uti gladiatoriae familiae Capuam et in 
cetera municipia distribuerentur pro cujusque opibus, 
Romae per totam urbem vigiliae haberentur, iisque 
minores magistratus praeessent. 

31. Quibus rebus permota civitas atque immutata 
urbis facies erat ; ex summa laetitia atque lascivia, quac 

diuturna quies pepererat, repente omriis tristitia irivasit ; 
festinare, trepidare, neque loco neque homini cuiquam 
satis credere, neque bellum gerere neque pacem habere, 
suo quisque metu pericula metiri. Ad hoc mulieres, 
quibus rei publicae magnitudine belli timor irisolitus 
[incesserat], afflictare sese, manus supplices ad coelum 
tendere, miserari parvos liberos, rogitare, omnia pavere, 
superbia atque deliciis omissis sibi patriaeque diffidere. 
At Catilinae crudelis animus eadem illa movebat, tam- 
etsi praesidia parabantur, et ipse lege Plautia interro- 
gatus erat ab L. Paulo Postremo dissimulandi caussa 
aut sui expurgandi, sicuti jurgio lacessitus foret, in 
senatum venit. Tum M. Tullius consul, sive praesen- 
tiam ejus timens sive ira commotus, orationem habuit 
luculentam atquo utlem rei publicae. quam postea scrip- 
tam edidit. Sed ubi ille assedib, Catilina, ut erat para- 
tus ad dissimulanda bmnia, demisso voltu, voce supplici 
postulare, patres conscripti ne cuid de se temere cre- 
derent ; ea familia ortum, ita ub adulescentia vitam 
instituisse, ut .omnia bona in spe haberet ; ne existuma- 
rent sibi patricio homini, cujus ipsius atque majorum 
pluruma beneficia in populum Romanum essent, perdita 
re publ!ca opus esse, quum eam servaret M. Tullius in- 
quilinus civis urbis Romae. Ad hoc maledicta a'ia 
quum adderet, obstrepere omnes, hostem atque parri- 
cidam vocare. Tuni ille furibundus : " quoniam quidem 
cireumventus, ,, inquit, "ab inimicis praeceps agor, in- 
cendium meum ruina restinguam." 

32. Dein se ex curia domum proripuik Ibi multa 
secum ipse volvens, quod neque insidiae consuli proce- 
debant, et ab incendio intellegebat urbem vigiliis muni- 
tam, optumum factu credens exercitum augere, ac prius 
quam legiones scriberentur [multa] antecapere quae 
beilo usui forent, nocte intempesta cum paucis in Man- 
liana castra profectus est. Sed Cethego atque Lentulo 
ceterisque, quorum cognoverat promptam audaciam, 
mandat quibus rebus possent opcs factionis confirment, 
insidias consuli maturent, caedem, incendia aliaque belli 
facinora parent; sese propediem cum magno exercitu 
ad urbem accessurum. l)um haec Romae geruntur, 

rC. Manlius ex suo numero legatos ad Marcium Regem 
mittit cum mandatis hujuscemodi. 

33. " Deos hominesque testamur, imperator, nos 
arma neque contra patriam cepisse, neque quo pericu- 
lum aliis faceremus, sed uti corpora nostra ab injuria 
tuta forcnt, qui miseri, egentes, violentia atque crudeli 
tate feneratorum plerique patriae, sed omnes fama atque 
fortunis expertes sumus ; neque cuiquam nostrum licuit 
more majorum lege uti, neque amisso patrimonio libe- 
rum corpus habere; tanta saevitia feneratorum atque 
praetoris fuit.>S&epe majores vostrum miseriti plebis 
Komanae deefetis suis inopiae ejus opitulati sunt; ac 
novissume memoria nostra propter magnitudinem aeris 
alieni, volentibus omnibus bonis, argentum aere solutum 
Jest. Saepe ipsa plebes, aut dominandi studio permota 
aut superbia magistratuum, armata a patribus secessit. 
At nos non imperium neque divitias petimus, quaruin 
rerum caussa bella atque certamina omnia inter mortalis 
sunt, sed libertatem, quani nemo bonus nisi cum anima 
simul amittit. Te atque senatum obtestamur consulatis 
miseris civibus, legis praesidium, quod iniquitas prae- 
toris eripuit, restituatis, neve nobis eam necessitudinem 
imponatis ut quaeramus, quonam modo maxume ulti 
sanguinem nostrum pcreamus." 

34. Ad haec Q. Marcius respondit : si quid ab sena- 
tu petere vellent, ab armis discedant, Romam supplices 
proficiscantur ; ea mansuetudine atque misericordia se- 
natum populumque Ilomanum semper fuisse, ut nemo 
umquam ab eo frustra auxilium petiverit. At Catilina 
ex itinere plerisque consularibus, praeterea optumo cui- 
que literas mittit: se falsis criminibus circumventum, 
quoniam factioni inimicorum resistere nequiverit, for- 
tunae cedere, Massiliam in exilium proficisci; non quo 
sibi tanti sceleris conscius esset, sed uti res publica 
quieta foret, neve ex sua contentione seditio oriretur. 
Ab his longe divorsas literas Q. Catulus in senatu re- 
citavit, quas sibi nomine Catilinae redditas dicebat; 
earum exemplum infra scriptum est. 

35. " L. Catilina Q. Catulo. Egregia tua fides re 
coguita, grata mihi magnis in mcis periculis, fiduciam 

commendationi meae tribuit. Quamobrem defensionem 
in novo consilio non statui parare; satisfactionem ex 
nulia conscientia de culpa proponere decrevi, quam me- 
diusfidius veram licet cognoscas. Injuriis contumeliis- 
que concitatus, quod fructu laboris industriaeque meae 
privatus statum dignitatis non obtinebam, publicam 
miserorum caussam pro mea consuetudine suscepi ; non 
quin aes alienum meis nflminibus ex possessionibus sol- 
vere possem, quum et alienis nominibus liberalitas Ores- 
tillae suis filiaeque copiis persolveret, sed quod non 
dignos homines honore honestatos videbam, meque. falsa 
suspicione alienatum esse sentiebam. Hoc npmine-satis 
honestas pro meo casu spes reliquae dignitatis conser- 
vandae sum sequutus. Plura quum scribere vellem, 
nuntiatum est vim mihi parari. Nunc Orestillam com- 
mendo tuaeque fidei trado; eam ab injuria defendas 
per liberos tuos rogatus. Haveto." 

36. Sed ipse paucos dies commoratus apud C. Fla- 
minium in agro Arretino, dum vicinitatem antea sollici- 
tatam armis exornat, cum fascibus atque aliis imperi 
insignibus in castra ad Manlium contendit. Haec ubi 
Romae coinperta sunt, senatus Oatilinam/et Manlium 
hostis judicat, ceterae multitudini diem statuit, ante 
quam sine fraude liceret ab armis discedere praeter 
rerum capitalium condemnatis. Praeterea decernit, uti 
consules delectum habeant, Antonius cum exercitu Cati- 
linam persequi maturet, Cicero urbi praesidio sit. 

Ea tempestate mihi imperium populi Romani multo 
maxume miserabile visum est ; cui quum ad occasum ab 
ortu solis omnia domita armis parerent, domi otium atque 
divitiae, quae prima mortales putant, affiuerent, fuere 
tamen cives qui seque remque publicam obstinatis ani- 
mis perditum irent. Namque duobus senati decretis 
ex tanta multitudine neque praemio inductus conjura- 
tionem patefecerat neque ex castris Catilinae quisquam 
omnium discesserat; tanta vis morbi, uti tabes, ple- 
rosque civium animos invaserat. 

37. Neque solum iliis aliena mens erat qui conscii 
conjurationis fnerant, sed omnino cuncta plebes nova- 
rum rerum studio Catilinae incepta probabat. Id adeo 

more suo videbatur facere. Nam semper in civitate ? 
quibus opes nullae sunt, bonis invident, maios extollunt, 
vetera odere, nova exoptant, odiq suaruin rerum mutari 
omma student ; turba. atque seditionibus sine cura alun- 
tur, quoniam egestas facile lmbetuJr_ain/},iiamno. Sed 
urbana plebes, ea vero praeceps erat multis de caussis. 
Primum ouinium^qui ubique projbro^litque petulantu?*',. 
maxume prUesiabant, item alii per dedecora patrimoniis 
amissis, postremo omnes, quos flagitium aut facinus do- 
no expulerat, ii Romam sicut in sentinam confluxerant 
Deinde multi memores Sull inae victoriae, quod ex gre- 
gariis militibus aiios senatores videbant, alios ita divites 
ut regio victu atque cultu aetatem agerent, sibi quisque 
si in armis foret ex victoria talia sperabat. Fraeterea 
juventus, quae in agris manuum mercede inopiam tole- 
raverat, privatis atque publicis largitionibus excita ur- 
banum otium ingrato labori praetulerat} eos atque alios 
omnis malum publicum alebat. Quo minus mirandum 
est homines egentis, malis moribus, maxuma spe, rei 
publicae juxta ac sibi consuluisse. Practerea quorum 
victoria Sullae parentes proscripti, bona erepta, jus 
libertatis imminutum erat, haud sano alio animo belli 
eventum exspectabant. Ad hoc quicumque aliarum at- 
que senatus partium erant, conturbari rem publicam 
quam minus vajere ipsi malebant. Id adeo malum 
multos post annos in civitatem rcvorterat. 

38. Nam postquam Cn. Pompeio et M. Crasso con- 
sulibus tribunicia pptestas restituta est, homines adu- 
lescentes summam potestatem nacti, quibus aetas ani- 
musque ferox erat, coepere senatum criminando plebem 
exagitare, dein largiundo atquo pollicitando magis in- 
ccndere; ita ipsi clari potcntesque fieri. Contra eos 
summa ope nitebatur pleraque nobilitas senatus specie 
pro sua magnitudine. Naroque, uti paucis [verum] 
absolvam, per illa tempora quicumque rem publicam 
agitavere, honestis nominibus alii, sicuti populi jura 
de^enderent, [>ars, quo senati auctoritas maxuma foret, 
bonum publicum simulahtes, pro sua quisquo potentia 
certabant; neque illis modestia neque modus conten- 
tionis erat ; utrique victoriam crudeliter exercebant. 

39. Sed postquam Cn. Pompcius ad bellum mart- 
tumum atque Mithridaticum missus cst, plebis opes 
imminutae, paucorum pctentia crovit. Hi magistratus, 
provincias, aliaque omnia tenere ; ipsi innoxii, florentes, 
sine metu aetatem agere, ceteros judiciis terrere, quo 
plebem in magistratu placidius tractarent. Sed ubi 
primuni dubiis rebus novandi spes.oblata est, vetus 
certanien animos eorum arrexit. Quodsi primo proelio 
Catilina superior aut aequa manu discessisset, profecto 
magna clades atque calamitas rem publicam oppressis- 
set; neque illis, qui victoriam adepti forent, diutius ea 
uti licuisset quin defessis et exsanguibus qui plus posset 
lmperium atque libertatem oxtorqueret. 

Fuere tamen extra conjurationein complures, qui ad 
Catilinam initio profecti sunt ; in his [erat] A. Fulvius, 
•senatoris filius, quem retractum ex itinere parens necari 
jussit. Isdem temporibus llomae Lentulus, sicuti Cati- 
liua praeceperat, quoscuuque moribus aut fortuna novis 
rebus idoneos credebat, aut per se aut per alios solliei- 
tabat, neque solum civis, sed cujusquemodi genus hoari- 
num quod modo bello usui foret. 

40. Igitur P. Umbreno cuidam negotium dat, uti 
legatos Allobrogum requirat, eosque si possit impellat 
ad societatem belli, existumans publice privatimque aere 
alieno oppressos, praeterea quod natura gens Gallica bel- 
licosa esset, facile eos ad tale consilium adduci posse. 
Umbrenus, quod in Gallia negotiatus erat, plerisque 
principibus civitatium notus erat atque eos noverat; 
itaqie sine mora, ubi primum legatos in foro conspexit, 
percoutatus pauca de ctatu civitatis et quasi dolens ejus 
casum requirere coepit, quem exitum tantis malis spe- 
rarent? Postquam iilos videt queri de avaritia nuigi- 
stratuum, accusare senatum, quod in eo auxili nilnl 
esset, miseriis suis remedium mortem exspectare : " At 
oo," inquit, "vobis, si modo viri esse voltis, rationem 
ostendam qua tanta ista mala 66x^^8." Haec ubi 
dixit, Allobroges in maxumam spem adducti Umbrenum 
orare ut sui misereretur ; nihil tam asperum neque tam 
diflicile esse, quod non cupidissume faoturi essent, dum 
ea res civitatem aere alieno liberaret. lllc eos in do- 

mum D. Bruti perducit, quod foro propinqua erat neque 
aliena consili propter Semproniam ; nam tum Brutus ah 
Roma aberat. Praeterea Gabinium arcessit quo major 
auctoritas sermoni inesset. Eo praesente conjurationem 
aperit, nominat socios, praeterea multos cujusque gene- 
ris innoxios, quo legatis animus amplior esset ; deinde 
eos pollicitos operam suam [domum] dimittit. 

41. Sed Allobroges diu in incerto habuere, quidnam 
consili caperent. In altera parte erat aes alienum, stu- 
dium belli, magna merces in spe victoriae ; at in altera 
majores opes, tuta consilia, pro incerta spe certa prae- 
mia. Haec illis volventibus tandem vicit fortuna rei 
publicae. Itaque Q. Fabio Sangae, cujus p atrocinio ci- 
vitas plurimum utebatur, rem omnem uti cognoverant 
aperiunt. Cicero per Sangam consilio cognito legatis 
praecepit, ut studium conjurationis vehementer simu- 
lent, ceteros adeant, hene polliceantur, dentque operam 
ut eos quam maxume manifestos habeant. - - 

42. Isdem fere temporibus in Gallia citeriore atque 
ulteriore, item in agro Piceno, Bruttio, Apulia, motus 
erat. Namque illi, quos ante Catilina dimiserat, incon- 
sulte ac veluti per dementiam cuncta simul agebant ; 
nocturnis consiliis, armorum atque telorum portationibus, 
festinando, agitando omnia plus timoris quam periculi 
effecerant. Ex eo numero compluris Q. Metellus Celer 
praetor ex senati consulto caussa cognita in vincula 
conjecerat; item in citeriore Gallia C. Murena, qui ei 
provinciae legatus praeerat. 

43. At Romae Lentulus cum ceteris, qui principes 
conjurationis erant, paratis ut videbantur magnis copiis, 
constituerant, uti, quum Catilina in agrum Faesulanum 
cum exercitu venisset, L. Bestia tribunus plebis con- 
tione habita quereretur de actionibus Ciceronis, bellique 
gravissumi invidiam optmno consuli imponeret ; eo siguo 
proxuma nocte cetera multitudo conjurationis suum 
quisque negotium exsequeretur. Sed ea divisa hoc 
modo dicebantur: Statilius et Gabinius uti cum magna 
manu duodecim simul opportuna loca urbis incenderent, 
quo tumultu facilior aditus ad consulem ceterosque 
quibus insidiae parabantur fieret; CetheguS Ciceronis 

3 

januam obsideret, eumque vi aggrederetur, alius autem 
ajiiun ; sed filii familiarum, quorum ex nobilitate max- 
uma pars erat, parentes interficerent ; simul caede et 
incendio perculsis omnibus ad Catilinam erumperent. 
Inter haeo-parata atque decrelaTCethegus semper que- 
rebatur de ignavia sociorum; illos dubitando et dies 
prolatando magnas opportunitates corrumpere ; facto, 
non consulto in tali periculo opus esse, seque, si pauci 
adjuvarent, languentibus aliis, impetum in curiam factu- 
rum. Natura ferox, vehemens, manu promptus [erat], 
maxumum bonum in-celeritate putabat. 

44. Sed Allobroges ex praecepto Ciceronis per Ga- 
binium ceteros conveniunt; ab Lentulo, Cethego, Sta- 
tilio, item Cassio postulant jusjurandum, quod signatum 
ad civis perferant ; aliter haud facile eos ad tantum ne- 
gotium impelli posse. Ceteri nihil suspicantes dant, 
Cassius semet eo brevi venturum pollicetur, ac paulo 
ante legatos ex urbe proficiscitur. Lentulus cum his 
T. Volturcium quendam Crotoniensem mittit, ut Allo- 
broges prius quam domum pergerent cum Catilina data 
atque accepta fide societatem confirmarent. Ipse Vol- 
turcio literas ad Catilinam dat, quarum exemplum infra 
scriptum est. ft Quis sim ex eo quem ad te misi cognos- 
ces. Fac cogites in quanta calamitate sis, et memineris 
te virum esse ; consideres quid tuae rationes postulent ; 
auxilium petas ab omhibus, etiam ab infimis." Ad hoc 
mandata verbis dat : " Quum ab senatu hostis indicatus 
sit, quo consilio seryitia repudieM in urbe parata esse 
quae jusserit; ne cunctetur ipse propius accedere." 

45. His rebus ita actis, constituta nocte qua profi- 
ciscerentur, Cicero per legatos cuncta edoctus L. Valerio 
Flacco et C. Pomptino praetoribus imperat, ut in ponte 
Mulvio per insidias Allobrogum comitatus deprehen- 
dant ; rem omnem aperit cujus gratia mittebantur ; ce- 
tera, uti facto opus sit, ita agant permittit. Illi homines 
militares, sine tumultu praesidiis collocatis, sicuti prae- 
ceptum erat, occulte pontem obsidunt. Postquam ad id 
loci legati cum Volturcio venere et simul utrimque cla- 
raor exortus est, Galli [cito] cognito consilio sine mora 
praetoribtfs se tradunt; Volturcius primo cohortatus 

oeteros gladio se a multrh^Sj&^^^^M^^einde ubi a 
legatis desertus est, multa prius de salute sua Pompti- 
num obtestatus, quod ei notus erat, postremo timidus ac 
vita? difMens velut hostibus sese praetoribus dedit. 
w^4G: *^Quibus rebus confectis omnia propere per nun- 
tios consuli declarantur. At illum ingens cura atque 
laetitia simut occupavere ; nam laetabatur [intellegens] 
conjurationepatefactacivitatem periculis ereptam{esse]; 
porro autem anxius erat, [dubitans] in maxumo scelere 
tantis civibus deprehensis, quid facto opus esset; poe- 
nam illorum sibi oneri, impunitatem perdundae rei pub- 
licae fore credebat. Igitur confirmato animo vocari ad 
sese jubet Lentulum, Cethegum, Statilium, Gabinium, 
itemque Caeparium quendam Tarracinensem, qui in 
Apuliam ad concitanda servitia proficisci parabat. Ce- 
teri sine mora veniunt; Caeparius paulo ante domo 
egressus cognito indicio ex urbe profugerat. Consul 
Lentnlum, quod praetor erat, ipse manu tenens [in se- 
natum] perducit, reliquos cum custodibus in aedem Con- 
cordiae venire jubet. Eo senatum advocat, magnaque 
frequentia ejus ordinis Volturcium cum legatis intro- 
ducit; Flaccum praetorem scrinhim cum literis quas a 
legatis .acceperat eodem afferre jubet. 

47. Volturcius interrogatus de itinere, de literis, 
postremo quid aut qua de caussa consili habuisset, primo 
fingere alia, dissimulare de conjuratione ; post, ubi fide 
publioa dicere jussus est, omnia uti gesta erant aperit, 
docetquo se paucis ante diebus a Gabinio et Caepario 
socium ascitum, nihil amplius scire quam legatos ; tan- 
tummodo audire solitum ex Gabinio P. Autronium, Ser- 
vium Sullam, L. Vargunteium, multos praeterea in ea 
conjuratione esse. Eadem Galli fatentur ac Lentuium 
dissimulantem coarguunt praeter literas sermonibus quos 
ille habere solitus erat : ex libris Sibyllinis regnum Ro- 
mae tribus Corneliis portendi; Cinnam atque Sullani 
antea, se tertium esse cui fatum foret urbis potiri ; prae- 
terea ab incenso Capitolio illum esse vigesimum annum, 
quem saepe ex prodigiis haruspices respondissent bello 
civili cruentum fore. Igitur perlectis literis, quum prius 
omnes signa sua cognovissent, senatus decernit, uti 

abdicato magistratu Lentulus itemque ceteri in liberis 

custodiis habeantur. ltaque Lentulus P. Lentulo Spin- 

theri, qui tum aedilis erat, Cethegus Q. Cornificio, Sta- 

tilius C. Caesari, Gabinius M. Crasso, Caeparius, nam is 

paulo ante ex fuga retractus erat, Cn. Terentio senatori 

traduntur. 

48. Interea plebes conjuratione patefacta, quae 
i>rimo cupida rerum novarum nimis bello favebat, mu- 
tata mente Catilinae consilia exsecrari, Ciceronem ad 
coelum tollere ; velut ex servitute erepta gaudium atque 
laetitiam agitabat. Jfamque alia belli facinora praedae 
magis quam detrimento fore, incendium vero crudele, 
immoderatum ac sibi maxume calamitosum putabat, 
quippe cui omnes copiae in usu quotidiano et cultu cor- 
poris erant. 

Post eum diem quidam L. Tarquinius ad senatum 
adductus erat, quem ad Catilinam proficiscentem ex 
itinere retractum aiebarft. Is quum se diceret indica- 
turum de conjuratione, si fides publica data esset, jussus 
a consule quae sciret edicerc, eadem fere quae Voltur- 
cius de paratis incendiis, de caede bonorum, de itinere 
hostium senatum docet ; praeterea se missum a M. Cras- 
so qui Catilinae nuntiaret, ne eum Lentulus et Cethegus 
aliique ex conjuratione deprehensi terrerent, eoque ma- 
gis properare*t ad urbem accedere, quo et ceterorum 
animos reficeret et illi facilius e periculo eriperentur. 
Sed ubi Tarquinius Crassum nominavit, hominem nobi- 
lem, maxnmis divitiis, sumnia potentia, alii rem incredi- 
bilem rati, pars tametsi vcrum existumabant, tamen 
quia in tali tempore tanta vis hominis magis leniunda 
quam exagitanda videbatur, plerique Crasso ex nego- 
tiis privatis obnoxii, conclamant indicem falsum esse, 
deque ea re postulant uti referatur. Itaque consulente 
Cicerone frequens senatus deccrnit: Tarquini indicium 
falsum videri, eumque in vinculis retinendum, neque 
amplius potestatem faciundam, nisi de eo indicaret cu- 
jus consilio tantam rem esset mentitus. Erant eo tem- 
pore qui existumarent indicium illud a P.^lutronio ma- N 
chinatum, quo facilius appellato Crasso per Bocietatem 
periculi reliquos illius potentia tegeret; alii Tarquinium 

a Cicerone immissum aiebant, ne Crassus more suo sus- 
cepto malorum patrocinio rem publicam conturbaret; 
ipsum Crassum ego postea praedicantem audivi tantam 
illam contumeliam sibi ab Cicerone impositam^ 

49. Sed isdem temporibus Q. Catulus et C. Piso ne- 
que precibus neque gratia neque pretio Ciceronem im- 
pellere potuere, uti per Allobroges aut per alium indi- 
cem C. Caesar falso nominaretur. Nam uterque cum 
illo gravis inimicitias exercebant, Piso oppugnatus in 
judicio pecuniarum repetundarum propter cujusdam 
Transpadani supplicium injustum, *Catulus ex petitione 
pontificatus odio incensus, quod extrema aetate, maxu- 
mis honoribus usus, ab adulescentulo Caesaro victus 
discesserat. Res autem opportuna videbatur, quod is 
privatim egregia liberalitate, publice maxumis muneri- 
bus grandem pecuniam debebat. Sed ubi consulem ad 
tantum facinus impellere nequeunt, ipsi singulatim cir- 
cumeundo atque ementiundo, quae se ex Volturcio aut 
Allobrogibus audisse dicerent, magnam illi invidiam 
conflaverant usque adeo ut nonnulli equites Romani, qui 
praesidii caussa cum telis erant circum aedem Coixor- 
diae, seu periculi magnitudine seu animi mobilitate im- 
pulsi, quo studium suum in rem publicam clarius esset, 
egredienti ex senatu Caesari gladio minitarentur. 

50. Dum haec in senatu aguntur, et dum legatis 
Allobrogum et Tito Volturcio comprobato eorum indicio 
praemia decernuntur, liberti et pauci ex clientibus Len- 
tuli divorsis itineribus opifices atque servitia in vicis ad 
eum eripiendum solMcitabant, partim exquirebant duces 
multitudinum, qui pretio rem publicam vexare soliti 
erant. Cethegus autem per nuntios familiam atque 
libertos suos, lectos et exercitatos in audaciam, orabat ut 
grege facto cum telis ad sese irrumperent. Consul ubi 
ea parari cognovit, dispositis praesidiis, ut res atque 
tempus monebat, convocato senatu refert quid de his 
fieri placeat, qui in custodiam traditi erant. Sed eos 
paulo ante frequens senatus *judicaverat contra rem 
publicam fecisse. Tum D. Junius Silanus, primus sen- 
tentiam rogatus, quod eo tempore consul designatus 
erat, de his qui in custodiis tenebantur, praeterea 

de L. Cassio, P. Furio, P. Umbreno, Q. Annio, si 
deprehensi forent, supplicium sumundum decreverat; 
isque postea, permotus oratione C. Caesaris, pedibus in 
sententiam Tib. Neronis iturum se dixerat, quod de ea 
re praesidiis additis referundum censuerat. Sed Caesar, 
ubi ad eum ventum est, rogatus sententiam a consule 
hujuscemodi verba locutus est. 

\/51. " Omnis homines, patres conscripti, qui de rebus 
dubiis consultant, ab odio, amicitia, ira atque misericor- 
dia vacuos esse decet. Haud facile animus verum provi- 
det, ubi illa officiunt, neque quisquam omnium lubidini 
simul et usui paruit. Ubi intenderis ingenium, valet ; 
si lubido possidet, ea dominatur, animus nihil valet. 
Magna mihi copia est memorandi, patres conscripti, quae 
reges atque populi ira aut misericordia impulsi male 
consuluerint ; sed ea malo dicere quae majores nostri 
contra lubidinem animi sui recte atque ordine fecere. 
Bello Macedonico, quod cum rege Perse gessimus, Rho- 
diorum civitas, magna atque magnifica, quae populi 
Romani opibus creverat, infida atque advorsa nobis fuit ; 
sed postquam bello confecto de fthodiis consultum est, 
majores nostri, ne quis divitiarum magis quam injuriae 
caussa bellum inceptum diceret, impunitos eos dimisere. 
Item bellis Punicis omnibus, quum saepe Carthaginienses 
et in pace et per inducias multa nefaria facinora fecissent, 
numquam ipsi per occasionem talia fecere,; magis quid 
se dignum foret, quam quid in illos jure fieri posset, 
quaerebant. Hoc item vobis providendum est, patres 
conscripti, ne plus apud vos valeat P. Lentuli et cete- 
rorum scelus quam vostra dignitas, neu magis irae vos- 
trae quam famae consulatis. Nam si digna poena pro 
factis eorum reperitur, novum consilium approbo ; sin 
magnitudo sceleris omnium ingenia exsuperat, iis uten- 
dum censeo quae legibus comparata sunt. Plerique 
eorum, qui ante me sententias dixere, cpmposite atque 
magnifice casum rei publicae miserati sunt ; quae belli 
saevitia esset, quae victis acciderent, enumeravere ; rapi 
virgines, pueros, divelli liberos a parentum complexu, 
matres familiarum pati quae victoribus collubuissent, 
fana atque domos spoliari, caedem,.incendiafieri, post- 

remo armis, cadaveribus, cruore atqueluctu omnia com- 
plerL Sed, pcr deos immortalis ! quo illa oratio per- 
tinuit ? an uti vos infestos conjurationi faceret ? scilicet 
quem res tanta atque tam atrox non permcvit, eum 
oratio accendet. Non ita est ; neque cuiquam mortalium 
injuriae suae parvae videntur ; multi eas gravius aequo 
habuere. Sed aliis alia licentia est, patres conscripti. 
Qui demissi in obscurb vitam hiabent, si quid iracundiu 
deliquere, pauci sciunt ; fama atque foriuna eorum pares 
sunt ; qui magno imperio praediti in excelso aetatcni 
. agunt, eorum facta cuncti mortales novere. Ita in max- 
uma fortuna minuma licentia est ; neque studere neque 
odisse, sed minume irasci decet; quaerapud alios ira- 
cundia dicitur, ea in imperio superbia atque crudelitas 
appellatur. Equidem ego sic existumo, patres conscripti, 
omnis cruciatus minores quam facinora illorum esse ; 
sed plerique mortales postrema meminere, et in homini- 
bus impiis sceleris eorum obliti de poena disserimt, si ea 
paulo severior fuit. D. Silanum, virum fortem atque 
strenuum, certejscio quae dixerit studio rei publicao 
dixisse, neque illum in tanta re gratiam aut inimicitias 
exercere ; eos mores eamque modestiam viri cognovi ; 
verum sententia ejus mihi non crudelis (quid enim in talis 
homines crudele fieri potest ?), sed aliena a re publica 
nostra videtur. Nam profecto aut metus aut injuria te 
subegit, Silane, consulem designatum, genus poenae no- 
vum decernere. De timore supervacaneum est disserere, 
quum praesertim diligentia clarissuml viri consulis tanta 
praesidia sint in armis* De poena possumus equidem 
dicere,id quod res habet, in luctu atque miseriis mortem 
aerumnarum requiem, non cruciatum esse, eam cuncta 
mortalium mala dissolvere, ultra neque curae neque 
gaudio locum esse. Sed, per deos immortalis ! quamo- 
brem in sententiam non addidisti, uti prius verberibus 
in eos animadvorteretur ] An quia lex Porcia vetat ? 
At aliae leges item condemnatis civibus non animam 
eripi, sed exilium pcrmitti jubent. An, quia gravius 
estTverberari quam necari ? Quid autem acerbum aut 
nimis grave est in homines tanti facinoris convictos ? 
Sin, quia levius est, qui convenit in minore negotio 

legem timere, quum eam in majore neglexeris ? At 
enim quis reprehendet quod in parricidas rei publicae 
decretum erit ? Tempus; dies, fortuna, cujus lubido gen- 
tibus moderatur. Illis merito accidet quicquid even- 
erit ; ceterum vos, patres conscripti, quid in alios statua- 
tis considerate. Omnia mala exempla ex bonis orta 
sunt. Sed ubi imperium ad ignaros aut minus bonos 
pervenit, novum illud exempium ab dignis et idoneis ad 
indignos et non idoneos transfertur. ^ Lacedaemonii de- 
victis Atheniensibus triginta viros imposuere, qui rem 
publicam eorum tractarent. Hi primo coepere pessu- 
mum quemque et omnibus invisum indemnatum necare ; 
ea populus laetari et merito dicere fieri. Post, ubi 
paulatim licentia crevit, juxta bonos et malos lubidinose 
interficere, ceteros metu terrere. Ita civitas servitute 
oppressa stultae laetitiae gravis poenas dedit. Nostra 
memoria victor Sulla, quum Damasippum et alios hujus- 
modi, qui maio rei publicae creverant, jugulari jussit, 
quis non factum ejus laudabat? homines scelestos et 
factiosos, qui seditionibus rem publicam exagitaverant, 
merito necatos aiebant. Sed ea res magnae initium 
cladis fuit. Nam uti quisque domum aut villam, post- 
remo vas aut vestimentum alicujus colicupiverat, dabat 
operam ut is in proscriptorum numero esset. Ita illi, 
quibus Damasippi mors laetitiae fuerat, paulo post ipsi 
trahebantur, neque prius finis jugulandi fuit quam Sulla 
omnis suos divitiis explevit. Atque ego haec non in 
M. Tullio, neque his temporibus vereor ; sed in magna 
civitate multa et varia ingenia sunt. Potest alio tem- 
pore, alio consule, cui item exercitus in manu sit, falsum 
aliquid pro vero credi; ubi hoc exempio per senati 
decretum consul gladium eduxerit, quis illi finem sta- 
tuet> aut quis moderabitur ? Majores nostri, patres con- 
scripti, neque consili neque audaciae umquam eguere, 
neque illis superbia obstabat quo minus aliena instituta, 
si modo proba erant, imitarentur. Arma atque tela mili- 
taria ab Samnitibus, insignia magistratuum ab Tuscis 
pleraque sumpserunt ; postremo quod ubique apud so- 
cios aut hostis idoneum videbatur, cum summo studio 
domi exsequebantur ; imitari quam invidere bonis male- 

t>ant. Sed eodem illo tempore Gracciae morem imitati 
verberibus animadvortebant in civis, de condemuatis 
summum supplicium sumebant. Postquam res publica 
adolevit, et multitudine civium factiones valuere, cir- 
cumveniri innocentes, alia hujuscemodi fieri coepere, 
tum lex Porcia aliaeque leges paratae sunt, quibus legi- 
bus exsilium damnatis permissum est. Ego hanc caus- 
sam, patres conscripti, quo minus novum consilium 
capiamus, in primis magnam puto. Profecto virtus atque 
sapientia major in illis fuit, qui ex parvis opibus tantum 
imperium fecere, quam in nobis, qui ea bene parta vix 
retinemus. Placet igitur eos dimitti et augeri exerci- 
tam Catilinae 1 Minume ; sed ita censeo : publicandas 
eoruni pecunias, ipsos in vinculis habendos per muni- 
cipia, quae maxume opibus valent ; neu quis de iis 
postea ad senatum referat, neve cum populo agat ; qui 
aliter fecerit, senatum oxistumare eum contra rem pub- 
licain et salutem omnium facturum." 

1*62. jJPd8tquam Caesar dicendi finem fecit, ceteri 
verbo auus alii varie assentiebantur ; at M. Porcius Cato 
rogatus sententiam hujuscemodi orationem habuit : 
u Longe mihi alia mens est, patres conscripti, quum res 
atque pericula nostra considero, et quum sententias 
nonnullorum mecum ipse reputo. Illi mihi disseruisse 
videntur de poena eorum, qui patriae, parentibus, aris 
atque focis suis bellum paravere; res autem monet 
cavere ab illis [magis] quam quid in illos statuamus 
consultare. Nam cetera maleficia tum persequare, ubi 
facta sunt ; hoc, nisi provideris ne accidat, ubi evenit, 
frustra judicia implores; capta urbe nihil fit reliqui 
victis. Sed per deos immortalis ! vos ego appello, qui 
semper domos, villas, signa, tabulas vostras pluris quam 
rem publicam fecistis ; si ista, cujuscumque modi sunt, 
quae amplexamini, retinere, si voluptatibus vostrisotium 
praebere voltis, expergiscimini aliquando et capessite 
rem publicam. Non agitur de vectigalibus neque de 
sociorum injuriis ; libertas et anima nostra in dubio est 
Saepenumero, patres conscripti, multa verba in hoc or- 
dine feci, saepe de luxuria atque avaritia nostrorura 
civium questus sum, multosque mortalis ea caussa 

advorsos habeo. Qui mihi atque animo meo nuliius 
unquam delicti gratiam fecissem, haud facile alterius 
lubidini malefacta condonabam. Sed ea tametsi vos 
parvi pendebatis, tamen res publica firma erat ; opulen- 
tia neglegentiam tolerabat. Nunc vero non id agitur 
bonisne an malis moribus vivamus, neque quantum aut 
quam magnificum imperium populi Romani sit, sed haec 
cujuscumque modi videntur, nostra an nobiscum una 
hostium futura smt. Hic mihi quisquam mansuetudi- 
nem et misericordiam nominat. Jampridem equidem 
nos vera vocabula rerum amisimus; quia bona aliena 
largiri liberalitas, malarum rerum audacia fortitudo 
vocatur, eo res publica in extremo sita est. Sint sane, 
quoniam ita se mores habent, liberales ex sociorum for- 
tunis, sint misericordes in furibus aerarii; ne illi san- 
guinem nostrum largiantur, et dum paucis scelcratis 
parcunt, bonos omnis perditum eant. Bene et composite 
C. Caesar paulo ante in hoc ordine de vita et morte 
disseruit, credo, falsa existumans ea quae de inferis 
memorantur, divorso itinere malos a bonis loca tetra, 
inculta, foeda atque formidolosa habere. Itaque censuit 
pecunias eorum publicandas, ipsos per municipia in 
custodiis habendos, videlicet timens, ne, si Romae sint, 
aut a popularibus conjurationis aut a multitudine con- 
ducta per vim eripiantur. Quasi vero mali atque scclesti 
tantummodo in urbe et non per totam Italiam sint, aut 
non ibi plus possit audacia, ubi ad defendendum opes 
minores sunt. Quare vanum equidem hoc consilium 
est, si periculum ex illis metuit ; sin in tanto omnium 
metu solus non timet, eo magis refert me mihi atque 
vobis timere. Quare quum de P. Lentulo ceterisque 
statuetis, pro ccrto habetote vos simul de exercitu Cati- 
linae et de omnibus conjuratis decernere. Quanto vos 
attentius ea agetis, tanto illis animus infirmior erit : si 
paululum modo vos languere viderint, jam omnes fero- 
ces aderunt. Nolite existumare majores nostros armis 
rem publicam ex parva magnam fecisse. Si ita res esset, 
multo pulcherrumam eam nos baberemus; quippe so- 
ciorum atque civium, praeterca armorum atque equorum 
major nobis copia quam illis est Sed alia fuere quae 



CATILINA. 31 

illos magnos fccere, quae nobis nulla sunt, domi indus- 
tria, foris justum imperium, animus in consulendo liber, 
neque delicto neque lubidini obnoxius. Pro his nos 
habemus luxuriam atque avaritiam, publice egestatem, 
privatim opulentiam ; laudamus divitias, sequimur iner- 
tiam; inter bonos et malos discrimen nullum, omnia 
virtutis praemia ambitio possidet. Neque mirura ; ubi 
vos separatim sibi quisque consilium capitis, ubi domi 
voluptatibus, hic pecuniae aut gratiae servitis, eo fit ut 
impetus fiat in vacuam rem publicam. Sed ego haec 
omitto. Conjuravere nobilissumi cives patriam incen- 
dere, Gallorum gentem infestissumam nomini Romano 
ad bellum arcessunt, dux hostium cum exercitu supra 
caput est : vos cunctamini etiam nunc et dubitatis quid 
intra moenia deprensis hostibus faciatis 1 Misereamini 
censeo— deliquere homines adulescentuli per ambitionem 
— atque etiam armatos dimittatis. Ne ista vobis man- 
suetudo et misericordia, si illi arma ceperint, in miseriam 
convortet. Scilicet res ipsa aspera est, sed vos non 
timetis eam. Immo vero maxume ; sed inertia et mol- 
litia animi alius alium exspectantes cunctamini, videlicet 
dis immortalibus confisi, qui hanc rem publicam saepe 
in maxumis periculis servavere. Non votis neque sup- 
piiciis muliebribus auxilia deorum parantur ; vigilando, 
agendo, bene consulendo prospera omnia cedunt; ubi 
secordiae te atque ignaviae tradideris, nequicquam deos 
implores ; irati infestique sunt. Apud majores nostros 
T. Manlius Torquatus bello Gallico filium suum, quod is 
contra imperium in hostem pugnaverat, necari jussit. 
atque ille egregius adulescens immoderatae fortitudinis 
morte poenas deditr; vos de crudelissumis parricidis 
quid statuatis cunctamiiy ? Videlicet cetera vita eorum 
huic sceleri obstat. Verum parcite dignitati Lentuli, si 
ipse pudicitiae, si famae suae, si dis aut hominibus um- 
quam uliis pepercit; ignoscite Cethegi adulescentiae, 
nisi iterum jam patriae bellum fecit. Nam quid ego de 
Gabinio, Statilio, Caepario loquar 1 quibus si quicquam 
umquam pensji fuisset, non ea consilia de re publica 
habuissent. Postremo, patres conscripti, si mehercule 
peccato locus esset, facile paterer vos ipsa re corrigi, 

quoniam verba contemnitis ; sed undique circumvenfi 
suraus. Catilina cum exercitu faucibus urguet, alii intra 
moenia atque in sinu urbis sunt hostes, neque parari 
neque consuli quicquam occulte potest ; quo magis pro- 
perandum est. Quare ita ego censeo: quum nefaria 
consilio sceleratorum civium res publica in maxuma 
pericula venerit, hique indicio T. Volturci et legatorum 
Allobrogum convicti confessique sint caedem, incendia, 
aliaque se foeda atque crudelia facinora in civis pa- 
triamque paravisse, de confessis, sicuti de manifestis re- 
rum capitalium, more majorum supplicium sumundum."> 

53. Postquam Cato assedit, consulares omnes item- 
que senatus magna pars sententiam ejus laudant, virtu- 
tem animi ad coeluni ferunt, alii alios increpantes 
timidos vocant, Cato clarus atque magnus habetur, 
senati decretum fit, sicut ille censuerat. Sed mihi multa 
legenti, multa audienti, quae populus Romanus domi 
militiaeque, mari atque terra praeclara facinora fecit, 
forte lubuit attendere quae res maxume tanta negotia 
sustinuisset. Sciebam saepenumero parva manu cum 
magnis legionibus hostium contendisse, cognoveram 
parvis copiis bella gesta cum opulentis regibus, ad hoc 
saepe fortunae violentiam toleravisse, facundia Graecos, 
gloria belli Gallos ante Romanos fuisse. Ac mihi multa 
agitanti constabat paucorum civium egregiam virtutem 
cuncta patravissc, eoque factum uti divitias paupertas, 
multitudinem paucitas superaret. Sed postquam luxu 
atque desidia civitas corrupta est, rursus res publica 
magnitudine sua imperatorum atque magistratuum vitia 
sustentabat, ac, sicut effeta parentum, multis tempesta- 
tibus haud sane quisquam Romae virtute magnus fuit. 
Sed memoria mea ingenti virtute, divorsi moribus fuere 
viri duo, M. Cato et C. Caesar ; quos, quoniam res obtu- 
lerat, silentio praeterire non fuit consilium quin utrius- 
que naturam et mores, quantum ingenio possem, aperi- 
rem. 

54. Igitur his genus, aetas, eloquentia prope aequa- 
lia fuere ; magnitudo animi par, item gloria, sed alfa alii. 
Caesar beneficiis atque munificentia magnus habebatur, 
integritate vitae Cato. IUe mansuetudine et miseri- 



CATILINA. 33 

cordia clarus factus: huic severitas dignitatem addi- 
derat. Caesar dando, sublevando, ignoscendo: €ato 
nihil largiundo gloriam adeptus est. In altero miseris 
perfugium erat, in altero malis pernicies ; illius facilitas, 
hujus constantia laudabatur. Postremo Caesar in ani- 
mum induxerat laborare, vigilare; negotiis amicorum 
intentus sua neglegere, nihil denegare quod dono dig- 
num esset; sibi magnum imperium, exercitum, novum 
bellum exoptabat, ubi virtus enitescere posset. At 
Catoni studium modestiae, decoris, sed maxunie severi- 
tatis erat. Non divitiis cum divite, neque factione cum 
factioso, sed cum strenuo virtute, cum modesto pudore, 
cum innocente abstinentia certabat; esse quam videri 
bonus malebat ; ita quo minus petebat gloriam, eo illum 
magis sequebantur. 

55. Postquam, ut dixi, senatus in Catonis senten- 
tiam discessit, consul optumum factu ratus noctem quae 
instabat antecapere, ne quid eo spatio novaretur, trium- 
viros quae supplicium postulabat parare jubet; ipse 
praesidiis dispositis Lentulum in carcerem deducit; 
idem fit ceteris per praetores.* Est in carcere locus, 
quod Tullianum appellatur, ubi paululum ascenderis ad 
laevam, circiter duodecim pedes humi depressus. Eum 
muniunt undique parietes atque insuper camera lapi- 
deis fornicibus vincta, sed inculta, tenebris, odore foeda 
atque terribilis ejus facies est. In eum locum postquam 
demissus est Lentulus, vindices rerum capitalium, qui- 
bus praeceptum erat, laqueo gulam fregere. Ita ille 
patricius ex clarissuma gente Corneliorum, qui consulare 
imperium Romae habuerat, dignum moribus factisque 
suis exitium vitae invenit. De Cethego, Statilio, Ga- 
binio, Caepario eodem modo supplicium sumptum est. 

56. Dum ea Romae geruntur, Catilina ex omni 
copia, quam et ipse adduxerat et Manlius habuerat, 
duas legiones instituit, cohortis pro numero militum 
complet ; deinde, uti quisque voluntarius aut ex sociis 
in castra venerat, aequaliter distribuerat, ac brevi spatio 
legiones numero hominum expleverat, qunm initio non 
amplius duobus milibus habuisset. Sed ex omni copia 
circiter pars quarta erat militaribus armis instructa; 

ceteri, uti quemque casus armaverat, sparos aut lanceas, 
alii praeacutas sudis portabant. Sed postquam Anto- 
nius cum exercitu adventabat, Catilina per montis iter 
facere, modo ad urbem, modo in Galliam vorsus castra 
movere, hostibus occasionem pugnandi non dare ; spera- 
bat propediem magnas copias sese babiturum, si Romae 
socii incepta patravissent. Interea servitia repudiabat, 
cujus initio ad eum magnae copiae concurrebant, opibus 
conjurationis fretus, simul alienum suis rationibus exis- 
tumans videri caussam civium cum servis fugitivis com- 
municavisse. 

57. Sed postquam in castra nuntius pervenit Romae 
conjurationem patefactam, de Lentulo et Cethego cete- 
risque quos supra memoravi supplicium sumptum, plerl- 
que, quos ad bellum spes rapinarum aut novarum rerum 
studium illexerat, dilabuntur ; reliquos Catilina per mon- 
tis asperos magnis itineribus in agrum Pistoriensem ab- 
ducit, eo consilio uti per tramites occulte perfugeret in 
Galliam Transalpinam. At Q. Metellus Celer cum tri- 
bus legionibus in agro Piceno praesidebat, ex difficul- 
tate rerum eadem illa existumans quae supra diximus 
Catilinam agitare. Igitur ubi iter ejus ex perfugis 
cognovit, castra propere movet ac sub ipsis radicibus 
montium consedit, qua illi descensus erat in Galliam 
properanti. Neque tamen Antonius procul aberat, ut- 
pote qui magno exercitu locis aequioribus expeditus in 
fuga sequeretur. Sed Catilina postquam videt monti- 
bus atque copiis hostium sese clausuni, in urbe res 
advorsas, neque fugae neque praesidi ullam spem, op- 
tumum factu ratus in tali re fortunam belli temptare, 
statuit cum Antonio quam primum confligere. Itaque 
contione advocata hujuscemodi orationem habuit. 

*^58. " Compertum ego habeo, milites, verba virtutem 
non addere, neque ex ignavo strenuum neque fortem ex 
timido exercitum oratione imperatoris fieri. Quanta 
cujusque animo audacia natura aut moribus inest, tanta 
in bello patere solet ; quem neque gloria neque pericula 
excitant, nequicquam hortere ; timor animi auribus offi- 
cit. Sed ego vos quo pauca monerem advocavi, simul 
uti caussam mei consili aperirem. Scitis equidem, 

milites, secordia atque ignavia Lentuli quantam ipsi no- 
bisque cladem attulerit, quoque modo, dum ex urbe prae- 
sidia opperior^ in Galliam proficisci nequiverim. Nunc 
vero quo loco res nostrae sint, jiixta mecum omnesin- 
tellegitis. Exercitus hostium duo, unus ab urbe, alter a 
Gallia obstant ; diutius in his locis esse, si maxume 
animus ferat, frumenti atque aliarum rerum egestas 
prohibet ; quocunque ire placet, ferro iter aperiundum 
est. Quapropter vos moneo uti forti atque parato ani- 
mo sitis, et quum proelium inibitis, memineritis vos 
divitias, decus, gloriam, praeterea libertatem atque pa- 
triam in dexteris vostris portare. Si vincimus, omnia 
nobis tuta erunt, commeatus abunde, municipia atque 
coloniae patebunt ; si metu cesserimus, eadem illa ad- 
vorsa fient ; neque locus neque amicus quisquam teget 
quem arma non texerint. Praeterea, milites, non eadem 
nobis et illis necessitudo impendet : nos pro patria, pro 
libertate, pro vita certamus; illis supervacaneum est 
pro potentia paucorum pugnare. Quo audacius aggredi- 
mini memores pristinae virtutlp. Licuit nobis cum sum- 
ma turwudine in exsilio aetatem agere ; potuistis non- 
uulli R^ae amissis bonis alienas opes exspectare ; quia 
illa foeda atque intoleranda viris videbantur, haec sequi 
decrevistis. Si haec relinquere voltis, audacia opus est ; 
nemo nisi victor pace bellum mutavit. Nam in fuga 
salutem sperare, quum arma quis corpus tegitur ab 
hostibus avorteris, ea vero dementia est. Semper in 
proelio iis maxumum est periculum, qui maxume timent ; 
audacia pro muro habetur.- Quum vos considero, mili- 
tes, et quum facta vostra aestumo, magna me spes 
victoriae tenet. Animus, aetas, virtus vostra [me] hor- 
tantur, praeterea nepessitudo, quae etiam timidos fortis 
facit : nam multitudo hostium ne circumvenire queat 
prohibent angustiae loci. Quodsi virtuti vostrae fortuna 
inviderit, cavete inulti animam amittatis, neu capti po- 
tius sicuti pecora trucidemini quam rirorum more pug- 
nantes cruentam atque luctuosam victoriam hostibus 
relinquatis." 

59. Haec ubi dixit, paululum commoratus signa 
canere jubet, atque instructos ordines in locum aequuiu 

deducit. Dein remotis omnium equis, quo militibus cx- 
aequato periculo animus amplior esset, ipse pedes ex- 
ercitum pro loco atque copiis instruit. Nam uti plani- 
ties erat inter sinistros montis et ab dextera rupe as- 
pera, octo cohortis in frontc constituit, reliquarum signa 
in subsidio artius collocat. Ab his centuriones omnis 
lectos, et evocatos, praeterea ex gregariis militibus op- 
tumum quemque armatum in primam aciem subducit. 
C. Manlium in dextra, Faesulanum quendam in sinistra 
parte curare jubet ; ipse cum libertis et colonis propter 
aquilam assistit, quam bello Cimbrico C. Marius in ex- 
ercitu habuisse dicebatur. At ex altera parte C. An- 
tonius pedibus aeger, quod proelio adesse nequibat, M. 
Petreio legato exercitum permittit. Ille cohortis vete- 
ranas, quas tumulti caussa conscripserat, in fronte, post 
eas ceterum exercitum in subsidiis locat; ipse equo 
circumiens unumquemque nominans appellat, hortatur, 
rogat, ut meminerint se contra latrones inermis pro 
patria, pro liberis, pro aris atque focis suis certare. 
Homo militaris, quod amplius annos triginta tribunus 
aut praefectus aut legatus aut praetor cum magna gloria 
in exercitu fuerat, plerosque ipsos factaque eorum fortia 
noverat ; ea commemorando militum animos accendebat. 
60. Sed ubi omnibus rebus exploratis Petreius tuba 
signum dat, cohortis paulatim incederejubet, idem facit 
hostium exercitus. Postquam eo ventum est, unde a 
ferentariis proelium committi posset, maxumo clamore 
cum infestis signis concurrunt, pila omittunt, gladiis rcs 
geritur. Veterani pristinae virtutis memores cominus 
acriter instare; illi haud timidi resistunt, maxuma vi 
certatur. Interea Catilina cum expeditis in prima acie 
versari, laborantibus succurrere, integros pro sauciis ar- 
cessere, omnia providere, multum ipse pugnare, saepe 
hostem ferire ; strenui militis et boni imperatoris officia 
simul exsequebatur. Petreius ubi videt Catilinam con- 
tra ac ratus erat magna vi tendere, cohortem praetoriam 
in medios hostis inducit, eosque perturbatos atque alios 
alibi resistentes interficit; deindeutrimque ex lateribus 
ceteros aggreditur. Manlius et Faesulanus in primis 
pugnantes cadunt. Postquam fusas copias seque cum 

paucis relictum videt Catilina, memor generis atque pris- 
tinae suae dignitatis in confertissumos hostis incurrit, 
ibique pugnans confoditur. 

61. Sed confecto proelio, tumvero cerneres quanta 
audacia-quantaque yis animi fuisset in exercitu Catilinae. 
Nam fere, quem quisque vivus pugnando locum ceperat, 
eum amissa anima corpcre tegebat. Pauci autem, quos 
medios cohors praetorL disjecerat, paulo divorsius, sed 
omnes tamen advorsis volneribus conciderant. Catilina 
vero longe a suis inter hostium cadavera repertus est 
paululum etiam spirans ferociamque animi quam habu- 
erat vivus in voltu retinens. Postremo ex omni copia 
neque in proelio neque in fuga quisquam civis ingenuus 
captus est. Ita cuncti suae hostiumque vitae juxta 
pepercerant. Neque tamen exercitus populi Romani 
laetam aut incruentam victoriam adeptus erat; nam 
strenuissumus quisque aut occiderat in proelio, aut gra- 
viter volneratus discesserat. Multi autem, qui de cas- 
tris visundi aut spoliandi gratia processerant, volvente» 
hostilia cadavera, amicum alii, pars hospitem aut cog- 
natum reperiebant; fuere item qui inimicos suos cog- 
noscerent. Ita varie per omnem exercitum laetitia, 

i moeror, luctus atque gaudia agitabantur. 

1 4 

1. Falso queritur de natura sua genus humanum, quod 
imbecilla atque aevi brevis forte potras quam virtute 
regatur. Nam contra reputando neque majus aliud 
neque praestabitius invenias, magisque naturae indus- 
triam hominum quam vim aut tempus deesse. Sed dux 
atque imperator vitae mortalium animus est. Qui ubi 
ad gloriam virtutis via grassatur, abunde pollens po- 
tensque et clarus est, neque fortuna eget ; quippe pro- 
^bitatem, industriam aliasque artis bonas neque dare 
neque eripere [cuiquam] potest ; sin captus pravis cupi- 
dinibus ad inertiam et voluptates corporis pessumdatus 
est, perniciosa lubidine paulisper usus, ubi per secordiam 
vires, tempus, ingenium diffluxere, naturae infirmitas. 
accusatur; suam quisque culpam auctores ad negotia 
transferunt. Quodsi hominibus bonarum rerum tanta 
cura esset, quanto studio aliena ac nihil proratura mul- 
tumque etiam periculosa petunt, neque regerentur magis 
quam regerent casus, et eo magnitudinis procederent 
uti pro mortalibus gloria aeterni fierent. 

2. Nam uti genus hominum compositum ex corpore 
et anima est, ita res cunctae studiaque omnia nostra 
corporis alia, alia animi naturam sequuntur. Igitur 
praeclara facies, magnae divitiae, ad hoc vis corporis 
et alia hujuscemodi omnia brevi dilabuntur; at ingeni 
egregia facinora sicut anima immortalia sunt. Postremo 
corporis et fortunae bonorum ut initium sic finis est, 
omniaque orta occidunt et aucta senescunt ; animus in- 
corruptus, aeternus, rector humani generis, agit atque 
habet cuncta, neque ipse habetur. Quo magis pravitas 
eorum admiranda est, qui dediti corporis gaudiis per 

hixum atque ignaviam aetatem agunt, ceterum inge- 
nium, quo neque melius noque amplius aliud in natura 
mortalium est, incultu atque secordia torpescere sinunt, 
quum praesertim tam multae variaeque sint artes animi, 
quibus summa claritudo paratur. 

3. Verum ex his magistratus et imperia, postremo 
omnis cura rerum publicarum minume mihi hac tempes- 
tate cupiunda videntur, quoniam neque virtuti honos 
datur, neque illi, quibus per fraudem is fiiit, tuti aut eo 
magis honesti sunt. Nam vi quidem regere patriam aut 
parentes, quamquam et possis et delicta corrigas, tamen 
importunum est, quum praesertim omnes rerum muta- 
tiones caedem, fugam aliaque hostilia portendant ; frus- 
tra autem niti, neque aliud se fatigando nisi odium 
quaerere extremae dementiae est; nisi forte quem in- 
honesta et perniciosa lubido tenet potentiae paucorum 
decus atque tibertatem suam gratificari. 

4. Ceterum ex aliis negotiis, quae ingenio exercen-. 
tur, in primis magno usui est memoria rerum gestarum. 
Cujus de virtute quia multi dixere praetereundum puto, 
simul ne per insolentiam quis ex&tumet memet studium 
ineum laudando extollere. Atque ego credo fore, qui, 
quia decrevi procul a re publica aetatem agere, tanto 
tamque utili labori meo nomen inertiae imponant ; certe 
quibus maxuma industria videtur salutare plebem et 
conviviis gratiam quaerere. Qui si reputaverint, et qui- 
bus ego temporibus magistratus adeptus sim, et quales 
viri idem assequi nequiverint, et postea quae genera 
hominum in senatum pervenerint, profecto existuma- 
bunt me magis merito quam ignavia judicium animi mei 
mutavisse, majusque commodum ex otio meo quam ex 
aliorum negotiis rei publicae venturum. Nam saepe ego 
audivi Q. Maxumum, P. Scipionem, praeterea civitatis 
nostrae praeclaros viros solitos ita dicere, quum majo- 
rum imagines intuerentur, vehemcntissume sibi animum 
ad virtutem accendi; scilicet non ceram illam neque 
figuram tantam vim in sese habere, sed memoria rerum 
gestarum eam flammam egregiis viris in pectore cres- 
cere, neque prius sedari quam virtus eorum famam at- 
que gloriam adaequaverit. At contra quis est omniuro 

his moribus quin divitiis et sumptibus, non probitate 
neque industria cum majoribus suis contendat? etiam 
homines novi, qui antea per virtutem soliti erant nobili- 
tatem antevenire*, furtim et per latrocinia potius quam 
bonis artibus ad imperia et honores nituntur; proinde 
quasi praetura et consulatus atque alia omnia hujusce- 
modi per se ipsa clara et magnifioa sint, ac non perinde 
habeantur ut eorum qui ea sustinent virtus est. Verum 
ego liberius altiusque processi, dum me civitatis morum 
piget taedetque ; nunc ad inceptum redeo. 

5. Bellum scripturus sum, qubd populus Romanus 
cum Jugurtha rege Numidarum gessit, primum quia 
magnum et atrox variaque victoria fuit, dein quia tunc 
primum superbiae nobilitatis obviam itum est, quae con- 
tentio divina et humana cuncta permiscuit eoque vecor- 
diae processit, uti studiis civilibus bellum atque vastitas 
Italiae finem faceret. Sed priusquam hujuscemodi rei 
initium expedio, pauca supra repetam, quo ad cognos- 
cendum omnia illustria magis magisque in aperto sint. 

Bello Punico secundo, quo dux Carthaginiensium 
Hannibal post magnitudinem nominis Romani Italiae 
opes maxume attriverat, Masinissa rex Numidarum in 
amicitiam receptus a P. Scipione, cui postea Africano 
cognomen ex virtute fuit, multa et praeclara rei mili- 
taris facinora fecerat, ob quae victis Carthaginiensibus 
et capto Syphace, cujus in Africa magnum atque late 
imperium valuit, populus Romanus, quascunque urbis 
et agros manu ceperat, regi dono dedit. Igitur amicitia 
Masinissae bona atque honesta nobis permansit: [sed] 
imperi vitaeque ejus finis idem fuit. Dein Micipsa filius 
regnum solus obtinuit, Mastanabale et Gulussa fratribus 
morbo absumptis. Is Adherbalem et Hiempsalem ex 
sese genuit, Jugurthamque, filium Mastanabalis fratris, 
quem Masinissa, quod ortus ex concubina erat, privatum 
reliquerat, eodem cultu quo liberos suos domi habuit. 

6. Qui ubi primum adolevit, pollens viribus, decora 
facie, sed multo maxume ingenio validus, non se luxu 
neque inertiac corrumpendum dedit, sed, uti mos gentis 
illius est, equitare, jaculari, cursu cum acqualibus cer- 
tare, et quum omnis gloria anteiret, omnibus tamen 

carus esse; ad hoc pleraque tempora in venando agere, 
leonem atque alias feras primus aut in priniis ferire, 
plurumum facere, minumum ipse de se loqui. Quibus 
rebus Micipsa tamctsi initio laetus fuerat, existunians 
virtutem Jugurthae regno suo gloriae fore, tamen, post- 
quam hominem adulescentem, exacta sua aetate et parvis 
liberis, magis magisque crescere intellegit, vehementer 
eo negotio permotus multa cum animo suo volvebat. 
Terrebat [eum] natura mortalium, avida imperi et prae- 
ceps ad explendam animi cupidinem, praeterea oppor- 
tunitas suae liberorumque aetatis, quae etiam mediocris 
viros spe praedae transvorsos agit, ad hoc studia Numi- 
darum in Jugurtham accensa, ex quibus, si talem virum 
dolis interfecisset, ne qua seditio aut bellum oriretur 
anxius erat. 

7. His difficultatibud circumventus ubi videt neque 
per vim neque insidiis opprimi posse hominem tam ac- 
ceptum popularibus, quod erat Jugurtha manu promp- 
tus et appetens gloriae militaris, statuit eum objectare 
periculis et eo modo fortunam temptare. Igitur bello 
Numantino Micipsa quum populo Romano equitum atque 
peditum auxilia mitteret, sperans vel ostentando virtu- 
tem vel hostium saevitia facile eum occasurum, praefecit 
Numidis quos in Hispaniam mittebat. Sed ea res longe 
aliter ac ratus erat evenit. Nam Jugurtha ut erat im- 
pigro atque acri ingenio, ubi naturam P. Scipionis, qui 
tum Romanis imperator erat, et morem hostium cog- 
novit, multo labore multaque cura, praeterea modesti» 
sume parendo et saepe obviam eundo periculis in tantam 
claritudinem brevi pervenerat ut nostris vehementer ca- 
rus, Numantinis maxumo terrori esset. Ac sane, quod 
difficillumum in primis est, et proelio strenuus erat et 
bonus consilio, quorum alterum ex providentia timorem, 
alterum ex audacia temeritatem afferre plerumque solet. 
Igitur imperator omnis fere res asperas per Jugurtham 
agere, in amicis habere, magis magisque eum in dies 
amplecti, quippe cujus neque consilium neque inceptum 
ullum frustra erat. Huc accedebat munificentia animi 
et ingeni solertia, quis rebus sibi multos ex Romanis 
familiari amicitia conjunxerat. 

8. Ea tempestate in exercitu nostro fuere coin- 
plures novi atque nobiles, quibus divitiae bono honesto- 
que potiores erant, factiosi domi, potentes apud socios, 
clari magis quam honesti, qui Jugurthae non medio- 
crem anitnum pollicitando accendebant, si Micipsa rex 
occidisset, fore uti solus imperio Numidiae potiretur; 
in ipso maxumam virtutera, Romae omnia venalia esse. 
Sed postquam Numantia deleta P. Scipio dimittere 
auxilia et ipse revorti domum decrevit, donatum atque 
laudatum magnifice pro contione Jugurtham in prae- 
torium abduxit ibique secreto monuit, uti potius pub- 
lice quam privatim amicitiam populi Romani coleret, 
neu quibus largiri insuesceret ; periculose a paucis emi 
quod multorum esset ; si permanere vellet in suis arti- 
bus, ultro illi et gloriam et regnum venturum ; sin 
properantius pergeret, suamet ipsum pecunia praeci- 
pitem casurum. 

9. Sic locutus cum litteris eum quas Micipsae red- 
deret dimisit. Earum sententia haec erat : " Jugurthae 
tui bello Numantino longe maxuma virtus fuit, quam 
rem tibi certe scio gaudio esse. Nobis ob merita sua 
carus est ; ut idem senatui et populo Romano sit summa 
ope nitemur. Tibi quidem pro nostra amicitia gratu- 
lor. En habes virum dignum te atque avo suo Masi- 
nissa." Igitur rex, ubi ea quae fama acceperat ex 
litteris imperatoris ita esse cognovit, quum virtute, tum 
gratia viri permotus flexit animum suum et Jugurtham 
^neficiis vincere aggressus est, statimque eum adop- 
tavit et testamento pariter cum filiis heredem instituit. 
Sed ipse paucos post annos morbo atque aetate con- 
fectus quum sibi finem vitae adesse intellegeret, coram 
amicis et cognatis itemque Adherbale et Hiempsale 
filiis dicitur hujuscemodi verba cum Jugurtha habu- 
isse. 

10. " Parvum ego te, Jugurtha, amisso patre, sine 
spe, sine opibus, in meum regnum accepi, existumans 
non minus me tibi quam si genuissem ob beneficia carum 
fore; neque ea res falsum me habuit. Nam ut alia 
magna ct egregia tua omittam, novissume rediens Nu- 
mantia meque regnumque meum gloria honoravisti, 

tuaque virtute nobis Romanos ex amicis amicissumos 
fecisti ; in Hispania nomen familiae renovatum est ; pos- 
tremo, quod difficillumum inter mortalis est, gloria in- 
vidiam vicisti. Nunc, quoniam mihi natura finem vitae 
facit, per hanc dexteram, per rcgni fidem moneo ob- 
testorque, ut hos, qui tibi genere propinqui, beneficio 
meo fratres sunt, caros habeas, neu malis alienos ad- 
jungcre quam sanguine conjunctos retinere. Non ex- 
ercitus neque thesauri praesidia regni sunt, verum amici, 
quos neque armis cogere neque auro parare queas ; 
officio et fide pariuntur. Quis autem amicior quam 
frater fratri ? aut quem alienum fidum invenies, si tuis 
hostis fueris ? Equidem ego vobis regnum trado fir- 
mum, si boni eritis; sin mali, imbecillum. Nain con- 
cordia parvae res crescunt, discordia maxumae dilabun- 
tur. Ceterum ante hos te, Jugurtha, qui aetate et 
sapientia prior es, ne aliter quid eveniat providere de- 
cet. Nani in omni certamine qui opulentior est, etiamsi 
accipit injuriam, tamen quia plus potest, facere vide- 
tur. Vos autem, Adherbal et Hiempsal, colite, obser- 
vate talem hunc virum, imitamini virtutem, et eniti- 
mini ne ego meliores liberos sumpsisse videar quam 
genuisse." 

11. Ad ea Jugurtha, tametsi regem ficta locutum 
intellegebat et ipse longe aliter animo agitabat, tamen 
pro tempore benigne respondit. Micipsa paucis post 
diebus moritur. Postquam illi more regio justa magni- 
fice fecerant, reguli in unum convenere ut inter se de 
cunctis negotiis disceptarent. Sed Hiempsal, qui minu- 
mus ex illis erat, natura ferox et jam ante ignobilitatem 
Jugurthae, quia materno genere impar erat, despiciens, 
dextera Adherbalem assedit, ne medius ex tribus, quod 
apud Numidas honori ducitur, Jugurtha foret. Dem 
tamen, ut aetati concederet fatigatus a fratre, vix iu 
partem alteram transductus est. Ibi quum multa de 
administrando imperio dissererent, Jugurtha inter alias 
res jacit, oportcre quinquenni consulta et decreta omnia 
rescindi; nam per ea tempora confectum annis Micip- 
sam parum animo valuisse. Tum idem Hiempsal pla 
cere sibi respondit; nam ipsum illum tribus [his] proxu- 

mis anuis adoptatione in regnuin pervenisse. Quod 
verbum iu pectus Jugurthae altius quam quisquam ratus 
[erat] descendit. Itaque ex eo tempore ira et metu 
anxius moliri, parare atque ea modo cum animo habere 
quibus Hiempsal per dolum caperetur. Quae ubi tar- 
dius procedunt neque lenitur animus fcrox, statuit 
quovis modo inceptum perficere. 

12. Primo conventu, quem ab regulis factum supra 
memoravi, propter dissensionem placuerat dividi thesau- 
ros finisqiie imperi singulis constitui. Itaque» tempus 
ad utramque rem decernitur, sed maturius ad pecu- 
niam distribuendam. Reguli interea in loca propinqua 
thesauris alius alio concessere. Sed Hiempsal in oppido 
Thirmida forte ejus domo utebatur, qui proxumus lic- 
tor Jugurthae carus acceptusque ei semper fuerat ; 
quem ille casu ministrum oblatum promissis onerat im- 
pellitque, uti, tamquam suaiii visens domum eat, por- 
tarum clavis adulterinas paret, nam verae ad Hiemp- 
salem referebantur, ceterum, ubi res postularet, se 
ipsum cum magna manu ventunun. Numida mandata 
brevi conficit atque uti doctus erat noctu Jugurthae 
milites introducit. Qui postquam in aedis irrupere, 
divorsi regem quaerere, dormientis alios, alios occur- 
santis interficere, scrutari loca abdita, clausa effringere, 
strepitu et tumultu omnia miscere quum interim 
Iliempsal reperitur occultans sese tugurio mulieris an- 
cillae, quo initio pavidus et ignarus loci perfugerat. 
Numidae caput ejus, uti jussi erant, ad Jugurtham 
referunt. 

13. Ceterum fama tanti facinoris per omnem Afri- 
cam brevi divolgatur ; Adherbalem omnisque qui sub 
imperio Micipsae fuerant metus invadit ; in duas partis 
discedunt Numidae ; pluros Adherbalem sequuntur, sed 
illum alterum bello meliores. «Igitur Jugurtha quam 
maxumis potest copias armat, urbis partim vi, alias 
voluntate imperio suo adjungit, omni Numidiae imperare 
parat. Adherbal, tametsi Komam legatos miserat, qui 
senatum docerent de caede fratris et fortunis suis, 
tamen fretus multitudine militum parabat armis con- 
tendere. Sed ubi res ad certamen venit, viclus ex 

proelio profugit in provinciam ac deinde Romam con- 
tendit. Tum Jugurtha patratis consiliis, postquam 
omnis Numidiae potiebatur, in otio facinus suum cum 
animo reputans, timere populum Romanum neque ad- 
vorsus iram ejus usquam nisi in avaritia nobilitatis et 
pecunia sua spem habere. ltaque paucis diebus cum 
auro et argento multo legatos Romam mittit, quis prae- 
cepit, primum uti veteres amicos muneribus expleant 
deinde novos acquirant, postremo quaecunque possim 
largiundo parare ne cunctentur. Sjd ubi Romam legati 
venere et ex praecepto regis hospitibus aliisque, quo- 
rum ea tempestate in senatu auctoritas pollebat, magna 
munera misere, tanta commutatio incessit ut ex max- 
uma invidia in gratiam et favorem nobilitatis Jugurthn 
veniret; quorum pars spe, alii praemio inducti singu 
los ex senatu ambiundo nitebantur ne gravius in euii; 
consuleretur. Igitur ubi legati satis confidunt, die con 
stituto senatus utrisque datur. Tum Adherbalem hoc 
modo locutum accepimus. 

14. "Patres conscripti. Micipsa pater meus mo- 
riens mihi praecepit, uti regni Numidiae tantummodo 
procurationem existumarem meam, ceterum jus et im- 
perium ejus penes vos esse ; simul eniterer domi mili- 
tiaeque quam maxumo usui esse populo Romano, vos 
mihi cognatorum, vos affinium loco ducerem ; si ea fe- 
cissem, in vostra amicitia exercitum, divitias, muni- 
menta regni me habiturum. Quae quum praecepta pa- 
rentis mei agitarem, Jugurtha, homo oinnium quos terra 
su8tinet sceleratissumus, contempto imperio vostro, Ma- 
sinissae me nepotem et jam ab stirpe socium atque 
amicum populi Romani regno fortunisque omnibus ex- 
pulit. Atque ego, patres conscripti, quoniam eo mise- 
riarum venturus eram, vellem potius ob mea quam ob 
majorum meorum beneficia posse me a vobis auxilium 
petere, ac maxume deberi mihi beneficia a populo Ro- 
mano quibus non egerem ; secundum ea, si desideranda 
erant, uti debitis uterer. Sed quoniam parum tuta per 
se ipsa probitas est, neque mihi in manu fuit Jugurtha 
qualis foret, ad vos confugi, patres conscripti, quibus, 
quod mihi miserrumum est, cogor prius oneri quam usui 
5 

esse. Ceteri reges aut bello victi in amicitiam a vobis 
recepti sunt, aut in suis dubiis rebus societatem vostram 
appetiverunt ; familia nostra cum populo Romano bello 
Carthaginiensi amicitiam instituit, quo tempore magis 
fides ejus quain fortuna petenda erat. Quoram proge- 
niem vos, patres conscripti, nolite pati me nepotem Ma- 
sinissae frustra a vobis auxilium petere. Si ad impe- 
trandum niliil caussae haberem praeter miserandam 
fortunani, quod paulo ante rex genere, fama atque co- 
piis potens, nunc deformatus aerumnis, inops, alienas 
opes exspecto, tamen erat majestatis Romani populi 
prohibere injuriam neque pati cujusquam regnnm per 
scelus crescere. Verum ego iis finibus ejectus sum, 
quos majoribus meis populus Romanus dedit, unde 
pater et avus meus una vobiscum expulere Syphacem 
et Carthaginiensis. Vostra beneficia mihi erepta sunt, 
patres conscripti, vos in mea injuria despecti estis. 
Elieu me miserum ! Huccine, Micipsa pater, benefitia* 
tua evasere, ut, quem tu parem cum liberis tuis regni. 
que participem fecisti, is potissumum stirpis tuae ex- 
stinctor sit? Numquamne ergo familia nostra quieta 
erif? semperne in sanguine, ferro, fuga versabimur? 
Dum Carthaginienses incolumes fuere, jureomnia sacva 
patiebamur; hostes ab latere, vos amici procul, spes 
omnis in armis etat. Postquam illa pestis ex Africa 
cjecta est, laeti pacem agitabamus, quippe quis hostis 
nulius erat, nisi forte quem vos jussissetis. Ecce autem 
cx improviso Jugurtha, intoleranda audacia, scelere at- 
que superbia sese ecferens, fratre meo atque eodeni 
propinquo suo interfecto, primum regnum ejus sceleris 
sui praedam fecit, post, ubi me isdem dolis nequit ca- 
pere, nihil minus quam vim aut bellum exspectantem in 
imperio vostro, sicuti videtis, extorrcm patria, domo, 
inopem et coopertum miseriis effecit, ut ubivis tutius 
quam in meo regno essem. Ego sic existumabam, pa- 
tres conscripti, uti praedicantem audiveram patrem 
meum, qui vostram amicitiam diligenter colerent, eos 
multum laborem suscipere, ceterum ex omnibus maxume 
tutos csse. Quod in familia nostra fuit praestitit, ut in 
omnibus bellis adesset vobis ; nos uti per otium tuti 

simus in vostra manu est, patres conscripti. Pater nos 
duos fratres reliquit; tertium Jugurtham beneficiis suis 
ratus est conjunctum nobis fore. Alter eorum necatus 
est, alterius ipse ego manus impias vix effugi. Quid 
agam, aut quo potissumum infclix accedam? Generis 
praesidia omnia exstincta sunt ; pater, uti necesse erat, 
naturae concessit ; fratri, quem minume decuit, propin- 
quus per scelus vitam eripuit; afSnis, amicos, propin- 
quos ceteros meos alium alia clades oppressit ; capti ab 
Jugurtha pars in crucem acti, pars bestiis objecti sunt ; 
pauci, quibus relicta est anima, clausi in tenebris cum 
moerore et luctu morte graviorem vitam exigunt. Si 
omnia, quae aut amisi aut ex necessariis advorsa facta 
sunt, incolumia manerent, tamen, si quid ex improviso 
mali accidisset, vos implorarem, patres conscripti, qu'- 
bus pro magnitudine imperi jus et injurias omnis curae 
esse decet. Nunc vero exsul patria, domo, solus atque 
omnium honestarum rerum egens, quo accedam aut 
quos appellem ? nationesne an reges, qui omnes familiae 
nostrae ob vostram amicitiam infesti sunt? An quo- 
quam mihi adire licet ubi non majorum meorum hostilia 
monumenta pluruma sint ? aut quisquam nostri misereri 
potest, qui aliquando vobis hostis fuit? Postremo 
Masinissa nos ita instituit, patres conscripti, ne quem 
coleremus nisi populum Romanum, ne societates, ne 
foedera nova acciperemus ; abunde magna praesidia no- 
bis in vostra amicitia fore ; si huic imperio fortuna mu- 
taretur, una occidendum nobis esse. Virtute ac dis 
volentibus magni estis et opulenti; omnia secunda et 
obedientia sunt; quo facilius sociorum injurias curare 
licet. Tantum illud vereor, ne quos privata amicitia 
Jugurthae parum cognita transvorsos agat, quos ego 
audio maxuma ope niti, ambire, fatigare vos singulos, 
ne quid de absente jncognita caussa statuatis ; fingere 
me verba et fugam simulare, cui licuerit in regno ma- 
nere. Quod utinam illum, cujus impio facinore in has 
miserias projectus sum, eadem haec simulantem videam, 
et aliquando aut apud vos aut apud deos immortalis 
rerum humanarum cura oriatur ; ne ille, qui nunc sco- 
leribus suis ferox atque praeclarus est, omnibus malis 

excruciatus impietatis in parentem nostrum, fratris mei 
necis mearumque miseriarum gravis poenas reddat. 
Jamjam frater, animo meo carissume, quamquam tibi 
immaturo, et unde minume decuit, vita erepta est, ta- 
men laetandum magis quam dolendum puto casum 
tuum ; non enim regnum, sed fugam, exsilium, egesta- 
tem et omnis has quae me premunt aerumnas cum ani- 
ma simul amisisti. At ego infelix, in tanta mala prae- 
cipitatus ex patrio regno, rerum humanarum spectacu- 
lum praebeo, incertus quid agam, tuasne injurias perse- 
quar ipse auxili egens, an regno consulam, cujus vitae 
necisque potestas ex opibus alienis pendet Utinam 
emori fortunis meis honestus exitus esset, neu vivere 
contemptus viderer, si defessus malis injuriae conces- 
sissem. Nunc neque vivere lubet neque mori licet sine 
dedecore. Patres conscripti, per vos, per liberos atque 
parentes vostros, per majestatem populi Romani subve- 
nite misero mihi, ite obviam injuriae, nolite pati reg- 
iiara Numidiae, quod vostrum est, per scelus et sangui- 
nera familiae nostrae tabescere." 

15. Postquam rex finem loquendi fecit, legati Ju- 
gurthae largitione magis quam caussa freti paucis re- 
spondent : a Hiempsalem ob saevitiam suam ab Numidis 
interfectum ; Adherbalem ultro bellum inferentem, post- 
quam superatus sit, queri quod injuriam facere nequi- 
visset. Jugurtham ab senatu petere, ne se alium puta- 
rent ac Numantiae cognitus esset, neu verba inimici 
ante facta sua ponerent." Deinde utrique curia egredi- 
untur. Senatus statim consulitur. Fautores legatorum, 
prueterea senatus magna pars gratia depravata Adher- 
balis dicta contemnere, Jugurthae virtutem extollere 
laudibus ; gratia, voce, denique omnibus modis pro alieno 
scelere et flagitio sua quasi pro gloria nitebantur. At 
contra pauci, quibus bonum et aequnm divitiis carius 
erat, subveniundum Adherbali et Hiempsalis mortem 
ssvere vindicandam censebant ; sed ex omnibus maxume 
Aemilius Scaurus, homo nobilis, impiger, factiosus, avi- 
dus potentiae, honoris, divitiarum, ceterum- vitia sua 
callide occultans. Is postquam videt regis largitionem 
famosam impudentemque, veritus, quod in tali re solet, 

ne polluta licentia invidiam accenderet, animum a con- 
sueta lubidine continuit. 

16. Vicit tamen in senatu pars illa, quae vero pre- 
tium aut gratiam anteferebat. Decretum fit, uti decem 
legati regnum quod Micipsa obtinuerat inter Jugurtham 
et Adherbalem dividerent; cujus legationis princeps 
fuit L. Opimius, homo clarus et tum in senatu potens, 
quia consul C. Graccho et M. Fulvio Flacco interfectis 
acerrume victoriam nobilitatis in plebem exercuerat. 
Eum Jugurtha tametsi Romae in inimicis habuerat, ta- 
men accuratissime recepit ; dando et pollicitando multa 
perfecit uti famae, fide, postremo omnibus suis rebus 
commodum regis anteferret. Reliquos legatos eadem 
via aggressus plerosque capit ; paucis carior fides quam 
pecunia fuit. In divisione, quae pars Numidiae Maure- 
taniam attingit, agro virisque opulentior, Jugurthae tra- 
ditur; illam alteram specie quam usu potiorem, quae 
portuosior et aedificiis magis exornata erat, Adherbal 
possedit. 

17. Res postulare videtur Africae situm paucis ex- 
ponere, et eas gentis quibuscum nobis bellum aut amici- 
tia fuit attingere. Sed quae loca et nationes ob calorem 
aut asperitatem, item solitudines minus frequentata 
sunt, de iis haud facile compertum narraverim ; cetera 
quam paucissumis absolvam. In divisione orbis terrae 
plerique in partem tertiam Africam posuere, pauci tan- 
tummodo Asiam et Europam esse, sed Africam in Eu- 
ropa. Ea finis habet ab occidente fretum nostri maris 
et Oceani, ab ortu solis declivem latitudinem, queni 
locum Catabathmon incolae appellant. Mare saevum, 
importuosum, ager frugum fertilis, bonus pecori, arbore 
infecundus, coelo terraque penuria aquarum. Genus 
hominum salubri corpore, velox, patiens laborum; ple- 
rosque senectus dissolvit, nisi qui ferro aut bestiis inter- 
iere; nam morbus haud saepe quemquam superat; ad 
hoc malefici generis plurunia animalia. Sed qui mor- 
tales initio Africam habuerint, quique postea accesse- 
rint, aut quomodo inter se permixti sint, quamquam ab 
ea fama quae plerosque obtinet divorsum est, tamen ut 
ex libris Punicis, qui regis Hiempsalis dicebautur, in- 

terpretatum nobis est, utique rem sese habere cultoreg 
ejus terrae pUtant, quam paucissumis dicam. Ceterum 
fides ejus rei penes auctores erit. 

18. Africam initio habuere Gaetuli et Libyes, asperi 
incultique, quis cibus erat caro ferina atque humi pabu- 
lum, uti pecoribus. Hi neque moribus neque lege aut 
imperio cujusquam regebantur ; vagi, palantes, qua nox 
coegerat, sedes habobant. Sed post^uam in Hispania 
Hercules, sicut Afri putant, interiit, exercitus ejus, com- 
positus ex variis gentibus, amisso duce ac passim multis 
sibi quisque imperium petentibus, brevi dilabitur. Ex 
eo numero Medi, Persae et Armenii, navibus in Africam 
transvecti proxumos nostro mari locos occupavere. Sed 
Persae intra Oceanum magis ; hique alveos navium in- 
vorsos pro tuguriis habuere, quia neque materia in agris 
ncque ab Hispanis emundi aut mutandi copia erat; 
mare magnum et,ignara lingua commercia prohibebant. 
Hi paulatim per connubia Gaetulos secum miscuere ; et 
quia sacpe temptantes agros alia, deinde.alia loca peti- 
verant, semet ipsi Nomadas appellavere. Ceterum ad- 
huc aedificia Numidarum agrestium, quae mapalia illi 
vocant, oblonga, incurvis lateribus tecta, quasi navium 
carinae sunt. Medis autem et Armeniis accessere Li- 
byes, nam hi propius mare Africum agitabant, Gaetuli 
sub sole magis haud procul ab ardoribus ; hique mature 
oppida habuere ; nam freto divisi ab Hispania mutare 
res iuter se instituerant. Nomen eorum paulatim Li- 
byes corrupere, barbara lingua Mauros pro Medis ap- 
pellantes. Sed res Persarum brevi adolevit ; ac postea 
nomine Numidae, propter multitudinem a parentibus 
digressi, possedere ea loca quae proxume Carthaginem 
Numidia appellatur. Dein utrique alteris freti finitumos 
armis aut metu sub imperium suum coegere, nomen 
gloriamque sibi addidere, magis ii qui ad nostrum mare 
processerant quia Libyes quam Gaetuli minus bellicosi. 
Denique Africae pars inferior pleraque ab Numidis pos- 
sessa est; victi omnes in gentem nomenque imperan- 
tium concessere. 

19. Postea Phoenices, alii multitudinis domi minu- 
endae gratia, pars imperi cupidine sollicitata plebe et 

aliis novarum reruni avidis, Hipponem, Hadnunetum, 
Leptim aliasque urbis in ora marituma condidere, hae- 
que brevi multum auctae, pars originibus suis praesidio, 
aliae decori fuere. Nam de Carbhagine silere melius 
puto quam parum dicere, quoniam alio properare tempus 
monet. Igitur ad Catabathmon, qui locus Aegyptum ab 
Africa dividit, secundo mari prima Cyrene est, colonia 
Theraeon, ac deinceps duae Syrtes interque eas Leptis, 
deinde Philaenon arae, quem locum Aegyptum vorsus 
fincm imperi habuere Carthaginienses, post aliae Puui- 
cae urbes. Cetera loca usque ad Mauretaniam Numidae 
tenent ; proxume Hispaniam Mauri sunt. Super Numi- 
diam Gaetulos accepimus partim in tuguriis, alios in- 
cultius vagos agitare, post eos Aethiopas esse, dein loca 
exusta s*lis ardoribus. Igitur bello Jugurthino plera- 
que ex Punicis oppida et finis Carthaginiensium, quos 
novissume habuerant, populus Romanus per magistratus 
administrabat ; Gaetulorum magna pars et Numidae 
usque ad flunien Mulucham sub Jugurtha erant ; Mauris 
omnibus rex Bocchus impcritabat, praeter nomen cetera 
ignarus populi llomani, itemque nobis neque bello ne- 
que pace antea cognitus. De Africa et ejus incolis ad 
necessitudinem rei satis dictum. 

20. Postquam diviso regno legati Africa discessere, 
et Jugurtha contra timorem animi pracmia sceleris 
adeptum sese videt, certum ratus, quod ex amicis apud 
Numantiam acceperat, omnia Romae venalia esse, simul 
et illorum pollicitationibus accensus, quos paulo anto 
muneribus expleverat, in regnum Adhcrbalis animum 
intendit. Ipse acer, bellicosus; at is, quem petebat, 
quietus, imbellis, placido ingenio, oppurtunus injuriae, 
metuens magis quam metuendus. Igitur ex improviso 
finis ejus cum magna manu invadit, multos mortalis 
cum pecore atque alia praeda capit, aedificia incendit, 
pleraquo loca hostiliter cum equitatu accedit, deindo 
cum omni multitudine in regnum suum convortit existu- 
mans dolore pcrmotum Adherbalem injurias suas manu 
vindicaturum, eamque rem belli caussam fore. At ille, 
quod neque se parcm armis existumabat et amicitia 
populi Romani magis quam Numidis fretus erat, legatos 

ad Jugurthaui de injuriis questum niisit; qui tametsi 
contumeliosa dicta rettulerant, prius tamen omnia pati 
decrevit quam bellum sumere, quia temptatum antea 
8ecus cesserat. Neque eo magis cupido Jugurthae mi- 
nuebntur, quippe qui totum ejus regnum animo jam 
invaserat. Itaque non ut antea cum praedatoria manu, 
sed magno exercitu comparato bellum gerere coepit et 
aperte totius Numidiae imperium petere. Ceterum qua 
pergebat, urbis, agros vastare, praedas agere, suis ani- 
mum, hostibus terrorem augere. 

21. Adherbal ubi intellegit eo processum uti regnum 
aut relinquendum esset aut armis retinendum, necessa- 
rio copias parat et Jugurthae obvius procedit. Interim 
haud longe a mari prope Cirtam oppidum utriusque 
cxercitus consedit, et quia die extremum erat,4>roelium 
non inceptum. Sed ubi plerumque noctis processit, ob- 
scuro etiamtum lumine milites Jugurthini signo dato 
castra hostium invadunt ; semisomnos partim, alios arma 
sumentis fugant fiinduntque ; Adherbal cum paucis 
equitibus Cirtam profugit, et ni multitudo togatorum 
fuisset, quae Numidas insequentis moenibus prohibuit, 
uno die inter duos reges coeptum atque patratum bel- 
lum foret. Igitur Jugurtha oppidum circumsedit, vineis 
turribusque et machinis omnium generum expugnare 
aggreditur, maxume festinans tempus legatorum ante- 
capere, quos ante proelium factum ab Adherbale Romam 
missos audiverat. Sed postquam senatus de bello eo- , 
rum accepit, tres adulescentes in Africam legantur qui 
ambos reges adeant, senatus populique Romani verbis 
nuntient : u velle et censere eos ab armis discedere, de 
controversiis suis jure potius quam bello disceptare; ita 
seque illisque dignum essc." 

22. Legati in Africam maturantcs veniunt eo magis, 
quod Romae, dum proficisci parant, de proelio facto et 
oppugnatione Cirtae audiebatur ; sed is rumor clemens 
erat. Quorum Jugurtha accepta oratione respondit: 
"sibi neque majus quicquam neque carius auctoritate 
senati esse ; ab adulescentia ita se enisum ut ab optumo 
quoque probaretur; virtute, non malitia P. Scipioni 
summo viro placuisse ; ob easdem artis ab Micipsa, non t 

penuria liberorum, in regnum adoptatum esse ; ceterum 
quo plura bene atque strenue fecisset, eo animum suum 
injuriam minus tolerare; Adherbalem dolis vitae suae 
insidiatum ; quod ubi comperisset, sceleri ejus obviam 
isse; populum Romanum neque recte neque pro bono 
facturum, si ab jure gentium sese prohibuerit ; postre- 
mo de omnibus rebus legatos Romam brevi missurum." 
Ita utrique digrediuntur. Adherbalis appellandi copia 
non fuit. 

23. Jugurtha ubi eos Africa discessisse ratus est, 
neque propter loci naturam Cirtam armis expugnare 
potest, vallo atque fossa moenia circumdat, turris ex- 
struit easque praesidiis firmat, praeterea dies noctisque 
aut per vim aut dolis temptare, defensoribus moenium 
praeinia modo, modo formidinem ostentare, suos hor- 
tando ad virtutem erigere, prorsus intentus cuncta 
parare. Adherbal ubi intellegit omnis suas fortunas 
in extremo sitas, hostem infestum, auxili spem nullam, 
penuria rerum necessariarum bellum trahi non posse, ex 
iis qui una Cirtam profugerant duos maxume impigros 
delegit ; eos multa pollicendo ac miserando casum suum 
confirmat uti per hostium munitiones noctu ad proxu- 
mum mare, dein Romam pergerent. •Tumidae pancis 
diebus jussa efficiunt; litterae Adherbalis in senatu 
recitatae, quarum sentcntia haec fuit : 

24. " Non mea culpa saepe ad vos oratum mitto, 
patres conscripti, sed vis Jugurthae subigit, quem tanta 
lubido exstinguendi me inyasit, ut neque vos neque deos 
immortalis in animo habeat, sanguinem meum quam 
omnia malit. Itaque quintum jam mensem socius et 
amicus populi Romani armis obsessus teneor, neque 
mihi Micipsae patris mei beneficia neque vostra decreta 
auxiliantur ; ferro an fame acrius urguear incertus sum. 
Plura de Jugurtha scribere dehortatur me fortuna me i ; 
et jam antea expertus sum parum fidei miseris esse, 
nisi tamen intellego illum supra quam ego sum petere, 
neque simul amicitiam vostram et regnum meum sperare. 
Utrum gravius existumet nemini occultum est. Nam 
initio occidit Hiempsalem, fratrem meuin, dein patrio 
regno mo expulit; quae sane fuerint nostrae injuriae 

nihil ad vos. Verum nunc vostrum regnum armis tenct, 
me, quem vos imperatorem Numidis posuistis, clausum 
obsidet; legatorum verba quanti fecerit pericuia mea 
declarant. Quid reliquum; nisi vis vostra, quo moveri 
possit? Nam ego quidem vellem et haec quae scribo, 
et illa quae antea in senatu questus sum, vana forent 
potius quam miseria mea fidem verbis faceret. Sed 
quoniam eo natus sum ut Jugurthae scelerum ostentui 
essem, non jam mortem neque aerumnas, tantummodo 
inimici imperium et cruciatus corporis deprecor. Regno 
Numidiae, quod voslrum est, uti lubet, consulite ; me ex 
manibus impiis eripite per majestatem imperi, per ami- 
citiae fidem, si ulla apud vos memoria remanet avi mei 
Masinissae." 

25. His litteris recitatis fuere qui exercitum in 
Africam mittendum censerent, et quam primum Adher- 
bali subveniundum ; de Jugurtha interim uti consulere- 
tur, quoniam legatis non paruisset.. Sed ab isdem illis 
regis fautoribus summa ope enisum, ne [tale] decretum 
fieret Ita bonum publicum, ut in plerisque negotiis 
solet, privata gratia devictum. Legantur tamen in Afri- 
cam majores natu, nobiles, amplis honoribus usi ; in quis 
fuit M. Scaurus, ue quo supra memoravimus, consularis 
et tum in senatu princeps. Hi, quod res in invidia erat, 
simul et ab Numidis obsecrati, triduo navim ascendere, 
dein brevi Uticam appulsi litteras ad Jugurtham mit- 
tut.t, quam ocissume ad provinciam accedat, seque ad 
eum ab scnatu missos. Ille ubi accepit homiues claros, 
quorum auctoritatem Romae pollere audiverat, contra 
inceptum suum venisse, primo commotus metu atque 
lubidine divorsus agitabatur. Timebat iram senatus, ni* 
paruisset legatis; porro animus cupidine caecus ad in- 
ceptum scelus rapiebat. Vicit tamen in avido ingenio 
pravum consilium. Igitur exercitu circumdato summa . 
vi Cirtam irrumpere nititur, maxume sperans diducta 
manu hostium aut vi aut dolis sese casum victoriae in- 
venturum. Quod ubi sccus procedit neque quod inten- 
derat efficere potest ut prius quam legatos conveniret 
Adherbalis potiretur, ne amplius morando Scaurum, 
quem plurumum mctuebat, incenderet, cum paucis equi- 

tibus in provinciam venit. Ac tametsi senati verbis 
graves minae nuntiabantur, quod [ab] oppugnatione non 
desisteret, multa tamen oratione consumpta legati frustra 
discessere, 

26. Ea postquam Cirtae audita sunt, Itaiici, quorum 
virtute moenia defensabantur, confisi deditione facta 
propter magnitudinem populi Romani invioiatos sese 
fore, Adherbali suadent, uti seque et oppidum Jugur- 
thae tradat, tantum ab eo vitam paciscatur, de ceteris 
senatui curae fore. At ille, tametsi omnia potiora fido 
Jugurthae rebatur, tamen quia penes eosdem, si advor- 
saretur, cogendi potestas erat, ita, uti censuerant Italici, 
deditionem facit. Jugurthain primis Adherbalem ex- 
cruciatum necat, deinde omnis puberes Numidas atque 
negotiatores promiscue, uti quisque armatis obvius fue- 
rat, interficit. 

27. Quod postquam Romae cognitum est, et res in 
senatu agitari coepta, iidem illi ministri regis interpel- 
lando ac saepe gratia, interdum jurgiis trahendo tempus, 
atrocitatem facti leniebant. Ac ni C. Memmius, tribu- 
nus plebis designatus, vir acer et infestus potentiae no- 
bilitatis, populum Romanum edocuisset, id agi'ut per 
paucos factiosos Jugurthae scelus condonaretur, profecto 
omnis invidia prolatandis consultationibus dilapsa foret ; 
tanta vis gratiae atque pecuniae regis erat. Sed ubi 
senatus delicti conscientia populum timet, lege Sem- 
pronia provinciae futuris consulibus Numidia atque Italia 
decretae ; consules declarati P. Scipio Nasica, L. Restia 
Calpurnius; Calpurnio Numidia, Scipioni Italia obvc- 
nit; deinde exercitus qui in Africam portaretur scri- 
bitur ; stipendium aliaque quae bello usui forent decer- 
nuntur. 

28. At Jugurtha contra spem nuntio accepto, quippe 
cui Romae onmia vcnum ire in animo haeserat, filium 
et cum eo duos familiaris ad senatum legatos mittit, 
hisque ut illis, quos Hiempsale interfocto miserat, prae- 
cipit omnis mortalis pecunia aggrediantur. Qui post- 
quam Romam.adventabant, senatus a Bestia consultus 
est, placeretne legatos Jugurthae recipi moenibus ; iique 
decrevere, nisi regmun ipsumque deditum renissent, ut 

in diebus proxumis decem Italia decederent. Consul 
Numidis ex senati decreto nuntiari jubet; ita infectis 
rebus illi domum discedunt Interim Calpurnius parato 
exercitu legat sibi homines nobilis, factiosos, quorum 
auctoritate quae deliquisset munita fore sperabat; in 
quis fuit Scaurus, cujus de natura et habitu supra me- 
moravimu3. Nam in consule nostro multae bonacque 
artes animi et corporis erant, quas omnis avaritia prae- 
pediebat ; patiens laborum, acri ingenio, satis providens, 
belli haud ignarus, firmissumus contra pericula et insi- 
dias. Sed legiones per Italiam Rhegium, atque inde 
Siciliam, porro ex Sicilia in Africam transvectae. Igitur 
Calpurnius initio paratis commeatibus acriter Numidiam 
ingressus est, multosque mortalis et urbis aliquot pug- 
nando cepit. 

29. Sed ubi Jugurtha per legatos pecunia temptare 
bellique quod administrabat asperitatem ostendere 
coepit, animus aeger avaritia facile convorsus est. Ce- 
terum socius et administer omnium consiliorum assumi- 
tur Scaurus, qui tametsi a principio plerisque ex factione 
ejus corruptis acerrume regem impugnaverat, tamen 
*magnitudine pecuniae a bono honestoque in pravum 
abstractus es.t. Sed Jugurtha primo tantummodo belli 
moram redimebat, existumans sese aliquid interim Ro- 
mae pretio aut gratia effecturum; postea vero quam 
participem negoti Scaurum accepit, in maxumam spem 
adductus recuperandae pacis, statuit cum iis de omnibus 
pactionibus praesens agere. Ceterum interea fidei caussa 
mittitur a consule Sextius quaestor in oppidum Jugur- 
thae Vagam ; cujus rei species erat acceptio frumenti, 
quod Calpurnius palam legatis imperaverat, quoniam 
deditionis mora induciae agitabantur. Igitur rex, uti 
constituerat, in castra venit, ac pauca praesenti consilio 
locutus de invidia facti sui, atque ut in deditionem ac- 
ciperetur, reliqua cum Bestia et Scauro secreta trans- 
igit; dein postero die, quasi per saturam sententiis 
exquisitis, in deditionem accipitur. Sed, uti pro con- 
silio imperatum erat, elephanti triginta, pecus atque 
equi multi cum parvo argenti pondero quaestori tra- 
duntur. Calpurnius Romam ad magistratus rogandos 

proficiscitur. In Numidia et exercitu nostra pax agita- 
batur. 

30. Postquam res in Africa gestas quoque modo 
actae forent fama divolgavit, Romae per omnis locos et 
conventus de facto consulis agitari. Apud plebem gra- 
vis invidia, patres [solticiti erant ;] rrobarentne tantum 
flagitium an decretum consulis subvorterent parum con- 
stabat. Ac maxume eos potentia Scauri, quod* is auctor 
et socius Bestiae ferebatur, a vero bonoque impediebat. 
At C. Memmius, cujus de libertate ingeni et odio po- 
tcntiae nobilitatis supra diximus inter dubitationem et 
moras senatus contioniDus populum ad vindicandum 
hortari, monere, ne rem publicam, ne libertatem suam 
desererent, multa superba et crudelia facinora nobilita- 
tis ostendere ; prorsus intentus omni modo plebis animum 
accendebat. Sed quoniam ea tempestate Romae Memmi 
facundia clara pollensque fuit, decere existumavi unam 
ex tam multis orationem ejus perscribere, ac potissu- 
mum ea dicam quae in contione post reditum Bestiae 
hujuscemodi verbis disseruit : 

31. "Multa me dehortantur a vobis, Quirites, ni stu- 
dium rei publicae omnia superet, opes factionis, vostra 
patientia, jus nullum, ac maxume quod innocentiae plus 
periculi quam honoris est. Nam illa quidem piget di- 
cere, his annis viginti quam ludibrio fueritis superbiae 
paucorum, quam foede quamque inulti perierint vostri 
defensores, ut vobis animus ab ignavia atque secordia 
corruptus sit, qui ne nunc quidem obnoxiis inimicis ex- 
surgitis, atque etiamnunc timetis eos, quibus decet ter- 
rori esse. Sed quamquam haec talia sunt, tamen ob- 
viam ire factionis potentiae animus subigit. Certe ego 
libertatem, quae mihi a parente meo tradita est, ex- 
periar; verum id frustra an ob rem faciam, in vostra 
manu situm est, Quirites. Neque ego [vos] hortor, 
quod saepe majores vostri fecere, uti contra injurias 
armati eatis. Nihil vi, nihil secessione opus est ; necesse 
est suomet ipsi more praecipites eant. Occiso Tiberio 
Graccho, quem regnum parare aiebant, in plebem Ro- 
manam quaestiones habitae sunt ; post C. Gracchi et M. 
FuM caedem item vostri ordinis multi mortales in 

carcere necati sunt. Utriusque cladis non lex, verum 
lubido eorum finem fecit. Sed sane fuerit regni par- 
atio plebi sua restituere ; quicquid sine sanguine civium 
ulcisci nequitur, jure factum sit. Superioribus annis 
taciti indignabamini aerarium expilari, reges et popu- 
los liberos paucis nobilibus vectigal pendere, penes 
eosdem et summam gloriam et maxumas divitias esse ; 
tamen haec talia facinora impune suscepisse parum 
habuere, itaque postremo leges, majestas vostra, di- 
vina et humana omnia hostibus tradita sunt. Neque 
eos qui ea fecere pudet aut poenitet, sed incedunt per 
ora vostra magnifici, sacerdotia et consulatus, pars 
triumphos suos ostentantes, proinde quasi ea honori, 
non praedae habeant. Servi aere parati injusta im- 
peria dominorum non perferunt ; vos, Quirites, imperio 
nati aequo animo servitutem toleratis. At qui sunt 
hi, qui rem publicam occupavere? Homines scelera- 
tissumi, cruentis manibus, immani avaritia, nocentissumi 
iidemque superbissumi, quis fides, decus, pietas, post- 
remo honesta atque inhonesta omnia quaestui sunt. 
Pars eorum occicQsse tribunos plebis, alii quaestiones 
injustas, plerique caedem in vos fecisse, pro muni- 
mento habent. Ita quam quisque pessume fecit, tam 
maxume tutus est; metum a scelere suo ad ignaviam 
vostram transtulere ; quos omnis eadem cupere, eadem 
odisse, eadem metuere in unum coegit. Sed haec inter 
bonos amicitia, inter malos factio est. Quodsi tam vos 
libertatis curam haberetis quam illi ad dominationem 
accensi sunt, profecto neque res publica, sicuti nunc, 
vastaretur, et beneficia vostra penes optumos, non anda- 
cis8umos forent. Majores vostri parandi juris et majes- 
tatis constituendae gratia bis per secessionem armati 
Aventinum occupavere, vos pro libertate quam ab illis 
accepistis non summa ope nitemini ? atque eo vehemen- 
tius, quo majus dedecus est parta amittere quam omnino 
non paravisse. [Dicet aliquis]: Quid igitur censes? 
Vindicandum in eos, qui hosti prodidere rem publicam, 
non manu neque vi, quod magis vos fecisse quam illis 
accidisse indignum o*st, verum quaestionibus et indicio 
ipsius Jugurthae ; qui si dediticius est, profecto jussia 

vostris obediens erit : sin ea contemnit, scilicet existu- 
mabitis qualis illa pax aut deditio sit, ex qua ad Jugur- 
tham scelerum impunitas, ad paucos potentis maxumae 
divitiae, ad rem publicam damna atque dedecora per- 
venerint; nisi forte nondum etiam vos dominationis 
eorum satietas tenet, et illa quam haec tempora magis 
placent, quum regna, provinciae, leges, jura, judicia, 
bella atque paces, postremo divina et humana omnia 
penes paucos erant, vos autem, hoc est populus Romanus, 
invicti ab hostibus, imperatores omnium gentium, satis 
habebatis animam retinere; nam servitutem quidem 
quis vostrum recusare audebat? Atque ego, tametsi 
virum flagitiosissumum existumo impune injuriam ac- 
cepisse, tamen vos hominibus sceleratissumis ignoscere, 
quoniam cives sunt, aequo animo paterer, ni miseri- 
cordia in perniciem casura esset. Nam et illis, quantum 
importunitatis habent, parum esfc impune male fecisse, 
nisi deinde faciundi licentia eripitur ; et vobis aeterna 
sollicitudo remanebit, quum intellegetis aut serviundum 
esse aut per manus libertatem retinendam. Nam fidei 
quidem aut concordiae quae spes est? Don.inari illi 
volunt, vos liberi esse; facere illi injurias, vos prohi- 
bere ; postremo sociis vostris veluti hostibus, hostibus 
pro sociis utuntur. Potestne in tam divorsis mentibus 
pax aut amicitia esse ? Quare moneo hortorque [vos] 
ne tantum scelus impunitum oinittatis. Non peculatus 
aerari factus est, neque per vim sociis ereptae pecuniae, 
quae quamquam gravia sunt, tamen consuetudine jam 
pro nihilo habentur. Hosti acerrumo prodita senati 
auctoritas, proditum imperium vostrum ; domi militiae- 
que res publica venalis fuit. Quae nisi quaesita erunt, 
nisi vindicatum in noxios, quid erit reliquum nisi ut 
illis qui ea fecere obedientes vivamus ? Nam impune 
quae lubet facere, id est regem esse. Neque ego vos, 
Quirites, hortor ut malitis civis vostros perperam quam 
recte fecisse, sed ne ignoscendo malis bonos perditum 
eatis. Ad hoc in re publica multo praestat benefici 
quam malefici immemorem esse; bonus tantummodo 
segnior fit, ubi neglegas, at malus improbior. Ad hoc si 
injuriae non sint, haud saepe auxili egeas. ,, 

32. Haec atque alia hujuscemodi saepe dicundo 
Memmius populo persuadet, uti L. Cassius qui tum 
praetor erat ad Jugurtham mitteretur, eumque inter- 
posita fide publica Romam duceret, quo facilius indicio 
regis Scauri et rcliquorum, quos pecuniae captae arces- 
sebant, delicta patefierent. Dum haec Romae geruntur, 
qui in Numidia relicti a Bestia exercitui praeerant, 
secuti morein imperatoris [suij pluruma et nagitiosis- 
suma facinora fecere. Fuere qui auro corrupti elephan- 
tos Jugurthae traderent ; alii perfugas vendere, pars ex 
pacatis praedas agebant ; tanta vis avaritiae in animos 
eorum veluti tabes invaserat. At Cassius perlata ro- 
gatione a C. Memmio ac perculsa omni nobilitate ad 

.Jugurtham proficiscitur, eiquo timido et ex consci- 
entia diffidenti rebus suis persuadet, quoniam se populo 
Romano dedisset, ne vim quam misericordiam [ejus] ex- 
periri mallet. Privatim praeterea fidem suam inter- 
ponit, quam ille non minoris quam publicam ducebat; 
talis ea tcmpestate fama de Cassio erat. 

33. Igitur Jugurtha contra decus regium cultu quam 
maxume miserabili cum Cassio Romam venit. Ac tam- 
etsi in ipso magna vis animi erat, confirmatus ab omni- 
bus, quorum potentia aut scelere cuncta ea gesserat quae 
supra diximus, C.Baebium tribunum plcbis magnamer- 
cede parat, cujus impudentia contra jus ct injurias om- 
nis munitus foret. At C. Mcmmius advocata contione, 
quamquam regi infesta plebes erat, et pars in vincula 
duci jubebat, pars, ni socios sceleris [sui] aperiret, more 
majorum de hoste supplicium sumi, dignitati quam irae 
magis consulens, sedare motus et animos eorum mollire, 
postremo confirmare fidem piiblicam per sese inviolatam 
fore. Post, ubi silentium coepit, producto Jugurtha 
verba facit, Romae Numidiaeque facinora ejus memorat, 
scelera in patrem fratresque ostendit; quibus juvanti- 
bus quibusque ministris ea egorit, quamquam intellegat 
populus Romanus, tamen velle manifesta magis ex illo 
liabere; si verum aperiat, in fide et clementia populi 
Romani magnam spem illi sitam ; sin reticeat, non sociis 
saluti fore, sod se suasque spes corrupturum. 

34. Deinde, ubi Memmius dicundi finem fecit, et 

Jugurtha respondere jussus est, C. Baebius tribunus 
plebis, quem pecunia corruptum supra diximus, regem 
tacere jubet, ac tametsi multitudo, quae in contione 
aderat, vehementer accensa terrebat eum clamore, voltu, 
saepe impetu atque aliis omnibus, quae ira fieri amat, 
vicit tamen impudentia. Ita populus ludibrio habitus 
ex contione discedit ; Jugurthae Bestiaeque et ceteris, 
quos ilia quaestio exagitabat, animi augescunt. 

35. Erat ea tempestate Romae Numida quidam, 
nomine Massiva, Gulussae filius, Masinissae nepos, qui, 
quia in dissensione regum Jugurthae advorsus fuerat, 
dedita Cirta et Adherbale interfecto profugus ex Africa 
abierat. Huic Sp. Albinus, qui proxumo anno post 
Bestiam cum Q. Minucio Rufo consulatum gerebat, per- - 
suadet, quoniam ex stirpe Masinissae sit, Jugurtham- 
[que] ob scelera invidia cum metu urgueat, regnum Nu- 
midiae ab senatu petat. Avidus consul belli gerundi 
moveri quam senescere omnia malebat; ipsi provincia 
Kumidia, Minucio Macedonia evenerat. Quae postquam 
Massiva agitare coepit, neque Jugurthae in amicis satis 
praesidii est, quod eorum alium conscientia, alium mala 
fama et timor impediebat, Bomilcari proxumo ac maxu- 
me fido sibi imperat, pretio, sicuti multa confecerat, 
insidiatores Massivae paret, ac maxume occulte, sin 
id parum procedat, quovis modo Numidam interficiat. 
Bomilcar mature regis mandata exsequitur, qt per ho- 
mines talis negotii artifices itinera egressusque ejus, 
postremo loca atque tempora cuncta explorat: deinde, 
ubi res postulabat, insidias tendit. Igitur unus ex eo 
numero, qui ad caedem parati erant, paulo inconsultius 
Massivam aggreditur ; illum obtruncat, sed ipse depre- 
hensus multis hortantibus et in primis Albino consule 
indicium profitetur. Fit reus magis ex aequo bonoque 
quam ex jure gentium Bomilcar, comes ejus qui Romam 
fide publica venerat. At Jugurtha manifestus tanti 
sceleris non prius omisit contra verum niti quam ani- 
mum advortit supra gratiam atque pecuniam suam invi- 
diam facti esse. Igitur, quamquam in priore actione ex 
amicis quinquaginta vades dederat, regno magis quam 
vadibus consulens, clam in Numidiam Bomilcarem di- 
6 

mittit, veritus ne reliquos popularis metus invaderet 
parendi sibi, si de illo supplicium suniptum foret. Et 
ipse paucis diebus [eodem] profectus est jussus ab se- 
natu Italia decedere. Sed postquam Roma egressus 
est, fertur saepe eo tacitus respiciens postremo dixisse, 
"Urbem venalem et mature perituram, si emptorcm 
invenerit." 

36. Interim Albinus renovato bello commeatum, 
stipendium aliaque, quae militibus usui forent, maturat 
in Africam portare; ac statim ipse profectus, ut ante 
comitia, quod tempus haud longe -aberat, armis aut de- 
ditione aut quovis modo bellum conficeret. At contra 
Jugurtha trahere omnia, et alias, deinde alias morae 
caussas facere, polliceri deditionem ac deinde metum 
simulare, cedere instanti et paulo post, ne sui diffide- 
rent, instare ; ita belli modo, modo.pacis mora consulem 
ludificare. Ac fuere qui tum Albinum haud ignarum 
consili regis existumarent, neque ex tanta properantia 
tam facile tractum bellum secordia magis quam dolo 
crederent. Sed postquam dilapso tempore comitiorum 
dies adventabat, Albinus Aulo fratre in castris pro prae- 
tore relicto Romam decessit. 

37. Ea tempestate Romae seditionibus tribuniciis 
atrociter res pubhca agitabatur. P. Lucullus et L. 

. Annius, tribuni plebis, resistentibus collegis continuare 
magistratum nitebantur, quae dissensio totius anni co- 
mitia iinpediebat. Ea mora in spem adductus Aulus, 
quem pro praetore in castris relictum supra diximus, 
aut conficiundi belli aut terrore exercitus ab rege pecu- 
niae capiundae, milites mense Januario ex hibernis in 
expeditionem evocat, magnisque itineribus hieme aspera 
pervenit ad oppidum Suthul, ubi regis thesauri erant. 
Quod quamquam et saevitia temporis ct opportunitate 
loci neque capi neque obsideri poterat, nam circum mu- 
rum situm in praerupti montis extremo planities limosa 
hiemalibus aquis paludem fecerat, tamen aut simulandi 
gratia, quo regi formidinem adderet, aut cupidine caecus 
[ob thesauros oppidi potiundi], vineas agere, aggerem 
jacere, aliaque quae incepto usui forent properare. 

38. At Jugurtha cognita vanitate atque imperitia 

legati subdolus ejus augere amentiam, missitare suppli- 
cantis legatos, ipso quasi yitabundus per saltuosa loca 
et tramites exercitum ductare. Denique Aulum spe 
pactionis perpulit, uti relicto Suthule in abditas regiones 
sese veluti cedentem insequeretur ; ita delicta occultiora 
fore. Interea per homines callidos die noctuque exer- 
citum temptabat ; centuriones ducesque turmarum, par- 
tim uti transfugerent corrumpere, alii signo dato locum 
uti desererent. Quae postquam ex sentcntia instruit, 
intempesta nocte de improviso multitudine Numidarum 
Auli castra circumvenit. Milites Romani, perculsi tu- 
multu insolito, arma capere alii, alii se abdere, pars ter- 
ritos confirmare, trepidare omnibus locis*; vis magna 
hostium, coelum nocte atque nubibus obscuratum, peri- 
tjulum anceps ; postremo fugere an manere tutius foret 
in incerto erat. Sed ex eo numero, quos paulo ante 
corruptos diximus, cohors una Ligurum cum duabus 
turmis Thracum et paucis gregariis militibus transiere 
ad regem, et centurio primi pili tertiae legionis per 
munitionem, quam uti defenderet acceperat, tocum hos- 
tibus introeundi dedit, eaque Numidae cuncti irrupere. 
Nostri foeda fuga, plerique abjectis armis, proxumum 
collem occupavere. Nox atque praeda castrorum hostis 
quo minus victoria uterentur remorata sunt. Deinde 
Jugurtha postero die cum Aulo in colloquio verba facit : 
"tametsi ipsum cum exercitu fame et ferro clausum 
tenet, tamen se memorem humanarum rerum, si secum 
foedus faceret, incolumis omnis sub jugum missurum; 
praeterea uti diebus decem Numidia dccederet." Quae 
quamquam gravia et flagiti plena erant, tamen, quia 
mortis metu mutahantur, sicuti regi lubuerat, pax con- 
venit. 

39. Sed ubi ea Romae comperta sunt, metus atque 
moeror civitatem invasere. Pars dolere^ro gloria im- 
peri, pars insolita rerum bellicarum timere libertati, 
Aulo omnes infesti, ac maxume, qui bello saepe prae- 
clari fuerant, quod armatus dedecore potius quam manu 
salutem quaesiverat. Ob ea consul Albinus ex delicto 
fratris invidiam ac deinde periculum timens senatum de 
foedere consulebali, et tamen interim exercitui s-ipple- 

mentum scribere, ab sociis et nomine Latino auxilia 
arcessere, denique omnibus modis festinare. Senatus ita 
uti par fuerat decernit, suo atque populi injussu nullum 
potuisse foedus fieri. Consul impeditus a tribunis ple- 
bis, ne quas paraverat copias secum portaret, paucis 
diebus in Africam proficiscitur ; nam omnis exercitus, 
uti convenerat, Numidia deductus in provincia hiemabat. 
Postquam eo venit, quamquam persequi Jugurtham et 
mederi fraternae invidiae animo ardebat, cognitis mili- 
tibus, quos praeter fugam soluto imperio licentia atque 
lascivia corruperat, ex copia rerum statuit sibi nihil 
agitandum. , 

40. Interim Romae C. Mamilius Limetanus tribunus 
plebis rogationem ad populum promulgat, uti quaere- 
retur in eos, quorum consilio Jugurtha senati decreta 
neglegisset, quique ab eo in legationibus aut imperiis 
pecunias accepissent, qui elephantos quique perfugas 
tradidissent, item qui de pace aut bello cum hostibus 
pactiones fecissent. Huic rogationi partim conscii sibi, 
alii ex partium invidia pericula metuentes, quoniam 
aperte resistere non poterant quin illa et alia talia pla- 
cere sibi faterentur, occulte per amicos ac maxume per 
homines nominis Latini et socios Italicos impedimenta 
parabant. Sed plebes incredibile memoratu est, quam 
intenta fuerit quantaque vi rogationem jusserit, decre- 
verit, voluerit, magis odio nobiiitatis, cui mala illa para- 
bantur, quam cura rei publicae ; tanta lubido in partibus 
erat. Igitur ceteris metu perculsis, M. Scaurus, quem 
legatum Bestiae fuisse supra docuimus, inter laetitiam 
plebis et suorum fugam, trepida etiamtum civitate, quum 
ex Mamili rogatione tres quaositores rogarentur, effe- 
cerat ut ipse in eo numero crearetur. Sed quaestio 
exercita aspere violenterque ex rumore et lubidine ple- 
bis; ut saepe*nobilitatem, sic ea tempestate plebem ex 
secundis rebus insolentia ceperat. 

41. Ceterum mos partium popularium et senatus 
factionum ac deinde omnium malarum artium paucis 
ante annis Romae ortus est otio atque abundantia 
earum rerum, quae prima mortales ducunt. Nam ante 
Carthaginem deletam populus et senatus Romanus pla- 

cide modesteque inter se rem publicam tractabant, ne- 
que gloriae neque dominationis certamen inter civis 
erat; metus hostilis in bonis artibus civitatem retine- 
bat. Sed ubi illa formido mentibus discessit, scilicet ea, 
quae res secundae amant, lascivia atque superbia inces- 
sere. Ita, quod in advorsis rebus optaverant otium, 
postquam adepti sunt, asperius acerbiusque fuit. Nam- 
que coepere nobilitas dignitateni, populus libertatem in 
lubidinem vortere, sibi quisque ducere, trahere, rapere. 
Ita omnia in duas partis abstracta sunt; res publica, 
quae media fuerat, dilacerata. Ceterum nobilitas fac- 
tione magis pollebat, plebis vis soluta atque dispersa in 
multitudine minus poterat. Paucorum arbitrio belli do- 
mique agitabatur; penes eosdem aerarium, provinciae, 
magistratus, gloriae triumphique erant ; populus militia 
atque inopia urguebatur; praedas bellicas imperatores 
cum paucis diripiebant; interea parentes aut parvi li- 
beri militum, uti quisque potentiori confinis erat, sedi- 
bus pellebantur. Ita cum potentia avaritia sine modo 
modestiaquo invadere, polluere et vastare omnia, nihil 
pensi neque sancti habere, quoad semet ipsa praecipi- 
tavit. Nam ubi primum ex nobilitate reperti sunt qui 
veram gloriam injustae potentiae anteponerent, moveri 
civitas et dissensio civilis quasi permixtio terrae oriri 
coepit. 

42. Nam postquam Tiberius et C. Gracchus, quo- 
rum majores Punico atque aliis bellis multum rei pub- 
licae addiderant, vindicare plebem in libertatem et 
paucorum scelera patefacere coepere, nobilitas noxia 
atque eo perculsa, modo per socios ac nomen Latinum, 
interdum per equites Romanos, quos spes societatis a 
plebe dimoverat, Gracchorum actionibus obviam ierat, 
et primo Tiberium, dein paucos post annos eadem in- 
gredientem Caium, tribunum alterum, alterum trium- 
virum coloniis deducundis cum M. Fulvio Flacco ferro 
necaverat. Et sane Gracchis cupidine victoriae haud 
satis moderatus animus fuit. Sed bono vinci satius est 
quam malo more injuriam vincere. Igitur ea victoria 
nobilitas ex lubidine sua usa multos mortalis ferro aut 
fiiga exstinxit, plusque in reliquum sibi timor» quam 

potentiae addidit. Quae res plerumque magnas civir 
tates pessumdedit, dum alteri alteros vincere quovis 
modo et victos acerbius ulcisci volunt. Sed de studiis 
partium et omnis civitatis moribus si singulatim aut 
pro magnitudine parem disserere, tempus quam res 
maturius me deserat. Quamobrem ad inceptum redeo. 

43. Post Auli foedus exercitusque nostri [foedam] 
fugam Q. Metellus et M. Silanus, consules designati, 
provincias inter se partiverant, Metelloque Numidia 
evenerat, y acri viro et quamquam advorso populi par- 
tium, fama tamen aequabili et inviolata. Is ubi primum 
magistratum ingressus est, alia omnia sibi cum collega 
ratus, ad bellum quod gesturus erat animum intendit. 
Igitur diffidens veteri exercitui milites scribere, prae- 
sidia undique arcessere, arma, tela, equos, et cetera in- 
strumenta militiae parare, ad hoc commeatum affatim, 
denique omnia, quae in bello vario et multarum rerum 
egenti usui esse solent. Ceterum ad ea patranda sena- 
tus auctoritate, socii nomenque Latinum et reges ultro 
auxilia mittendo, postremo omnis civitas summo studio 
annitebatur. Itaque ex sententia omnibus rebus para- 
tis compositisque in Numidiam proficiscitur, magna spe 
civium, quum propter artis bonas, tum maxume, quod 
advorsum divitias invictmn animum gerebat, et avaritia 
magistratuum ante id tempus in Numidia nostrae opes 
contusae hostiumque auctae erant. 

44. Sed ubi in Africam venit, exercitus ei traditur a 
Sp. Albino pro consule iners, imbellis, neque periculi 
neque laboris patiens, lingna quam manu promptior, 
praedator ex sociis et ipse pracda hostium, sine imperio 
et modestia habitus. lta imperatori novo plus ex ma- 
lis moribus sollicitudinis quam ex copia militum auxili 
aut spei bonae accedebat. Statuit tamen Metellus, 
quamquam et aestivorum tempus comitiorum mora im- 
minuerat, et exspectatione eventus civium animos in- 
tentos putabat, non prius bellum attingere quam ma- 
jorum disciplina milites laborare coegisset. Nam Albi- 
nus Auli fratris exercitusque clade perculsus, postquam 
decreverat non egredi provincia, quantum temporis ae- 
stivorum in imperio fuit, plerumque milites stativis cas- 

tris habebat, nisi quum odos aut pabuli egestas locum 
inutare subegerat. Sed neque muniebantur ea neque 
more militari vigiliae deducebantur ; uti cuique lubebat 
ab siguis aberat ; lixae permixti cum militibus die noc- 
tuque vagabantur ; palantes agros vastare, villas expug- 
nare, pecoris et mancipiorum praedas certantes agere, 
eaque mutare cum mercatoribus vino advectitio et aliis 
talibus ; praeterea frumentum publice datum vendere, 
panem in dies mercari; postremo, quaecunque dici aut 
fingi queunt ignaviae luxuriaeque probra, ea in illo ex- 
ercitu cuncta fuere et alia amplius. 

45. Sed in ea difficultate Metellum non minus quam 
in rebus hostilibus magnum et sapientem virum fuisse 
comperior, tanta temperantia inter ambitionem saeviti- 
amque moderatum ; namque edicto primum adjumenta 
ignaviae sustulisse, ne quisquam in castris panem aut 
quem alium coctum cibum venderet, ne lixae exercitum 
sequerentur, ne miles gregarius in castris neve in ag- 
mine servum aut jumentum haberet ; ceteris arte mo- 
dum statuisse. Praeterea transvorsis itineribus quoti- 
die castra movere, juxta ac si hostes adessent vallo at- 
que fossa munire, vigilias crebras ponere et eas ipso 
cum legatis circumire, item in agmine in primis modo, 
modo in postremis, saepe in medio adesse, ne quisquam 
ordine egrederetur, uti cum signis frequentes incede- 
rent, miles cibum et arma portaret. Ita prohibendo a 
delictis magis quam vindicando exercitum brevi con- 
firmavit. 

46. Interea Jugurtha, ubi quae Metellus agebat ex 
nuntiis accepit, simul de~innocentia ejus certior Romae 
factus, diffiderQ suis rebus ac tum demum veram dodi- 
tionem facere conatus est. Igitur legatos ad consulem 
cum suppliciis mittit, qui tantummodo ipsi liberisque 
vitam peterent, alia omnia dederent populo Romano. 
Sed Metello jam antea experimentis cognitum erat ge- 
nus Numidarum infidum, ingenio mobili, novarum re- 
rum avidiun esse. Itaque legatos alium ab alio divorsos 
aggreditur, ac paulatim temptando, postquam opportu- 
nos [sibi] cognovit, multa pollicendo persuadet uti Ju- 
gurtham maxume vivum, sin id parum procedat, neca- 

tum sibi traderent; ceterum palam quae ex voluntate 
forent regi nuntiari jubet. Deinde ipse paucis diebus 
intento atque infesto exercitu in Numidiam procedit, 
ubi contra belli faciem tuguria plena hominum, pecora 
cultoresque in agris erant ; ex oppidis et mapalibus 
praefecti regis obvii procedebant, parati frumentum 
dare, commeatum portare, postremo omnia quae impe- 
rarentur facere. Nequo Metellus idcirco minus, sed 
pariter ac si hostes adessent, munito agmine incedere, 
late explorare omnia, illa deditionis signa ostentui cre- 
dere et insidiis locum temptare. Itaque ipse cum ex- 
peditis cohortibus, item funditorum et sagittariorum 
delecta manu apud primos erat, in postremo C. Marius 
legatus cum equkibus curabat, in utrumque latus auxi- 
liarios equites tribunis legionum et praefectis cohortium 
dispertivcrat, ut cum his permixti velites quocunque 
accedero.it equitatus hostium propulsarent. Nam in 
Jugurtha tantus dolus tantaque peritia locorum et mi- 
litiae erat, ut absens an praesens, pacem an bellum ge- 
rens perniciosior esset in incerto haberetur. 

47. Erat haud longe ab eo itinere, quo Metellus per- 
gebat, oppidum Numidarum noniine Vaga, forum rerum 
venalium totius regni maxume celebratum, ubi et inco- 
lere et mercari consueverant ltalici generis multi mor- 
tales. Huc consul simul temptandi gratia, et si pate- 
rentur opportunitatis loci, praesidium imposuit; prae- 
terea imperavit frumentum et alia quae bello usui forent 
comportare, ratus, id quod res monebat, frequentiam 
negotiatorum et commeatu juvaturam exercitum et jam 
paratis rebus munimento fore. Inter haec negotia Ju- 
gurtha impensius modo legatos supplices mittere, pacem 
orare, praeter suam liberorumque vitam omnia Metello 
dedere. Quos item uti priores consul illectos ad pro- 
ditionem domum dimittebat, regi pacem quam postula- 
bat neque abnuere neque polliceri, et inter eas moras 
promissa legatorum exspectare. 

48. Jugurtha ubi Metelli dicta cum factis compo- 
suit ac se suis artibus temptari animum advortit, 
quippe cui verbis pax nuntiabatur, ceterum re bellum 
asperrumum erat, urbs maxuma alienata, ager hostibus 

oognitus, animi popularium temptati, coactus rerum ne- 
cessitudine statuit armis certare. Igitur explorato hos- 
tium itinere in spem victoriae adductus ex opportunitate 
loci, quam maxumas potest copias ommum generum 
parat ac per tramites occultos exercitum Metelli ante- 
venit. Erat in ea parte Numidiae, quam Adherbal in 
divisione possederat, flumen oriens a meridie, nomine 
Muthul, a quo aberat mons ferme milia passuum viginti 
tractu pari, vastus ab natura et humano cultu ; sed ex 
eo medio quasi collis oriebatur in immensum pertingens, 
vestitus oleastro ac myrtetis aliisque generibus arborum, 
quae humi arido atque arenoso gignuntur. Media autem 
planities deserta penuria aquae praeter flumini propin- 
qua loca; ea consita arbustis pecore atqiie cultoribus 
frequentabantur. 

49. Igitur in eo colle quem transvorso itinere por- 
rectum docuimus, Jugurtha extenuata suorum acie con- 
sedit, elephantis et parti copiarum pedestrium Bomil- 
carem praefecit eumque edocet quae ageret ; ipse propior - 
montem cum omni equitatu et peditibus delectis suos 
collocat. Dein singulas turmas et manipulos circumiens 
monet 'atque obtestatur, uti memores pristinae virtutis 
et victoriae sese regnumque suum ab Itomanorum 
avaritia defendant ; cum his certamen fore, quos antea 
victos sub jugum miserint; ducem illis non animum mu- 
tatum; quae ab imperatore decuerint omnia suis pro- 
visa, locum superiorem, ut prudentes cum imperitis, ne 
pauciores cum pluribus aut rudes cum bello melioribus 
manum consererent ; proinde parati intentique essent 
signo dato Romanos invadere ; illum diem aut omnis 
labores et victorias confirmaturum aut maxumarum 
aerumnarum initium fore. Ad hoc viritim, uti quemque 
ob militare facinus pecunia aut honore extulerat, com- 
monefacere benefici sui et eum ipsum aliis ostentare; 
postremo pro cujusque ingenio pollicendo, minitando, 
obtestando, alium alio modo excitare, quum interim 
Metellus ignarus hostium monte degrediens cum exer- 
citu conspicitur, primo dubius, quidnam insolita facies 
ostenderet — nam inter virgulta equi Numidaeque con- 
gederant, neque plane occultati humilitate arborum, et 

tamen incerti quidnam esset,quum natura loci tum vlolo 
ipsi atque signa militaria obscurati — dein brevi cognitis 
insidiis paulisper agmen constituit. Ibi commutatis or- 
dinibus in dextero latere, quod proxumum hostis erat, 
triplicibus subsidiis aciem instruxit, inter manipulos 
funditores et sagittarios dispertit, equitatum omnem in 
cornibus locat, ac pauca pro tempore milites hortatus, 
aciem sicut instruxerat transvorsis principiis in planum 
deducit. 

50. Sed ubi Numidas quietos neque colle degredi 
animadvortit, veritus ex anni tempore et inopia aquae, 
ne siti conficeretur exercitus, Rutilium legatum cum ex- 
peditis cohortibus et parte equitum praemisit ad flumen, 
uti locum castris antecaperet, existumans hostis crebro 
impetu et transvorsis proeliis iter suum remoraturos, et 
quoniam armis diffiderent, lassitudinem et sitim militum 
temptaturps. Deinde ipse pro re atque loco, sicuti 
monte descenderat, paulatim procedere, Marium post 
principia habere, ipse cum sinistrae alae equitibus esse, 
qui in agmine principes facti erant. At Jugurtha, ubi 
extremum agmeu Metelli primos suos praetergressum 
videt, praesidio quasi duum milium peditum montem 
occupat, qua Metellus descenderat, ne forte cedentibus 
advorsariis receptui ac post munimento foret ; dein re- 
pente signo dato hostis invadit. Numidae alii postre- 
mos caedere,pars a sinistra ac dextera temptare, infensi 
adesse atque instare, omnibus locis Romanorum ordines 
conturbare, quorum etiam qui firmioribus animis obvii 
hostibus fuerant, ludificati incerto proelio, ipsi modo 
emimis sauciabantur, neque contra feriundi aut conse- 
rendi manum copia erat. Ante jam docti ab Jugurtha 
equites, ubicunque Romanorum turma insequi coeperat, 
non confertim neque in unum sese recipiebant, sed alius 
alio quam maxume divorsi. lta numero priores, si ab 
persequendo hostis deterrere nequiverant, disjectos ab 
tergo aut lateribus circumveniebant ; sin opportunior 
fugae collis quam campi fuerat, ea vero consueti Numi- 
darum equi facile inter virgulta evadere ; nostros aspe- 
ritas et insolentia loci retinebat. 

51. Ceterum facies totius negoti varia, incerta, foeda 

atque miserabilis ; dispersi a suis pars cedere, alii inse> 
qui, neque signa neque ordines observare, ubi quemque 
periculum ceperat, ibi resistere ac propulsare, arma, 
tela, equi, viri, hostes atque cives perinixti ; nihil con- 
silio neque imperio agi; fors omnia regere. ltaque 
multum diei processerat, quum etiamtum eventus in 
incerto erat. Denique omnibus labore et aestu languidis 
Metellus ubi videt Numidas minus instare, paulatim 
milites in unum conducit, ordines restituit et cohortis 
legionarias quattuor advorsum pedites hostium collocat : 
eorum magna pars superioribus locis fessa consederat. 
Simul orare, hortari milites ne deficerent, neu paterentur 
hostis fugientis vincere; neque illis castra esse neque 
munimentum ullum quo cedentes tenderent; in armis 
omnia sita. Sed nec Jugurtha quidem interea quietus 
erat ; circumire, hortari, renovare proeliura et ipse cum 
delectis temptare omnia, subvenire suis, hostibus du- 
biis instare, quos firmos cognoverat eminus pugnando 
retinere. 

52. Eo modo inter se duo imperatores, summi viri, 
certabant, ipsi pares, ceterum opibus disparibus. Nam 
Metello virtus militum erat, locus advorsus, Jugurthae 
alia omnia praeter milites opportuna. Denique Romani, 
ubi intellegunt neque sibi perfugium esse, neque ab 
hoste copiam pugnandi fieri, et jtm die vesper erat, ad- 
vorso colle sicuti praeceptum fucrat evadunt. Amisso 
loco Numidae fusi fugatique ; pauci interiere, plerosque 
velocitas et regio hostibus ignara tutata sunt. Interea 
Bomilcar, quem elephantis et parti copiarum pedestrium 
praefectum ab Jugurtha supra diximus, ubi eum Ruti- 
lius praetergressus est, paulatim suos in aequum locum 
deducit, ac dum lcgatus*d flumen quo praemissus erat 
festinans pergit, quietus, uti res postulabat, aciem ex- 
ornat, neque remittit quid ubique hostis ageret explo- 
rare. Postquam Rutilium consedisse jam et animo 
vacuum accepit simulque ex Jugurthae proelio clamorem 
augeri, veritus ne legatus cognita re laborantibus suis 
auxiiio foret, aciem, quam diflSdens virtuti militum arte 
statuerat, quo hostium itineri officeret, latius porrigit 
coque modo ad Rutili castra procedit. 

53. Romani ex improviso pulveris vim magiiani 
animadvortunt, nam prospectum ager arbustis consitus 
prohibebat. Et primo rati humum aridam vento agitari, 
post ubi aequabilem manere et sicut acies movebatur 
niagis magisque appropinquare vident, cognita re pro- 
perantes arma capiunt ac pro castris, sicut imperabatur, 
consistunt. Deinde, ubi propius ventum est, utrimque 
magno clamore concurritur. Numidae tantum modo 
remorati, dum in elephantis auxilium putant, postquam 
eos impeditos ramis arborum atque ita disjectos circum- 
veniri vident, fugam faciunt, ac plerique abjectis armis 
collis aut noctis quae jam aderat auxilio integri abeunt. 
Elephanti quattuor capti, reliqui omnes numero quad- 
ragiuta interfecti. At Romani, quamquam itinere atquo 
opere castrorum et proelio fessi lassique erant, tanien, 
quod Metellus amplius opinione morabatur, instructi 
intentique obviam procedunt; nam dolus Numidarum 
nihil languidi neque remissi patiebatur. Ac primo ob- 
scura nocte postquam haud procul inter se erant strepitu 
velut hostes adventare, alteri apud alteros formidinem 
simul et tumultum facere, et paene imprudentia admia- 
sum facinus miserabile, ni utrimque praemissi equites 
rem exploravissent. Igitur pro metu repente gaudium 
exortum, milites alius alium laeti appellant, acta edo- 
cent atque audiunt, sua quisque fortia facta ad coelura 
fert. Quippe res humanae ita sese habent: in victoria 
vel ignavis gloriari licet, advorsae res etiam bonos de- 
tractant. 

54. Metellus in iisdem castris quatriduo moratus 
8aucios cum cura reficit, meritos in proeliis more mili- 
tiae donat, univorsos in contione laudat atque agit gra- 
tias ; hortatur ad cetera quae i^via sunt parem animum 
gerant ; pro victoria satis jam pugnatum, reliquos labo- 
res pro praeda fore. Tamen interim transfugas et alios 
opportunos, Jugurtha ubi gentium aut quid agitaret, 
cura paucisne esset an exercitum haberet, ut sese victus 
gereret, exploratum misit. At ille sese in loca saltuosa 
et-natura munita receperat, ibique cogebat exercitum 
numero hominum ampliorem, sed hebetem infirmumque, 
agri ac pecoris magis quam belli cultorem. Id ea gratia 



JUGURTHA. 73 

eveniebat, quod praeter regios equites nemo omnium 
Numidarum ex fuga regem scquitur; quo cujusque 
animus fert, eo discedunt, neque id flagitium militiae 
ducitur; ita se mores habent. Igitur Metellus ubi videt 
etiamtum regis animum ferocem esse, belluin renovari, 
quod nisi ex illius lubidine geri non posset, praeterea 
iniquum certamen sibi cum hostibus, minore detrimento 
illos vinci quam suos vincere, statuit non proeliis neque 
in acie, sed alio more bellum gerundum. Itaque iu 
Numidiae loca opulentissuma pergit, agros vastat, multa 
castella et oppida temere munita aut sine praesidio 
capit incenditque, puberes interfici jubet, alia omnia 
militum praedam esse. Ea formidino multi mortales 
Romanis dediti obsides ; frumentum et alia quae usui 
forent affatim praebita ; ubicumque res postulabat, prae- 
sidium impositum. Quae negotia multo magis quam 
proelium male pugnatum ab suis regem terrebant ; 
quippe cui spes omnis in fuga sita erat seqni cogebatur, 
et qui sua loca defendere nequiverat, in alienis bellum 
gerere. Tamen ex copia quod optumum videbatur con- 
silium capit, exercitum plerumque in iisdem locis oppe- 
riri jubet, ipse cum delectis equitibus Metellum sequitur, 
nocturnis et aviis itineribus ignoratus Romanos palantis 
repente aggreditur. Eorum plerique inermes cadunt, 
multi capiuntur, nemo omnium intactus profugit, et Nu- 
midae, priusquam ex castris subveniretur, sicuti jussi 
erant in proxumos collis discedunt. 

55. Interim Romae gaudium ingens ortum cognitis 
Metelli rebus, ut seque et exercitum more majorum 
gereret, m advorso loco victor tamen virtute fuisset, 
hostium agro potiretur, Jugurtham magnificum ex Auli 
secordia spem salutis in solitudine aut fuga coegisset 
habere. Itaque senatus ob ea feliciter acta dis immor- 
talibus supplicia decernere, civitas trepida antea et sol- 
licita de belli eventu laeta agere, fama de Metello 
praeclara esse. Igitur eo intentior ad victoriam niti, 
omnibus modis festinare, cavero tamcn necubi hosti op- 
portunus fieret, meminisse post gloriam invidiam sequi. 
Ita quo clarior, eo magis anxius erat, neque post insidias 
Jugurthae effuso exercitu praedari; ubi frumento aut 

pabulo opus erat, cohortes cum omni equitatu praesidium 
agitabant ; exercitus partem ipse, reliquos Marius du- 
cebat. Sed igni magis quam praeda ager vastabatur. 
Duobus locis haud longe inter se castra faciebant; ubi 
vi opus erat, cuncti aderant, ceterum quo fuga atque 
formido latius cresceret divorsi agebant. Eo tempore 
Jugurtha per collis sequi, tempus aut locum pugnae 
quaerere, qua venturum hostem audierat pabulum et 
aquarum fontis, quorum penuriia. erat, corrumpere, modo 
se Metello, interdum Mario ostendere, postremos in 
agmine temptare ac statim in collis regredi, rursus aliis, 
post aliis minitari, neque proelium facere neque otium 
pati, tantummodo hostem ab incepto retinere. 

56. Romanus imperator ubi se dolis fatigari videt 
neque ab hoste copiam pugnandi fieri, urbem magnam 
et in ea parte qua sita erat arcem regni, nomine Zamam, 
statuit oppugnarp, ratus, id quod negotium poscebat, Ju- 
gurtham laborantibus suis*auxilio venturum, ibique proe- 
lium fore. At ille quae parabantur a perfugis edoctus 
magnis itineribus Metellum antevenit, oppidanos horta- 
tur moenia defendant additis auxilio perfugis, quod ge- 
nus ex copiis regis, quia fallere nequibat, firmissumum 
erat; praeterea pollicetur in tempore semet cuin ex- 
ercitu afforo. Ita compositis rebus in loca quom maxu- 
me occulta discedit, ac post paulo cognoscit Marium ex 
itinere frumentatum cum paucis cohortibus Siccam mis- 
sum, quod oppidum primum omnium post malam pug- 
nam ab rege defecerat. Eo cum delectis equitibus 
noctu pergit, et jam egredientibus Romanis in porta 
pugnam facit ; simul magna voce Siccenses hortatur uti 
cohortis ab tergo circumveniant ; fortunam illis praeclari 
facinoris casum dare ; si id fecerint, postea sese in regno, 
illos in libertate sine metu aetatem actnros. Ac ni 
Marius signa inferre atque evadere oppido propera- 
visset, profecto cuncti aut magna pars Siccensium fidem 
mutavissent ; tanta mobilitate sese Numidae agunt. Sed 
milites Jugurthini paulisper ab rege sustentati, post- 
quam majore vi hostes urguent, paucis amissis profugi 
discedunt. 

57. Marius ad Zamam pervenit. Iil oppidum, in 

campo situin, magis opere quam natura munitum erat, 

. nullius idoneae rei egens, armis virisque opulentum. 
Igitnr Metellus pro tempore atque loco paratis rebus 
cuncta moenia exercitu circumvenit, legatis imperat ubi 
quisque curaret. Deinde signo dato undique simul cla- 
mor ingens oritur, neque ea res Nuinidas terret ; infensi 

. intentique sine tumultu manent; proelium incipitur. 
JRomani, pro ingenio quisque, pars eminus glande aut 
lapidibus pugnaio, alii suoccdere ac murum modo suffo- 
dere, modo scalis aggredi, cupere proelium in manibus 
facere. Contra ea oppidani in proxumos saxa volvere, 
sudis, pila, praeterea picem et sulphure taedam mixtam 
ardenti mittere. Sed ne illos quidem qui procul man- 
serant timor animi satis muniverat ; nam plerosque jacula 
tormentis aut manu emissa volnerabant, pariquc peri- 
culo, sed fama impari boni atque ignavi erant. 

58. Dum apud Zamam sic certatur, Jugurtha ex im- 
proviso castra hostium cum magna manu invadit; re- 
missis qui in praesidio erant, et omnia magis quam 
proelium exspectantibus, portam irrumpit. At nostri 
repentino metu perculsi sibi quisque pro moribus con- 
sulunt ; alii fugere, alii arma capere, magna pars volnerati 
aut occisi. Ceterum ex omni multitudine non amplius 
quadraginta, memores nominis Romani, grege facto 
locum cepere paulo quam alii editiorem, neque inde 
maxuma vi depelli quiverunt, sed tela eminus missa 
remittere, pauci in pluribus minus frustrati; sin Nu- 
midae propius accessissent, ibi vero virtutem ostendere 
et eos maxuma vi caedere, fundere atque fugare. In- 
terim Metellus quum acerrume rem gcreret, clamorem 
hostilem ab tergo accepit ; dein convorso equo animad- 
vortit fugam ad se vorsum fieri, quae res indicabat 
popularis esse. Igitur equitatum omnem ad castra pro- 
pere misit, ac statim C. Marium cum cohortibus sociorum, 
eumque lacrumans per amicitiam perque rem publicam 
obsecrat, ne quam contumeliam remanere in exercitu 
victore, neve hostis inultos abire sinat. Ille brevi man- 
data efficit. At Jugurtha munimento castrorum im- 
peditus, quum alii super vallum praecipitarentur, alii in 
angustiis ipsi sibi properantes officerent, multis amissis 

in loca munita sese recepit. Metellus infecto negotid, 

postquam nox aderat, in castra cum exercitu revor- 

titur. 

59. Igitur postero die, prius qnam ad oppugnandum 
egrederetur, equitatum omnem iu ea parte, qua regis 
adventus erat, pro castris agitaro jubet, portas et prox- 
uma loca tribunis dispertit, deinde ipse pergk ad oppi- 
dum atqne ut superiore die murum aggreditur. In- 
terim Jugurtha ex occulto repente nostros invadit ; qui 
in proxumo locati fuerant, paulisper territi perturban- 
tur, reliqui cito subveniunt. Neque diutius Numidae 
resistere quivissent, ni pedltes cum equitibus permixti 
magnam cladem in congressii facerent ; quibus illi freti, 
non ut equestri proelio solet, sequi, dein cedere, sed 
advorsis equis concurrere, implicare ac perturbare 
aciem ; ita expeditis peditibus suis hostis paene victos 
dare. 

60. Eodem tempore apud Zamam magna vi certa- 
batur. Ubi quisque legatus aut tribunus curabat, eb 
acerrume niti neque alius in alio magis quam in sese 
spem habere; pariterque oppidani agere; oppugnare 
aut parare omnibus locis ; avidius alteri alteros sauci- 
are quam semet tegere ; clamor permixtus hortatione, 
laetitia, gemitu; item strepitus armorum ad coelum 
ferri; tela utrimque volare. Sed illi, qui moenia de- 
fensabant, ubi hostes paulum modo pugnam remiserant, 
intenti proelium equestre prospectabant ; eos, uti quae- 
que Jugurthae res erant, laetos modo, modo pavidos 
auimadvorteres, ac, sicuti audiri a suis aut cerni pos- 
sent, monere alii, alii hortari, aut manu significare, aut 
niti corporibus, et ea huc et illuc quasi vitabundi aut 
jacientes tela agitare. Quod ubi Mario cognitum est, 
nam is in ea parte curabat, consulto lenius agere ac 
diffidentiam rei simulare; pati Numidas sine tumultu 
regis proelium visere. Ita illis studio suorum astrictis 
repente magna vi murum aggreditur, et jani scalis egressi 
milites prope summa ceperant, quum oppidani concur- 
runt, lapides, ignem, alia praeterea tela ingerunt. Nostri 
primo resistere ; deinde, ubi unae atque alterae scalae 
comminutae, qui supersteterant afflicti sunt, ceteri quo- 

quo modo potuere pau\jn^e^rjr-g>W^pars volneri- 
bus confecti abeunt. Denuple ■ «MHTffie proelium nox 
dircmit. 

61. Metellus, postquam videt frustra inceptum, ne- 
que oppidum capi, neque Jugurtham nisi ex insidiis aut 
suo loco pugnam facere, et jam aestatem exactam esse, 
ab Zama discedit et in iis urbibus, quae ad se defecerant 
satisque munitae loco aut moenibus erant, praesidia im- 
ponit ; ceterum exercitum in provinciam, quae proxuma 
est Numidiae, hiemandi gratia collocat. Neque id tem- 
pus ex aliorum more quieti aut luxuriae concedit, sed 
quoniam armis bellum parum procedebat, insidiag regi 
per amicos tendere et eorum perfidia pro armis uti 
parat. Igitur Bomilcarem, qui Romae cum Jugurtha 
fuerat, et inde vadibus datis clam Massivae de nece 
judicium fugerat, quod ei per maxumam amicitiam 
maxuma copia fallendi erat, multis pollicitationibus 
aggreditur. Ac primo efficit ut ad se colloquendi 
gratia occultus veniat; dein fide data, si Jugurthnm 
vivum aut necatum sibi tradidisset, fore ut illi senatus 
impunitatem et sua omnia concederet, facile Numidae 
persuadet, quum ingenio infido, tum metuenti, ne, si 
pax cum Romanis fieret, ipse per condiciones ad sup- 
plicium traderetur. 

62. Is, ubi. primum opportunum fuit, Jugurtham 
anxium ac miserantem fortunas suas accedit; monet 
atque lacrumans obtestatur ut aliquando sibi liberisque 
et genti Numidarum optume merenti provideat ; omni- 
bus proeliis sese victos, agrum vastatum, multos mor- 
talis captos, occisos, regni opes comminutas esse; satis 
saepe jam et virtutem militum et fortunam temptatam ; 
caveat ne illo cunctante Numidae sibi consulant. His 
atque talibus aliis ad deditionem regis animum impellit. 
Mittuntur ad imperatorem legati qui Jugurtham im- 
perata facturum dicerent, ac sine ulla pactione sese 
regnumque suum in illius fidem tradere. Metellus pro- 
pere cunctos senatorii ordinis ex hibernis arcessi jubet ; 
eorum atque aliorum quos idoneos ducebat consilium 
habet. Ita more majorum ex consili decreto per lega- 
tos Jugurthae imperat argenti pondo ducenta milia, 

7 

elephantos omnis, equorum et armorum aliquantum. 
Quae postquam sine mora facta sunt, jubet omnis per- 
fugas vinctos adduci. Borum magna pars, uti jussum 
erat, adducti ; pauci, quum •. primum deditio coepit, 
ad regem Bocchum in Mauretaniam abierant. Igitur 
Jugurtha, ubi armis virisque et pecunia spoliatus est, 
quum ipse ad imperandum Tisidium vocaretur, rursus 
coepit flectere animum suum et ex mala conscientia 
digna timere. Denique multis diebus per dubitationem 
consumptis, quum modo taedio rerum advorsarum om- 
nia bello potiora duceret, interdum secum ipse repu- 
taret, quam gravis casus in servitium ex regno foret, 
multis magnisque praesidiis nequicquam perditis, de 
integro bellum sumit. [Et] Romae senatus de pro- 
vinciis consultus Numidiam M.etello decreverat. 

63. Per idem tempus Uticae forte C. Mario per 
hostias dis supplicanti magna atque mirabilia portendi 
haruspex dixerat; proinde quae animo agitabat fretus 
dis ageret, fortunam quam saepissume experiretur, 
cuncta prospere eventura. At illum jam antea con- 
sulatus ingens cupido exagitabat, ad quem capiundum 
praeter vetustatem familiae alia omnia abunde erant, 
industria, probitas, militiae magna scientia, animus belli 
iugens, domi modicus, lubidinis et divitiarum victor, 
tantummodo gloriae avidus. Sed is natus et omnem 
pueritiam Arpini altus, ubi primum aetas militiae pa- 
tiens fuit, stipendiis faciundis, non Graeca facundia neque 
urbanis munditiis sese exercuit; ita inter artis bonas in- 
tegrum ingenium brevi adolevit. Ergo ubi primum tri- 
bunatum militarem a populo petit, plerisque faciem ejua 
ignorantibus, facile notus per omnis tribus declaratur. 
Deinde ab eo magistratu alium post alium sibi peperit, 
semperque in potestatibus eo modo agitabat, ut am- 
pliore quam gerebat dignus haberetur. Tamen is ad 
id locorum talis vir, nam postea ambitione praeceps 
datus est, petere non audebat. Etiamtum alios magis- 
tratus plebes, consulatum nobilitas inter se per manus 
tradebat. Novus nemo tam clarus neque tam egregiis 
factis erat, quin is indignus illo honore et quasi pollutus 
haberetur. 

64. Igitur ubi Marius haruspicis dicta eodem in- 
tendere videt, quo cupido animi hortabatur, ab Metello 
petundi gratia missionem rogat. Cui quamquam vir- 
tus, gloria atque alia optanda bonis superabant, tamen 
inerat contemptor animus et superbia, commune nobili- 
tatis malum. Itaque primum commotus insolita re mi- 
rari ejus consilium, et quasi per amicitiam monere ne 
tam prava inciperet, neu super fortunam animum 
gereret; non omnia omnibus cupiunda esse; debere 
illi res suas satis placere ; postremo caveret id petere 
a populo Romano, quod illi jure negaretur. Postquam 
haec atque alia talia dixit, neque animus Mari flectitur, 
respondit ubi primum potuisset per negotia publica 
facturum sese quae peteret. Ac postea saepius eadem 
postuJanti fertur dixisse, ne festinaret abire ; satis ma- 

. ture illum cum filio suo consulatum petiturum. Is eo 
tempore contubernio patris ibidem militabat annos na- 
tus circiter viginti ; quae res Marium quum pro honore 
queni affectabat, tum contra Metellum vehementer ac- 
cenderat. Ita cupidine atque ira pessumis consultori- 
bus grassari, neque facto ullo neque dicto abstinerc, 
quod modo ambitiosum foret ; milites quibus in hibernis 
praeerat laxiore imperio quam antea habere, apud ne- 
gotiatores, quorum magna multitudo Uticae erat> crimi- 
nose simul et magnince de bello loqui : dimidia pars 
exercitus si sibi permitteretur, paucis diebus Jugur- 
tham in catenis habiturum; ab imperatore consulto 
trahi, quod homo inanis et regiae superbiae imperio 
nimis gauderet. Quae omnia illis eo firmiora videban- 
tur, quod diuturnitate belli res familiaris corruperant, 
et animo cupienti nihil satis festinatur. 

65. Erat praeterea in exercitu nostro Numida qui- 
dam, nomine Gauda, Mastanabalis filius, Masinissae 
nepos, quem Micipsa testamento secundum heredem 
scripserat, morbis confectus et ob eam caussam mente 
paulum imminuta. Cui Metellus petenti more regum 
ut sellam juxta poneret, item postea custodiae caussa 
turmam equitum Romanorum, utrumque negaverat, 
honorem, quod eorum modo foret quos populus Ro- 
manus reges appellavisset, praesidium, quod contume- 

liosum [in eos] foret, si equites Romani satellites Nu- 
midae traderentur. Hunc Marius anxium aggreditur 
atque hortatur ut contumeliarum imperatoris cum suo 
auxilio poenas petat ; hominem ob morbos animo parum 
valido secunda oratione extollit : illum regem, ingentem 
virum, Masinissae nepotem esse; si Jugurtha captus 
aut occisus foret, imperium Numidiae sine mora habi- 
turum ; id adeo mature posse evenire, si ipse consul ad 
id bellum missus foret. Itaque et illum et equites Ro- 
manos, milites et negotiatores, alios ipse, plerosque 
pacis spes impellit, uti Romain ad suos necessarios 
aspere in Metellum de bello scribant, Marium impera- 
torem poscant. Sic illi a multis mortalibus honestis- 
suma. sufifragatione consulatus petebatur; simul ea 
tempestate plebes nobilitate fusa per legem Mamiliam 
novos extollebat. Ita Mario cuncta procedere. 

66. Interim Jugurtha, postquam omissa deditione 
bellum incipit, cum magna cura parare oninia, festinare, 
cogere exercitum, civitatis, quae ab se defecerant, formi- 
dine aut ostentando praemia affectare, communire suos 
locos, arma, tela, aliaque, quae spe pacis amiserat, re^- 
ficere aut commercari, servitia Romanorum allicere, et 
eos ipsos qui in praesidiis erant pecunia temptare; 
prorsus nihil intactum neque quietum pati, cuncta agi- 
tare. Igitur Vagenses, quo Metellus initio Jugurtha 
pacificante praesidium imposuerat, fatigati regis sup- 
pliciis neque antea voluntate alienati, principes cMtatis 
inter se conjurant ; nam volgus, uti plerumque solet, et 
maxume Numidarum, ingenio mobili, seditiosum atque 
discordiosum erat, cupidum novarum rerum, quieti et 
otio advorsum. Dein compositis inter se rebus in diem 
tertium constituunt, quod is festus celebratusque per 
omnem Africam ludum et lasciviam magis quam formi- 
dinem ostentabat. Sed ubi tempus fuit, centuriones 
tribunosque militaris et ipsum praefectum oppidi T. 
Turpilium Silanum, alius alium domos suas invitant, 
eos omnis praeter Turpilium inter epulas obtruncant; 
postea milites palantis, inermos quippe in tali die ac 
sine imperio, aggrediuntur. Idem plebes facit, pars 
edocti ab nobilitate, alii studio talium rerum incitati, 

quis acta consiliumque ignorantibus tumultus ipse et 
res novae satis placebant. , 

67. Romani milites, improviso metu incerti, ignari- 
que quid potissumum facerent, trepidare; ad arcem 
oppidi, ubi signa et scuta erant, praesidium hostium; 
portae ante clausae fugam prohibebant; ad hoc mulie- 
res puerique pro tectis aedificiorum saxa et alia, quae 
locus praebebat, certatim mittere. Ita neque caveri 
anceps malum, neque a fortissumis infirmissumo generi 
resisti posse ; juxta boni malique, strenui et imbelles 
inulti obtruncari. In ea tanta asperitate saevissumis 
Numidis et oppido undique clauso Turpilius praefectus 
unus ex omnibus Italicis intactus profugit Id miseri- 
cordiane hospitis an pactione aut casu ita evenerit 
parum comperimus, nisi, quia illi in tanto malo turpis 
vita integra fama potior fuit, improbus intestabilisque 
videtur. 

68. Metellus, postquam de rebus Yagae actis com- 
perit, paulisper moestus e conspectu abit ; deinde, ubi 
ira et aegritudo permixta sunt, cum maxuma cura 
ultum ire injurias festinat. Legionem cum qua hiema- 
bat, et quam plurumos potest Numidas equites pariter 
cum occasu solis expeditos educit et postero die circiter 
horam tertiam pervenit in quandam planitiem locis 
paulo superioribus circumventam. Ibi milites fessos 
itineris magnitudine et jam abnuentis omnia docet op- 
pidum Vagam non amplius mille passuum abesse; de- 
cere illos reliquum laborem aequo animo pati, dum 
pro civibus suis viris fortissumis atque miserrumis poe- 
nas caperent ; praeterea praedam benigne ostentat. Sic 
animis eorum arrectis equitcs in primo late, pedites 
quam artissume ire et signa occultare jubet. 

69. Vagenses ubi animum advortere ad se vorsum 
exercitum pergere, primo, ut erat res, Metellum esse 
rati portas clausere; deinde, ubi neque agros vastari, 
et eos qui primi aderant Numidas equites vident, rur- 
sum Jugurtham arbitrati cum magno gaudio obvii pro- 
ccdunt. Equites peditesque repente signo dato, alii 
volgum effusum oppido caedere, alii ad portas festinare, 
pars turris capere, ira atque praedae spes amplius quam 

lassitudo posse. Ita Yagenses biduum modo ex per- 
fidia laetati; civkas magna et opulens cnncta poenae 
aut praedae fuit Turpilius, quem praefectum oppidi 
unum ex omnibus profiigisse supra ostendimus, jussus 
a Metello caussam dicere, postquam sese parum ex- 
purgat, condemnatus verberatusque capite poenas sol- 
vit ; nam is civis ex Latio erat. 

70. Per idem tempus Bomilcar, cujus impulsu Ju- 
gurtha deditionem quam metu deseruit inceperat, sus- 
pectus regi et ipse eum suspiciens, novas res cupere, ad 
perniciem ejus dolum quaerere, die noctuque fatigare 
animum ; denique omnia temptando socium sibi adjun- 
git Nabdalsam, hominem nobilem, magnis opibus, clarum 
iicceptumque popularibus suis, qui plerumque seor- 
sum ab rege exercitum ductare et omnis res exsequi 
solitus erat, quae Jugurthae fesso aut majoribus as- 
tricto superaverant ; ex quo illi gloria opesque inventae. 
Igitur utriusque consilio dies insidiis statuitur; cetera, 
uti res posceret, ex tempore parari placuit. Nabdalsa 
ad exercitum profectus, quem inter hiberna Romanorum 
jussus habebat, ne ager inultis hostibus vastaretur. Is 
postquam magnitudine facinoris perculsus ad tempus 
non venit metusque rem impediebat, Bomilcar, simul 
cupidus incepta patrandi et timore soci anxius, ne 
omisso vetere consilio novum quaereret, litteras ad 
eum per homines fidelis mittit, in quis mollitiem secor- 
diamque viri accusare, testari deos, per quos juravisset, 
monere ne praemia Metelli in pestem convorteret; 
Jugurthae exitium adesse; ceterum suane an virtute 
Metelli periret, id modo agitari ; proinde reputaret cum 
animo suo praemia an cruciatum mallet. 

71. Sed quum hae litterae allatae, forte Nabdalsa 
cxercito corpqre fessus in lecto quiescebat, ubi cognitis 
Bomilcaris verbis primo cura, deinde, ut aegrum ani- 
mum solet, somnus cepit. Erat ei Numida quidam ne- 
gotiorum curator, fidus acceptusque et omnium consili- 
orum nisi novissumi particeps. Qui postquam allatas 
litteras audivit, ex consuetudine ratus opera aut ingenio 
suo opus esse, in tabernaculum introiit, dormiente illo 
epistolam super caput in pulvino temere positam sumit 

ac perlegit, dein propere cognitis insidiis ad regem per- 
git. Nabdalsa post paulo experrectus, ubi neque epi- 
stolam repperit et reni omnem, ut acta erat, cognovit, 
primo indicem persequi conatus, postquam id frustra 
fuit, Jugurtham placandi gratia accedit; dicit quae 
ipse paravisset facere perfidia clientis sui praeventa; 
lacrumans obtestatur per amicitiam perque sua antea 
fideliter acta, ne super tali scelere suspectum sese 
haberet. 

72. Ad ea rex aliter atque animo gerebat placide 
respondit. Bomilcare aliisque multis, quos socios insi- 
diarum cognoverat, interfectis iram oppresserat, ne qua 
ex eo negotio seditio oriretur. Neque post id locorum 
Jugurthae dies aut nox ulla quieta fuit; neque loco 
neque mortali cuiquam aut tempori satis credere, civis 
hostisque juxta metuere, circumspectare omnia et omni 
strepitu pavescere, alio atque alio loco saepe contra 
decus regium noctu requiescere, interdum somno ex- 
citus arreptis armis tumultum facere; ita formidine 
quasi vecordia exagitari. 

73. Igitur Metellus, ubi de casu Bomilcaris et in* 
dicio patefacto ex perfugis cognovit, rursus tamquam 

■ ad integrum bellum cuncta parat festinatque. Marium 
fatigantem de profectione, siuiul et^invitum et offensuni 
sibi parum idoneum ratus, domum dimittit. Et Romae 
plebes litteris quae de Metello ac Mario missae erant 
cognitis volenti animo de ambobus acceperant. Impera- 
tori nobilitas, quae antea decori fuit, invidiae esse; at 
illi alteri generis humilitas favorem addiderat ; ceterum 
in utroque magis studia partium quam bona aut mala 
sua moderata. Praeterea seditiosi magistratus volgum 
exagitare, Metellum omnibus contionibus capitis arces- 
sere, Mari virtutem in majus celebrare. Denique ple- 
bes sic accensa ut opifices agrestesque omnes, quorum 
res fidesque in manibus sitae erant, relictis operibus 
frequentarent Marium, et sua necessaria post illius 
honorem ducerent. Ita perculsa nobilitate post mul- 
tas tempestates novo homini consulatus mandatur; et 
postea populus a tribuno plebis Manlio Mancino roga- 
tus, quem vellet cum Jugurtha bellum gerere, frequens 

Marium jussit. Sed senatus paulo ante Metello [Numi- 

diam] decreverat ; ea res frustra fuit. 

74. Eodem tempore Jugurtha amissis amicis, qno- 
rum plerosque ipse necaverat, ceteri formidine, pars 
ad Romanos, alii ad regem Bocchum profugerant, quum 
neque bellum geri sine administris posset, et novorum 
fidem in tanta perfidia veterum experiri periculosum 
duceret, varius incertusque agitabat. Neque iDi res, 
neque consilium aut quisquain hominum satis placebat ; 
itinera praefectosque in dies mutare, modo advorsum 
hostes, interdum in solitudines pergere, saepe in fuga, 
ac post paulo in armis spem habere, dubitare virtuti an 
fide popularium minus crederet ; ita, quocumque inten- 
derat, res advorsae erant. Sed inter eas moras repente 
sese Metellus cum exercitu ostendit; Numidae ab Ju- 
gurtha pro tempore parati instructique ; dein proelium 
incipitur. Qua in parte rex pugnae affuit, ibi aliquam- 
diu certatum; ceteri ejus omnes milites primo con- 
grersu pulsi fu^atique. Romani signorum et armorum 
aliquanto numero, hostium paucorum potiti ; nam ferme 
Numidas in omnibus proeliis magis pedes quam arma 
tuta sunt. 

75. Ea fuga Jugurtha impensius modo rebus suis ' 
diffidens cum perfugis et parte equitatus.in solitudines, 
dein Thalam pervenit, in oppidum magnum atque opu- 
lentum, ubi plerique thesauri filiorumque ejus»multus 
pueritiae cultus erat. Quae postquam Metello comperta 
sunt, quamquam inter Thalam fiumenque proxumum in 
spatio milium quinquaginta loca arida atque vasta esse 
cognoverat, tamen spe patrandi belli, si ejus oppidi po- 
titus foret, omnis asperitates supervadere ac naturam 
etiam vincere aggreditur. Igitur omnia jumenta sarcinis 
levari jubet nisi frumento dierum decem ; ceterum utris 
niodo et alia aquae idonea portari. Praeterea conquirit 
ex agris quam plurumum potest domiti pecoris, eoque 
imponit vasa cujusque modi, sed pleraque lignea, col- 
lecta ex tuguriis Numidarum. Ad hoc finitumis imperat, 
qui se post regis fugam Metello dederant, quam pluru- 
mum quisque aquae portaret ; diem locumque ubi praesto 
fuerint praedicit; ipse ex flumine, quam proxumam 

oppido aquam esse snpra diximus, jumenta onerat ; eo 
modo instructus ad Thalam proficiscitur. Deinde ubi 
ad id loci ventum, quo Numidis praeceperat, et castra 
posita munitaque sunt, tanta repente coelo missa vis 
aquae ctieitur, ut ea modo exercitui satis superque foret. 
Praeterea commeatus spe amplior, quia Numidae, sicuti 
rilerique in nova deditione, officia intenderant. Ceterum 
milites religione pluvia magis usi, eaque res multum 
animis eomm addidit ; nam rati sese dis immortalibus 
curae esse. Deinde postero die cohtra opinionem Ju- 
gurthac ad Thalam perveniunt. Oppidani, qui se loco- 
rum asperitate munitos crediderant, magna atque in- 
solita re perculsi nihilo segnius bellum parare; idem 
nostri facere. 

76. Sed rex nihil jam infectum Metello credens, 
quippe qui omnia, arma, tela, locos, tempora, denique 
naturam ipsam ceteris imperitantem industria vicerat, 
cum liberis et magna parte pecuniae ex oppido noctu 
profugit, neque postea in ullo loco amplius uno die aut 
una nocte moratus simulabat sese negoti gratia prope- 
rare ; cetcrum proditionem timebat, quam vitare posse 
celeritate putabat; nam talia consilia per otium et ex 
opportur.itate capi. At Metellus, ubi oppidanos proelio 
intentos, simul oppidum et operibus et loco munitum 
videt, vallo fossaque moenia circumvenit. Deinde locis 
ex copia maxume idoneis vineas agere, aggerem jacere 
et super aggerem impositis turribus opus et administros 
tutari. Contra haec oppidani festinare, parare ; prorsus 
ab utrisque nihil reliquum fieri. Denique Romani, multo 
ante labore proeliisque fatigati, post dies quadraginta 
quam eo ventum erat oppido modo potiti, praeda omnis 
ab perfugis corrupta. Hi postquam murum arietibus 
feriri resque suas afflictas vident, aurum atque argen- 
tum et alia quae prima ducuntur domum regiam com- 
portant ; ibi vino et epulis ou orati illaque et domum et 
semet igni corrumpunt, et quas victi ab hostibus poenas 
metuerant, eas ipsi volentes pependere. 

77. Sed pariter cum capta Thala legati ex oppido 
Lepti ad Metellum venerant, orantes uti praesidium 
praefectumque eo mitteret; Hamilcarem quendam, 

hominem nobilem, factiosum, novis rebus studere, ad- 
Torsum quein neque imperia magistratuum neque leges 
valerent; ni id festinaret, in summo periculo suam 
salutem, illorum socios fore. Nam Leptitani jam inde 
a principio belli Jngurthini ad Bestiam consulem et 
postea Romam miscrant amicitiam societatemque roga- 
tum. Deinde, ubi ea impetrata, semper boni fidelesque 
mansere et cuncta a Bestia Albino Metelloque imperata 
nave fecerant. Itaque ab imperatore facile quae pete- 
bant adepti. Missae eo cohortes Ljguruni quattuor et 
C. Annius praefectus. 

78. Id oppidum ab Sidoniis conditum est, quos ac- 
cepimus profugos ob discordias civilis navibus in eos 
locos venisse ; ceterum situm inter duas Syrtis, quibus 
noraen ex re inditum. Nam duo sunt sinus prope in 
extrema Africa, impares magnitudine, pari natura ; quo- 
rum proxuma terrae praealta sunt, cetera, uti fors tulit, 
alta, alia in tempestate vadosa. Nam ubi mare mag- 
nuin esse et saevire ventis coepit, limum arenamque et 
saxa ingentia fluctus trahunt; ita facies locorum cum 
ventis simul mutatur. Syrtes ab tractu nominatae. Ejus 
civitatis lingua modo convorsa connubio Numidarum, 
legum cultusque pleraque Sidonica, quae eo facilius re- 
tinebant, quod procul ab imperio regis aetatem agebant. 
Inter illos et frequentem Numidiam multi vastique loci 
erant. 

79. Sed quoniam in has regiones per Leptitanorum 
negotia venimus, non indignum videtur egregium atque 
mirabile facinus duorum Carthaginiensium memorare; 
eam rem nos locus admonuit. Qua tempestate Cartha- 
ginienses pleraque Africa imperitabant, Cyrenenses quo- 
que magni atque opulenti fuere. Ager in medio are- 
nosus, una specie ; neque flumen, neque mons erat, qui 
finis eorum discerneret ; quae res eos in magno diutur- 
noque bello inter se habuit. Postquam utrimque le- 
giones, item classes saepe fusae fugataeque, et alteri 
alteros aliquantum attriverant, veriti ne mox victos vic- 
toresque defessos alius aggrederetur, per inducias spon- 
sionem faciunt uti certo die legati domo proficisccren- 
tur; quo in loco inter se obvii fuissent, is comniunis 

utriusque populi finis haberetur. Igitur Carthagine duo 
fratres niissi, quibus nomen Philaenis erat, maturavere 
iter pergere : Cyrenenses tardius iere. Id secordiane an 
casu acciderit parum cognovi. Ceterum solet in illis 
locis tempestas haud secus atque m mari retinere ; nam 
ubi per loca aequalia et nuda gignentium ventus coortus 
arenam humo excitavit, ea magna vi agitata ora ocu- 
losque implere solet, ita prospectu impedito morari iter. 
Postquam Cyrenenses aHquanto posteriores se vident, 
et ob rem corruptam domi poenas metuunt, criminari 
Carthaginiensis ante tempus domo digressos, contur- 
bare rem, denique omnia malle quam victi abire. Sed 
quum Poeni atiam condicionem tantummodo aequam 
peterent, Graeci optionem Carthaginiensium faciunt, ut 
vel illi, quos finis populo suo peterent, ibi vivi obrueren- 
tur, vel eadem condicione sese quem in locum vellent 
processuros. Philaeni condicione probata seque vitam- 
que suam rei publicae condonavere; ita vivi obruti. 
Carthaginienses in eo loco Philaenis fratribus aras con- 
secravere, aliique illis domi honores instituti. Nunc ad 
rem redeo. 

80. Jugurtha postquam amissa Thala nihil satis fir- 
mum contra Metellum putat, per magnas solitudines 
cum paucis profectus pervenit ad Gaetulos, genus ho- 
minum ferum incultumque et eo tempore ignarum no- 
minis Romani. Eorum multitudinem in unum cogit ac 
paulatim consuefacit ordines habere, signa sequi, im- 
perium observare, item alia militaria facere. Praeterea 
regis Bocchi proxumos magnis muneribus et majoribus 
promissis ad studium sui perducit, quis adjutoribus 
regem aggressus impellit ut advorsum Romanos bellum 
incipiat. Id ea gratia facilius proniusque fuit, quod 
Bocchus initio hujusce belli legatos Romam miserat foe- 
dus et amicitiam petitum, quam rem opportunissumam 
incepto bello pauci impediverant caeci avaritia, quis 
omnia honesta atque inhonesta vendere mos erat. Et 
jam antea Jugurthae filia Bocchi nupserat Verum ea 
necessitudo apud Numidas Maurosque levis ducitur, 
quia singuli pro opibus quisque quam plurumas uxores, 
denas alii, alii plures habent, sed reges eo amplius. Ita 

animus multitudine distrahitur ; nulla pro socia obtinet, 

paritor omnes viles sunt. 

81. Igitur in locum ambobus placitum exercitus 
conveniunt; ibi fide data et accepta Jugurtha Bocchi 
animum oratione accendit : Romanos injustos, profunda 
avaritia, communis omnium hostis esse; eandem illos 
caussam belli cum Boccho habere quam secum et cum 
aliis gentibus, lubidinem imperitandi, quis omnia regna 
advorsa sint ; tum sese, paulo ante Carthaginiensis, item 
Persen regem, post, uti quisque opulentissumus videa- 
tur, ita Romanis hostem fore. His atque aliis talibus 
dictis ad Cirtam oppidum iter constituunt, quod ibi 
Metellus praedam captivosque et impedimenta locave- 
rat. Ita Jugurtha ratus aut capta urbe operae pretium 
fore, aut si Romanus auxilio suis venisset, proelio sese 
certaturos. Nam callidus id modo festinabat Bocchi 
pacem imminuere, ne moras agitando aliud quam bel- 
lum mallet. 

82. Imperator postquam de regum societate cog- 
novit, non temere, ncque, uti saepe jam victo Jugurtha 
consueverat, omnibus locis pugnandi copiam facit; cete- 
rum haud procul ab Cirta castris munitis reges oppe- 
ritur, melius esse ratus cognitis Mauris, quoniam is 
novus hostis accesserat, ex commodo pugnam facero. 
Interim Roma per litteras certior fit provinciam Numi- 
diam Mario datam; nam consulem factum ante acce- 
perat. Quis rebus supra bonum atque honestum per- 
culsus neque lacrumas tenere neque moderari linguam ; 
vir egregius in aliis artibus nimis molliter aegritudinem 
pati. Quam rem alii in superbiam vortebant, alii bonum 
ingenium contumelia accensum esse, multi quod jam 
parta victoria ex manibus eriperetur. Nobis satis cog- 
nitum est illum magis honore Mari quam injuria sua 
excruciatum, neque tam anxie laturum fuisse, si adempta 
provincia alti quam Mario traderetur. 

83. Igitur eo dolore impeditus, et quia stultitiae 
videbatur alienam rem periculo suo curare, legatos ad 
Bocchum mittit postulatum, ne sine caussa hostis populo 
Romano fieret; habere eum magnam copiam societatis 
amicitiaeque conjungendae, quae potior bello esset; 

quamquam opibus suis confideret, tamen non debere 
incerta pro certis mutare; omne bellum sumi facile, 
ceterum aegerrume desinere ; non in ejusdem potestate 
initium ejus et finem esse ; incipere cuivis etiam ignavo 
licere; deponi quum victores velint; proinde sibi reg- 
noque suo consuleret, neu florentis res suas cum Jugur- 
thae perditis misceret. Ad ea rex satis placide verba 
facit: sese pacem- cupere, sed Jugurthae fortunarum 
misereri; si eadem illi copia fieret, omnia conventura. 
Rursus imperator contra postulata Bocchi nuntios mit- 
tit ; ille probare partim, alia abnuere. Bo modo saepe 
ab utroque missis remissisque nuntiis tempus procedere, 
et ex Metelli voluntate bellum intactum trahi. 

84. At Marius, ut supra diximus, cupientissuma 
plebe consul factus, postquam ei provinciam Numidiam 
populus jussit, antea jam infestus nobilitati, tum vero 
multus atque ferox instare, singulos modo, modo uni- 
versos laedere ; dictitare sese consulatum ex victis illis 
spolia cepisse ; alia praeterea magnifica pro se et illis 
dolentia. Interim quae bello opus erant prima habere ; 
postulare legionibus supplementum, auxilia a populis et 
regibus sociisque arcessere, praeterea ex Latio fortis- 
sumum quemque, plerosque militiae, paucos fama cog- 
nitos accire, et ambiundo cogere homines emeritis sti- 
pendiis [secum proficisci]. Neque illi senatus, quam- 
quam advorsus erat, de ullo negotio abnuere audebat ; 
ceterum supplementum etiam laetus decreverat, quia 
neque plebi militia volenti putabatur, et Marius aut belli 
usum aut studia volgi amissurus. Sed ea res frustra 
sperata; tanta lubido cum Mario eundi plerosque in- 
vaserat. Sese quisque praeda locupletem fore, victor- 
em domum rediturum, alia hujuscemodi animis trahe- 
bant, et eos non paulum oratione sua Marius arrexerat. 
Nam postquam omnibus quae postulaverat decretis mi- 
lites scribere volt, hortandi caussa, simul et nobilitatem, 
uti consueverat, exagitandi, contionem populi advocavit. 
Deinde hoc modo disseruit : 

85. "Scio ego, Quirites, plerosque non isdem arti- 
bus imperium a vobis petere et postquam adepti sunt 
gerere; primo industrios, supplicis, modicos esse, dein 

per ignaviam et superbiam aetatem agere. Sed miM 
contra ea videtur; nam quo pluris est univorsa res 
publica quam consulatus aut praetura, eo majore cura 
illam administrari quam haec peti debere. Neque me 
fallit, quantum cum maxumo vostro beneficio negoti 
sustineam. Bellum parare simul et aerario parcere, 
cogere ad militiam eos, quos nolis offendere, domi for- 
isque omnia curare, et ea agere inter irividos, occursan- 
tis, factiosos, opinione, Quirites, asperius est. Ad hoc, 
alii si deliquere, vetus nobilitas, majorum fortia facta, 
cognatorum et affinium opes, multae clientelae, omnia 
haec praesidio adsunt ; mihi spes omnes in memet sitae, 
quas necesse est virtute et innocentia tutari ; nam alia 
infirma sunt. Et illud intellego, Quirites, omnium ora 
in me convorsa esse, aequos bonosque favere— quippe 
mea bene facta rei publicae procedunt, — nobilitatem 
locum invadendi quaerere. Quo mihi acrius anniten- 
dum est, uti neque vos capiamini, et illi frustra sint. Ita 
ad hoc aetatis a pueritia fui ut omnis labores, pericula 
consueta habeam. Quae ante vostra beneficia gratuito 
faciebam, ea ut accepta mercede deseram non est con- 
silium, Quirites. Illis difficile est in potestatibus tem- 
perare, qui per ambitionem sese probos simulavere; 
mihi, qui omnem aetatem in optumis artibus egi, bene 
facere jam ex consuetudine in naturam vortit. Bellum 
me gerere cum Jugurtha jussistis, quam rem nobilitas 
aegerrume tulit. Quaeso, reputate cum animis vostris, 
num id mutari melius sit, si quem ex illo globo nobili- 
tatis ad hoc aut aliud tale negotium mittatis, hominem 
veteris prosapiae ac multarum imaginum et nullius sti- 
pendi, scilicet ut in tanta re ignarus omnium trepidet, 
festinet, sumat aliquem ex populo monitorem offici suL 
Ita plerumque evenit ut quem vos imperatorem jussis- 
tis, is sibi imperatorem alium quaerat. Atque ego scio, 
Quirites, qui, postquam consules facti sunt, acta ma- 
jorum et Graecorum militaria praecepta legere coe- 
perint, praeposteri homines; nam gererc quam fieri 
tempore posterius, re atque usu prius est. Comparate 
nunc, Quirites, cum illorum superbia me hominem no- 
vum. Quae illi audire et legere solent, eorum partem 

vidi, alia egomet gessi ; quae illi litteris, ea ego militan- 
do didici. Nunc vos existumate facta an dicta pluris 
sint. Oontemnunt novitatem meam, ego illorum igna- 
viam; mihi fortuna, illis probra objectantur. Quam- 
quam ego naturam unam et communem omnium existu- 
mo, sed fortissumum quemque generosissumum. Ac si 
jam ex patribus Albini aut Bestiae quaeri posset, mene 
an illos ex se gigni maluerint, quid responsuros creditis, 
nisi sese liberos quam optumos voluisse 1 Quodsijure 
me despiciunt, faciunt idem majoribus suis, quibus uti 
mihi ex virtute nobilitas coepit. Invident honori meo ; 
ergo invideant labori, innocentiae, periculis etiam meis, 
quoniam per haec illum cepi. Verum homines corrupti 
superbia ita aetatem agunt, quasi vostros honores con- 
temnant; ita hos petunt, quasi honeste vixerint. Ne 
illi falsi sunt, qui divorsissumas res pariter exspectant, 
ignaviae voluptatem et praemia virtutis. Atque etiam 
quum apud vos aut in senatu verba faciunt, pleraque 
oratione majores suos extollunt; eorum fortia facta 
memorando clariores sese putant. Quod contra est. 
Nam quantum vita illorum praeclarior, tanto horum 
secordia flagitiosior. Et profecto ita se res habet ; ma- 
jorum gloria posterls [quasi] lumen est, neque bona 
neque mala eorum in occulto patitur. Hujusce rei ego 
inopiam fateor, Quirites; verum, id quod multo prae- 
clarius est, meamet facta mihi dicere licet. Nunc 
videte quam iniqui sint. Quod ex aliena virjute sibi 
arrogant, id mihi ex mea non concedunt, scilicet quia 
imagines non habeo, et quia mihi nova nobilitas est, 
quam certe peperisse melius est quam acceptam cor- 
rupisse. Equidem ego non ignoro, si jam mihi respon- 
dere velint, abunde illis facundam et compositam ora- 
tionem fore. Sed in maxumo vostro beneficio quum 
omnibus locis me vosque maledictis lacerent, non placuit 
reticere, ne quis modestiam in conscientiam duceret. 
Nam me quidem ex animi mei sententia nulla oratio 
laedere potest ; quippe vera necesse est bene praedicet, 
falsam vita moresque mei superant. Sed quoniam vos- 
tra consilia accusantur, qui mihi summum honorem et 
maxumum negotium imposuistis, etiam atque etiam 

reputate, num eorum poenitundum sit. Non possum 
fidei caussa imagines, neque triumphos aut consulatus 
majorum meorum ostentare, at, si res postulet, has- 
tas, vexillum, phaleras, alia militaria dona, praeterea 
cicatrices advorso corpore. Hae sunt meae imagines, 
haec nobilitas, non hereditate relicta, utilla illis, sed 
quae egomet plurumis laboribus et periculis quacsivi. 
Non sunt composita verba mea ; parum id facio ; ipsa se 
virtus satis ostendit; illis artificio opus est, ut turpia 
facta oratione tegant. Neque litteras Graecas didici ; 
parum placebat eas discere, quippe quae ad virtutem 
doctoribus nihil profuerunt. At illa multo optuma rei 
publicae doctus sum, hostem ferire, praesidia agitare, 
nihil metuere nisi turpem famam, hiemem et aestatem 
juxta pati, humi requiescere, eodem tempore inopiam et 
laborem tolerare. His ego praeceptis milites hortabor, 
neque illos arte colam, me opulenter, neque gloriam 
meam, laborem illorum faciam. Hoc est utile, hoc 
civile imperium. Namque quum tute per mollitiem 
agas, exercitum supplicio cogere, id est dominum, non 
imperatorem esse. Haec atque talia majores vostri 
faciundo seque remque publicam celebravere. Quis 
nobilitas freta fpsa dissimilis moribus nos illorum aemu- 
los contemnit, et omnis honores non ex merito, sed quasi 
debitos a vobis repetit. Ceterum homines superbissumi 
procul errant. Majores eorum omnia quae licebat illis 
reliquere, divitias, imagines, memoriam sui praeclaram ; 
virtutem non reliquere, neque poterant ; ea sola neque 
datur dono neque accipitur. Sordidum me et incultis 
moribus aiunt, quia parum scite convivium exorno, ne- 
que histrionem ullum neque pluris preti coquum quam 
villicum habeo. Quae mihi lubet confiteri, Quirites. 
Nam ex parente meo et ex aliis sanctis viris ita accepi 
munditias mulieribus, viris laborem convenire, omnibus- 
que bonis oportere plus gloriae quam divitiarum esse; 
arma, non suppellectilem decori esse. Quin ergo quod 
juvat, quod carum aestumant, id semper faciant ; ament, 
potent ; ubi adulescentiam habuere, ibi senectutem ag- 
ant, in conviviis, dediti ventri et turpissumae parti cor- 
poris; sudorem, pulverem et alia talia relinquant nobig, 



JUGURTHA. 93 

quibus illa epulis jucundiora sunt. Verum non est ita. 
Nam ubi se flagitiis dedecoravere turpissumi viri, bono- 
rum praemia ereptum eunt. Ita injustissume luxiiria et 
ignavia, pessumae artes, illis qui coluere eas nihil offi- 
ciunt, rei publicae innoxiae cladi sunt. Nunc quoniam 
illis, quantum mores mei, non illorum flagitia poscebant, 
respondi, pauca de re publica loquar. Primum omnium 
de Numidia bonum habete animum, Quirites. Nam quae 
ad hoc tempus Jugurtham tutata sunt, omnia removistis, 
avaritiam, imperitiam, atque superbiam. Deinde ex- 
ercitus ibi est, locorum sciens, sed mehercule magis 
strenuus quam felix ; nam magna pars cjus avaritia aut 
temeritate ducum attrita est. Quamobrem vos, quibus 
milit^.ris aetas est, annitimini mecum et capessite rem 
publicam ; neque quemquam ex calamitate aliorum aut 
imperatorum superbia metus ceperit. Egomet in ag- 
mine, in proelio consultor idem et socius periculi vobis- 
cum adero, meque vosque in omnibus rebus juxta geram. 
Et profecto dis juvantibus omnia matura sunt, victoria, 
praeda, laus; quae si dubia aut procul essent, tamen 
omnis bonos rei publicae subvenire decebat. Etenim 
nemo ignavia immortalis factus est, neque quisquam 
parens liberis ut aeterni forent optavit, magis uti boni 
honestique vitam exigerent. Plura dicerem, Quirites, 
si timidis virtutem verba adderent ; nam strenuis abunde 
dictum puto." 

86. Hujuscemodi oratione habita Marius, postquam 
plebis animos arrectos videt, propere commeatu, stipen- 
dio, armis aliisque utilibus navis onerat; cum his A. 
Manlium legatum proficisci jubet. Ipse interea milites 
scribere, non more majorum, neque ex classibus, sed uti 
cujusque lubido erat, capite oensos plerosque. Id fac- 
tum alii inopia bonorum, alii per ambitioncm consulis 
memorabant, quod ab eo genere celebratus auctusque 
erat, et homini potentiam quaerenti egentissumus quis- 
que opportunissumus, cui neque sua curae, quippe quae 
nulla sunt, et omnia cum pretio honcsta videntur. Igi- 
tur Marius cum aliquanto majore numero quam decre- 
tum erat in Africam profectus paucis diebus Uticam 
advehitur. Exercitus ei traditur a P. Rutilio legato; 

nam Metellus conspectum Mari fugerat, ne videret ea 

quae audita animus tolerare nequiverat. 

87. Sed consul expletis legionibus cohortibusque 
auxiliariis in agrum fertilem et praeda onustum pro- 
ficiscitur, omnia ibi capta militibus donat, dein castelJa 
et oppida natura et viris parum munita aggreditur, proe- 
lia multa, ceterum levia, alia aliis locis facere. Interim 
novi milites sine metu pugnae adesse, videre fiigientis 
capi aut occidi, fortissumum quemque tutissumum, ar- 
mis libertatem, patriam parentesque et alia omnia tegi, 
gloriam atque divitias quaeri. Sic brevi spatio novi 
veteresque coaluere, et virtus omnium aequalis facta. 
At reges, ubi de adventu Mari cognoverunt, divorsi in 
locos difficilis abeunt. Ita Jugurthae placuerat spe- 
ranti mox effusos hostis invadi posse ; Romanos, sicuti 
plerosque, remoto metu laxius licentiusque futuros. , 

88. Metellus interea Romam profectus contra spem 
suam laetissumis animis excipitur, plebi patribusque 
postquam invidia decesserat juxta carus. Sed Marius 
impigre prudenterque suorum et hostium res pariter 
attendere, cognoscere quid boni utrisque aut contra 
esset, explorare itinera regum, consilia et insidias eorum 
antevenire, nihil apud se remissum neque apud illos 
tutum pati. Itaque et Gaetulos et Jugurtham ex sociis 
nostris praedas agentis saepe aggressus in itinere fude- 
rat, ipsumque regem haud procul ab oppido Cirta armis 
exuerat. Quae postquam gloriosa modo neque belli 
patrandi cognovit, statuit urbis, quae viris aut loco pro 
hostibus et advorsum se opportunissumae erant, singu- 
las circumvenire ; ita Jugurtham aut praesidiis nuda- 
tum, si ea pateretur, aut proelio certaturum. Nam 
Bocchus nuntios ad eum saepe miserat, velle populi 
Romani amicitiam ; ne quid ab so hostile timeret. Id 
simulaveritne, quo improvisus gravior accideret, an 
mobilitate ingeni pacem atque bellum mutare solitus, 
parum exploratum est. 

89. Sed consul, uti statuerat, oppida castellaque 
munita adire, partim vi, alia metu aut praeniia osten- 
tando avortere ab hostibus. Ac primo mediocria gere- 
bat existumans Jugurtham ob suos tutandos in manus 

vehturum. Sed ubi illum procul abesse et aliis negotiis 
intentum accepit, majora et magis aspera aggredi tem- 
pus visum est. Erat inter ingentis solitudines oppidum 
magnum atque valens, nomine Capsa, cujus conditor 
Hercules Libys memorabatur. Ejus cives apud Jugur- 
tham immunes, levi imperio, et ob ea fidelissumi habe- 
bantur, muniti advorsum hostis non moenibus modo et 
armis atque viris, verum etiam multo magis locorum 
asperitate. Nam praeter oppido propinqua alia omnia 
vasta, inculta, egentia aquae, infesta serpentibus, quo- 
runi vis sicut omnium ferarum inopia cibi acrior ; ad hoc 
natura serpentium ipsa perniciosa siti magis quam alia 
re accenditur. Ejus potiundi Marium maxuma cupido 
invaserat, quum propter usum belli, tum quia res aspera 
videbatur, et Meteflus oppidum Thalam magna gloria 
ceperat, haud dissimiliter situm munitumque, nisi quod 
apud Thalam non longe a moenibus aliquot fontes erant, 
Capsenses una modo atque ea intra oppidum jugi aqua, 
cetera pluvia utebantur. Id ibique et in omni Africa, 
quae procul a mari incultius agebat, eo facilius toleraba- 
tur, quia Numidae plerumque lacte et ferina carne ves- 
cebantur, et neque salem neque alia irritamenta gulae 
quaerebant; cibus illis advorsum famem atque sitim, 
non lubidini neque luxuriae erat. 

90. Igitur consul omnibus exploratis, credo dis fre- 
tus/— nam contra tantas difficultates consilio satis pro- 
videre non poterat ; quippe etiam frumenti inopia temp- 
tabatur, quod Numidae pabulo pecoris magis quam arvo 
student, et quodcumque natum fuerat, jussu regis in 
loca munita contulerant, ager autem aridus ct frugum 
vacuus ea tempestate; nam aestatis extremum crat — 
tamen pro rei copia satis providenter exornat; pecus 
omne, quod superioribus diebus praedae fuerat, equiti- 
bus auxiliariis agendum attribuit, A. Manlium legatum 
cum cohortibus expeditis ad oppidum Laris, ubi stipen- 
dium et commeatum locaverat, ire jubet, dicitque se 
praedabundum post paucos dies eodem venturum. Sic 
incepto suo occultato pergit ad flumen Tanam. 

91. Ceterum in itinere quotidie pecus exercitiv 
per centurias, item turmas aequaliter distribuerat, et 

ex coriis utres uti fierent curabat ; simul et inopiam fru- 
menti lenire, et ignaris omnibus parare quae mox usui 
forent ; denique sexto die, quum ad flumen ventum est, 
maxuma vis utrium effecta. Ibi castris levi munimento 
positis milites cibum capere atque uti simul cum occasu 
solis cgrederentur paratos esse jubet, omnibus sarcinis 
abjectis aqua modo seque et jumenta onerare. Dein, 
postquam tempus visum, castris egreditur, noctemque 
totam itinere facto consedit ; idem proxuma facit ; dein 
tertia multo ante lucis adventum pervenit in locum tu- 
mulosum, ab Capsa non amplius duum milium intervallo, 
ibique quam occultissume potest cum omnibus copiis 
opperitur. Sed ubi dies coepit et Numidae nihil hostile 
metuentes multi oppido egressi, repente omnem equita- 
tum et cum his velocissumos pedites cursu tendere ad 
Capsam et portas obsidere jubet ; deinde ipse intentus 
propere sequi, neque milites praedari sinere. Quae ' 
postquam oppidani cognovere, res trepidae, metus in- 
gens, malum improvisum, ad hoc pars civium extra 
moenia in hostium potestate, coegere uti deditionem 
facerent. Ceterum oppidum incensum, Numidae pu- 
bares interfecti, alii omnes venumdati, praeda militibus 
divisa. Id facinus contra jus belli non avaritia neque 
scelere consulis admissum, sed quia iocus Jugurthae 
opportunus, nobis aditu dimcilis, genus hominum mobile, 
infidum [ante], neque beneficio neque metu coercitum. 

92. Postquam tantam rem Marius sine ullo suorum 
incommodo patravit, magnus et clarus antea, major 
atque clarior haberi coepit. Omnia non bene consulta 
[modo, verum etiam casu data] in virtutem trahebantur ; 
milites, modcsto imperio habiti, simul et locupletes, ad 
coelum ferre, Numidae magis quam mortalem timere, 
postremo omnes socii atque hostes credere illi aut men- 
tem divinam esse, aut deorum nutu cuncta portendi. 
Sed consul, ubi ea res bene evenit, ad alia oppida per- 
git, pauca repugnantibus Numidis capit, plura deserta 
propter Capsensium miserias igni corrumpit ; luctu atque 
caede omnia complentur. Denique multis locis potitus, 
ac plerisque exercito incruento, aliam rem aggreditur, 
non eadem asperitate qua Capsensium, ceterum haud 

secus difficilem. Namque haud longe a flumine Mnlu- 
cha, quod Jugurthae Boechique regnum disjungebat, 
erat inter ceteram planitiem mons saxeus, mediocri 
castello satis patens, in immensum editus, uno peran- 
gusto aditu relicto ; nam omnis natura velut opere atque 
consulto praeceps. Quem locum Marius, quod ibi regis 
thesauri erant, summa vi capere intendit. Sed ea res 
forte quam consilio melius gesta. Nam castello virorum 
atque armorum satis, magna vis frumcnti et fons aquae, 
aggeribus turribusque et aliis machinationibus locus iin- 
portunus, iter castellanorum angustum admodum utrim- 
que praecisum. Vineae cum ingenti periculo frustra 
agebantur ; nam quum eae paulo processerant, igni aut 
lapidibus corrumpebantur ; milites neque pro opere 
consistere propter iniquitatem loci, neque inter vineas 
sine periculo administrare ; optumus quisque cadere 
aut sauciari, ceteris metus augeri. 

93. At Marius multis diebus et laboribus consump- 
tis anxius trahere cum animo [suo], omitteretne incep- 
tum, quoniam frustra erat, an fortunam opperiretur, qua 
saepe prospere usus [fuerat]. Quae quum multos dies 
noctisque aestuans agitaret, forte quidam Ligus ex co- 
hortibus auxiliariis miles gregarius, castris aquatum 
egressus, haud procul ab latere castelli, quod avorsum 
proeliantibus erat, animum advortit inter saxa repentis 
cochleas ; quarum quum unam atque alteram, dein plu- 
res peteret, studio legundi paulatim prope ad summum 
montis egressus est. Ubi postquam solitudinem intel- 
lexit, more humani ingeni cupido difficilia faciundi ani- 
mum vortit. Et forte in eo loco grandis ilex coaluerat 
inter saxa, paulum modo prona, dein flexa atque aucta 
in altitudinem, quo cuncta gignentium natura fert ; cu- 
ju8 ramis modo, modo eminentibus saxis nisus Ligus 
castelli planitiem perscribit, quod cuncti Numidae in- 
tenti proeliantibus aderant. Exploratis omnibus quae 
mox usui fore ducebat, eadem regreditur, non temere, ut 
escenderat, sed temptans omnia et circumspiciens. Ita- 
que Marium propere adit, acta edocet, hortatur ab ea 
parte qua ipse escenderat castellum temptet; pollice- 
tur sese itineris periculique ducem. Marius cum Ligure 

proniissa ejus cognitum ex praesentibus misit; quornm 
uti cujusque ingenium erat, ita rem difficilem aut facilem 
nuntiavere; consulis animus tamen paulum arrectus. 
Itaque ex copia tubicinum et cornicinum numero quin- 
que quam velocissumos delegit, et cum his praesidio qui 
forent quattuor centuriones, omnisque Liguri parere 
jubet, et ei negotio proxumum diem constituit. 

94. Sed ubi ex praecepto tempus visum, paratis 
compositisque omnibus ad locum pergit. Ceterum illi 
qui ascensuri erant praedocti ab duce arma ornatumque 
mutaverant, capite atque pedibus nudis, uti prospectus 
nisusque per saxa facilius foret; super terga gladii et 
scuta, verum ea Numidica ex coriis, ponderis gratia 
simul et offensa quo levius streperent. Igitur praegre- 
diens Ligus saxa et si quae vetustate radices eminebant 
laqueis vinciebat, quibus allevati [milites] facilius escen- 
derent, interdum timidos insolentia itineris levare manu ; 
ubi pauio asperior ascensus erat, singulos prae se inermis 
mittere, deinde ipse cum illorum armis sequi; quae 
dubia nisu videbantur potissumus temptare, ac saepius 
eadem ascendens descendensque, dein statim digrediens 
ceteris audaciam addere. Igitur diu multumque fatigati 
tandem in castellum perveniunt desertum ab ea parte, 
quod omnes sicut aliis diebus advorsum hostis aderant 
Marius ubi ex nuntiis quae Ligus egerat cognovit, quam- 
quam toto die intentos proelio Numidas habuerat, tum 
vero cohortatus milites et ipse exfra vineas egressus tes- 
tudine acta succedere et simul hostem tormentis sagit- 
tariisque et funditoribus eminus terrere. At Numidae 
saepe antea vineis Romanorum subvorsis, item incensis, 
non castelli moenibus sese tutabantur sed pro muro dies 
noctisque agitare, maledicere Romanis ac Mario vecor- 
diam objectare, militibus nostris Jugurthae servitium 
minari, secundis rebus feroces esse. Interim omnibus 
Romanis hostibusque proelio intentis, magna utrimque 
vi pro gloria atque imperio his, illis pro salute certanti- 
bus, repente a tergo signa canere; ac primo mulieres et 
pueri, qui visum processerant, fugere, deinde uti quisque 
muro proxumus erat, postremo cuncti, armati inermes- 
qu3. Quod ubi accidit, eo acrius Romani instare, fun- 

dere ac plerosque v tantummodo sauciare, dein super oc* 
cisorum corpora radere, avidi gloriae certantes murum 
petere, neque quemquam omnium praeda morari. Sic 
forte correcta Mari temeritas gloriam ex culpa invenit. 

95. Ceterum dum ea res geritur, L. Sulla quaestor 
cum magno equitatu in castra yenit, quos ut ex Latio et 
a sociis cogeret Romae relictus erat. Sed quoniam nos 
tanti viri res admonuit, idoneum visum est de natura 
oultuque ejus paucis dicere; neque enim alio loco de 
Sullae rebus dicturi sumus, et_L. Sisenna optume et 
diligentissume omnium qui eas res dixere persecutus 
parum mihi libero ore locutus videtur. Igitur Sulla 
gentis patriciae nobilis fuit, familia prope jam exstincta 
majorum ignavia, litteris Graecis atque Latinis juxta 
atque doctissume eruditus, animo ingenti, cupidus vo- 
luptatum, sed gloriae cupidior; otio luxurioso [esse], 
tamen ab negotiis numquam voluptas remorata, nisi 
quod de uxore potuit honestius consuli ; facundus, calli- 
dus et amicitia facilis; ad simulanda negotia altitudo 
ingeni incredibilis ; multarum rerum ac maxume pecu- 
niae largitor. Atque illi felicissumo omnium ante civi- 
lem victoriam numquam super industriam fortuna fuit, 
multique dubitavere fortior an felicior esset ; nam postea 
quae fecerit incertum habeo pudeat magis an pigeat 
disserere. 

96. Igitur Sulla, uti supra dictum est, postquam in 
Africam atque in castra Mari cum equitatu venit, rudis 
antea et ignarus belli, sollertissumus omnium in paucis 
tempestatibus factus est. Ad hoc milites benigne appel- 
lare, multis rogantibus, aliis per se ipse dare beneficia, 
invitus accipere, sed ea properantius quam aes mutuum 
reddere, ipse ab nullo repetere, magis id laborare ut illi 
quam plurumi deberent, joca atque seria cum humillu- 
mis agere, in operibus, in agmine atque ad vigilias 
multus adesse, neque interim, quod prava ambitio solet, 
consulis aut cujusquam boni famam laedere, tantummodo 
neque consilio neque manu priorem alium pati, plerosque 
antevenire. Quis rcbus et artibus brevi Mario militi- 
busque carissumus factus. 

97. At Jugurtha, postquam oppidum Capsam alios 

quo locos munitos et sibi utilis, simul et maguam pecu- 
niam amiserat, ad Bocchum nuntios mittit quam primum 
in Numidiam copias adduceret ; proeli faciundi tempus 
adesse. Quem ubi cunctari accepit et dubium belli 
atque pacis rationes trahcre, rursus ut antea proxumos 
ejus donis corrumpit, ipsique Mauro pollicetur Numidiae 
partem tcrtiani, si aut Romani Africa expulsi, aut in- 
tegris suis finibus bellum compositum foret. Eo praemio 
illectus Bocchus cum magna multitudine Jugurtham 
accedit. Ita amborum exercitu conjuncto Marium jam 
in hiberna proficiscentem vix decuma parte die reliqua 
invadunt, rati noctem, quae jam aderat, et victis sibi 
munimento fore, et si vicissent nullo impedimento, quia 
locorum scientes erant, contra Romanis utrumquo casum 
in tenebris difficiliorem fore. Igitur simul consul ex 
multis de hostium adventu cognovit, et ipsi hostes 
aderant, et priusquam exercitus aut instrui aut sarcinas 
colligere, denique antequam signum aut imperium ullum 
accipere quivit, equites Mauri atque Gaetuli non acie 
ncque ullo more proeli, sed catervatim, uti quosque fors 
conglobaverat, in nostros incurrunt, qui omnes trepidi 
improviso metu, ac tamen virtutis memores, aut arma 
capiebant, aut capientis alios ab hostibus defensabant, 
pars equos escendere, obviam ire hostibus, pugna latro- 
cinio magis quam proelio similis fieri, sine signis, sine 
ordinibus equites pedites permixti ; caedere afios, alios 
obtrUncare ; multos contra advorsos acerrume pugnantis 
ab tergo circumvenire ; neque virtus neque arma satis 
tegere, quod hostes numero plures et undique circum- 
fusi erant; denique Romani veteres [novique] et ob 
ea scientes belli, si quos locus aut casus conjunxerat, 
orbis facere, atque ita ab omnibus partibus simul tecti 
et instructi hostium vim sustentabant. 

98. Neque in eo tam aspero negotio Marius territus 
aut magis quam antea demisso animo fuit, sed cum 
turma sua, quam ex fortissumis magis quam familia- 
rissumis paraverat, vagari passim ac modo laborantibus 
suis succurrere, modo hostis, ubi confertissumi obsti- 
teraut, invadere; manu consulere militibus, quoniam 
imperare conturbatis omnibus non poterat. Jamque 

dios consumptus erat, quum tamen barbari nihil remit- 
tere, atque, uti reges praeceperant, noctem pro se rati 
acrius instare. Tum Marius ex copia rerum consilium 
trahit, atque uti suis receptui locus esset collis duos 
propinquos inter se occupat, quorum in uno castris 
parum amplo fons aquae magnus erat, alter usui oppor- 
tunus, quia magna parte editus et pracceps pauca muni- 
menta quaerebat. Ceterum apud aquam Sullam cum 
equitibus noctem agitare jubet ; ipse paulatim dispersos 
milites neque minus hostibus couturbatis in unum con- 
trahit, dein cunctos pleno gradu in collem subducit. Ita 
reges loci difficultate coacti proelio deterrentur, neque 
tamen suos longius abire sinunt, sed utroque colle multi- 
tudine circumdato effusi consedere. Dein crebris igni- 
bus factis plerumque noctis barbari suo more laetari, 
exsultare, strepere vocibus: [et] ipsi duces feroces 
quia non fagerant pro victoribus agere. Sed ea cuncta 
Romanis ex tenebris et editioribus locis facilia visu 
magnoque hortamento erant. 

99. Plurumum vero Marius imperitia hostium con- 
firmatus, quam maxumum silentium haberi jubet, ne 
signa quidem uti per vigilias solebant canere ; deinde, 
ubi lux adventabat, defessis jam hostibus et paulo ante 
somno captis, de improviso vigiles, item cohortium, 
turmarum, legionum tubicines simul omnis signa canere, 
milites clamorem tollere atque portis erumpere. Mauri 
atque Gaetuli ignoto et horribili sonitu repente exciti 
neque fugere, neque arma capere, neque omnino facere 
aut providere quicquam poterant ; ita cunctos strepitu, 
clamore, nullo subveniente, nostris instantibus, tumultu, 
terrore formido quasi vecordia ceperat. Denique omnes 
fusi fugatique; arma et signa militaria pleraque captn, 
pluresque eo proelio quam omnibus superioribus in- 
terempti ; nam somno et metu insolito impedita fuga. 

100. Dein Marius, uti coeperat, in hiberna proficis- 
citur, quao propter commgatum in oppidis maritumis 
agere decreverat ; neque tamen victoria secors aut inso- 
lens factus, sed pariter atque in conspectu hostium quad- 
rato agmine incedere. Sulla cum equitatu apud dextu- 
mos, in sinistra parte A. Manlius cum funditoribus et 

9 

sagittariis, praeterea cohortis Ligurum curabat ; primos 
et extremos cum expeditis manipulis tribunos locavcrat. 
Perfugae minume cari et regionum scientissumi hostium 
iter explorabant. Simul ccnsul, quasi nullo imposito, 
omnia providere, apud omnis adesse, laudare ot incre- 
pare merentis. Ipse armatus intentusque item milites 
cogebat; neque secus atque iter facere castra munire, 
excubitum in porta cohortis ex legionibus, pro castris 
equites auxiliarios mittere, praeterea alios super vailum 
in munimentis locare, vigilias ipse circumire, non tam 
diffidentia futuri quae imperavisset quam uti militibus 
exaequatus cum imperatore labos volentibus esset. Et 
sane Marius illoque aliisque temporibus Jugurthini belli 
pudore magis quam malo exercitum coercebat; quod 
multi per ambitionem fieri aiebant ; pars, quod a pueri- 
tia consuetam duritiam et alia, quae ceteri miserias 
vocant, voluptati habuisset ; nisi tamen res publica pari- 
ter ac saevissumo imperio bene atque decore gesta. 

101. Igitur quarto denique die haud longe ab oppido 
Cirta undique simul speculatores citi sese ostendunt, 
qua re hostis adesse intellegitur. Sed quia divorsi 
redeuntes alius ab alia parte atque omnes idem signifi- 
cabant, consul incertus quonam modo aciem instrueret, 
nullo ordine commutato, advorsum omnia paratus ibi- 
dem opperitur. Ita Jugurtham spes frustrata, qui copias 
in quattuor partis distribuerat ratus ex omnibus aeque 
aliquos ab tergo hostibus venturos. Interim Suila, quem 
primum hostes attigerant, cohortatus suos turmatim et 
quam maxume confertis equis ipse aliique Mauros inva- 
dunt, ceteri in loco manentes ab jaculis eminus emissis 
corpora tegere, et si qui in manus venerant, obtruncare. 
Dum eo modo equites proeliantur, Bocchus cum pedi- 
tibus, quos Yolux filius ejus adduxerat, neque in priore 
pugna in itinere morati affuerant, postremam Romano- 
rum aciem invadunt. Tum Marius apud priinos agebat, 
quod ibi Jugurtha cum plurumis erat. Dein Numida 
cognito Bocchi adventu clam cum paucis ad pedites 
convortit ; ibi Latine, nam apud Numantiam loqui didi- 
cerat, exclamat: "nostros frustra pugnare; paulo ante 
Marium sua manu interfectum ;" simul gladium san- 

guine oblitum ostendere, quem iii pugna satis inipigre 
occiso pedite nostro cruentaverat. Quod ubi milites 
aecepere, magis atrocitate rei quam fide nunti terrentur, 
simulque barbari animos tollere et in perculsos Roma- 
nos acrius incedere. Jamque paulum ab fuga aberant, 
quum Sulla profligatis iis, quos advorsum ierat, rediens 
Mauris ab latere incurrit. Bocchus statim avortitur. 
At Jugurtha, dum sustentare suos et prope jam adep- 
tam victoriam retinere cupit, circumventus ab equitibus, 
dextra sinistra omnibus occisis, solus inter tela hostium 
vitabundus erumpit. Atque interim Marius fugatis 
equitibus accurrit auxilio suis, quos pelli jam acceperat. 
Denique hostes [jam] undique fusi. Tum spectaculum 
horribile [in] campis patentibus; sequi fugere, occidi 
capi; equi viri afflicti, ac multi volneribus acceptis ne- 
que fugere posse neque quietem pati, niti modo ac 
statim concidere ; postremo omnia, qua visus erat, con- 
strata telis, armis, cadaveribus, et inter ea humus in- 
fecta sanguine. 

102. Post ea loci consul haud dubie jam victor per- 
venit in oppidum Cirtam, quo initio profectus intende- 
rat. Eo post diem quintum quam iterum barbari malc 
pugnaverant, legati a Boccho veniunt, qui regis verbis 
ab Mario petivere duos quam fidissumos ad eum mit- 
teret ; velle de suo et de populi Romani commodo cum 
iis disserere. Ille statim L. Sullam et A. Manlium ire 
jubet Qui quamquam acciti ibant, tamen placuit verba 
apud regem facere, ut ingenium aut avorsum flecterent 
aut cupidum pacis vehementius accenderent Itaque 
Sulla, cujus facundiae, non aetati a Manlio concessum, 
pauca vcrba hujuscemodi looutus : " Rex Bocche, magna 
nobis laetitia est, quum te talem virum di monuere ut 
aliquando pacem quam bellum malles, neu te optumum 
cum pessumo omnium Jugurtha miscendo commaculares, 
simul nobis demeres acerbam necessitudinem pariter te 
errantem atque illum sceleratissumum persequi. Ad 
hoc populo Romano jam a principio melius visum amicos 
quam servos quaerere; tutiusque rati volentibus quam 
coactis imperitare. Tibi vero nulla opportunior nostra 
amicitia, primum, quod procul absumus, in quo offensae 

minumum, gratia par ac si prope adessemus; dein quod 
parentis abunde habemus, amicorum neque nobis neque 
cuiquam omnium satis fuit. Atque hoc utinam a prin- 
cipio tibi placuisset : profecto ex populo Romano ad hoc 
tempus multo plura bona accepisses quam niala per- 
pessus es. Sed quoniam humanarum rerum Fortuna 
pleraque regit, cui scilicet placuisse et vim et gratiam 
nostram te experiri, nunc, quando per illam licet» festi- 
na atque uti coepisti perge. Multa atque opportuna 
habes, quo facilius errata ofiiciis superes. Postremo hoc 
in pectus tuum demitte numquam populum Romanum 
beneficiis victum esse ; nam bello quid valeat tute scis." 
Ad ea Bocchus placide et benigne; simul pauca pro 
delicto suo verba facit : " se non hostili animo sed ob 
regnum tutandum arma cepisse, nam Numidiae partem, 
unde vi Jugurtham expulerit, jure belli suam factam; 
eam vastari a Mario pati nequivisse; praeterea missis 
antea Romam legatis repulsum ab amicitia : ceterum 
vetera omittere, ac tum, si per Marium liceret, legatoa 
ad senatum missurum." Dein copia facta animus bar- 
bari ab amicis flexus, quos Jugurtha cognita legatione 
Sullae et Manli, metuens id quod parabatur, donis cor- 
ruperat. 

103. Marius interea exercitu in hibernaculis com- 
posito cum expeditis cohortibus et parte equitatus pro- 
ficiscitur in loca sola obsessum turrim regiam, quo Ju- 
gurtha perfugas omnis praesidium imposuerat. Tum 
rursus Bocchus, seu reputando quae sibi duobus proeliis 
venerant, seu admonitus ab aliis amicis, quos incorrup- 
tos Jugurtha reliquerat, ex omni copia necessariorum 
quinque delegit, quorum et fides cognita et ingenia 
validissuma erant. Eos ad Marium, ac dein, si placeat, 
Romam legatos ire jubet; agendarum rerum et quo- 
cumque modo belli componendi licentiam ipsis permittit. 
Illi mature ad hiberna Romanorum proficiscuntur, dein 
in itinere a Gaetulis latronibus circumventi spoliatique 
pavidi sine decore ad Sullam profugiunt, quem consul 
in expeditionem proficiscens pro praetore reliquerat. 
TCos ille non pro vanis hostibus, uti meriti erant, sed 
ticcurate ac liberaliter habuit ; qua re barbari et famam 

Romanorum avaritiae falsam et Sullam ob munificentiam 
in sese amicum rati. Nam etiamtum largitio multis 
ignota erat; munificus nemo putabatur nisi pariter vo- 
lens, dona omnia in benignitate babebantur. Igitur 
quaestori nxmdata Bocchi patefaciunt ; simul ab eo pe- 
tunt uti fautor consultorque sibi adsit; copias, fidem, 
magnitudinem regis sui et alia quae aut utilia aut bene- 
volentiae esse credebant, oratione extollunt ; dein Sulla 
omnia pollicito, docti quo modo apud Marium, item 
apud senatum verba facerent, circiter dies quadraginta 
ibidem opperiuntur. 

104. Marius postquam confecto negotio quo inten- 
derat Cirtam redit, de adventu legatorum certior factus 
illosque et Sullam venire jubet, item L. Bellienum prae- 
torem Utica, praeterea omnis undique senatorii ordinis, 
quibuscum mandata Boccbi cognoscit. Legatis potestas 
eundi Romam fit ab consule ; interea induciae postula- 
bantur. Ea Sullae et plerisque placuere; pauci fero- 
cius decernunt, scilicet ignari humaharum rerum, quae 
fiuxae et mobiles semper in advorsa mutantur. Cete- 
rum Mauri impetratis omnibus tres Romam profecti 
cum Cn. Octavio Rusone, qui quaestor stipendium in 
Africam portaverat, duo ad .regem redeunt. Ex his 
Bocchus quum cetera, tum maxume benignitatem et 
studium Sullae lubens accepit. Romae legatis ejus, 
postquam errasse regem et Jugurthae scelere lapsum 
deprecati sunt, amicitiam et foedus petentibus hoc modo 
respondetur : " Senatus et populus Romanus benefici et 
injuriae memor esse solet. Ceterum Boccho, quoniam 
pocnitet, delicti gratiam facit; foedus et amicitia da- 
buntur, quum meruerit. ,, 

105. Quis rebiis cognitis Bocchus per litteras a 
Mario petivit uti Sullam ad se mitteret, cujus arbitratu 
de communibus negotiis consuleretur. Is missus cum 
praesidio equitum atque peditum, item funditorum Ba- 
learium; praeterea iere sagittarii et cohors Peligna 
cum velitaribus armis itineris properandi caussa, neque 
his secus atque aliis armis advorsum tela hostium, quod 
ea levia sunt, muniti. Sed in itinere quinto denique 
die Volux filius Bocchi repente in campis patentibus 

cura mille non amplius equitibus sese ostendit, qtd. te- 
mere et effuse euntes Sullae aliisque omnibus et nume- 
ruih ampliorem vero et hostilem metum efficiebant. 
Igitur se quisque expedire, arma atque tela temptare, 
intendere; timor aliquantus, sed spes amplior, quippe 
victoribus et advorsum eos quos saepe vicerant. In- 
terim equites exploratum praemissi rem, ut erat, quie- 
tam nuntiant. 

106. Volux adveniens quaestorem appellat dicitque 
se a patre JBoccho obviam illis simul et praesidio mis- 
sum. Deinde eum et proxumum diem sine metu con- 
juncti eunt. Post, ubi castra locata et diei vesper erat, 
repente Maurus incerto voltu [pavens] ad Sullam accur- 
rit dicitque, sibi ex speculatoribus cognitum Jugurtham 
haud procul abesse ; simul uti noctu clam secum profu- 
geret rogat atque hortatur. Ille animo feroci negat se 
totiens fusum Numidam pertimescere ; virtuti suorum 
satis credere ; etiamsi certa pestis adesset, mansurum 
potius quam proditis quos ducebat turpi fuga incertae 
ac forsitan post paulo morbo interiturae vitae parceret. 
Ceterum ab eodem monitus uti noctu proficiscerentur 
consilium approbat, ac statim milites coenatos esse, in 
castris ignis quam creberrumos fieri, dein prima vigilia 
silentio egredi jubet. Jamque nocturno itinere fessis 
omnibus Sulla pariter cum ortu solis castra metabatur, 
quum equites Mauri nuntiant Jugurtham circiter duum 
milium intervallo ante eos consedisse, Quod postquam 
auditum est, tum vero ingens metus nostros invadit; 
credere se proditos a Voluce et insidiis circumventos. 
Ac fuere qui dicerent manu vindicandum, neque apud 
illum tantum scelus inultum relinquendum. 

107. At Sulla, quamquam eadem existumabat, 
tamen ab injuria Maurum prohibet; suos hortatur uti 
fortem animum gererent; saepe ante paucis strenuis 
advorsum multitudinem bene pugnatum ; quanto sibi in 
proelio minus pepercissent, tanto tutiores fore ; nec 
quemquam decere qui manus armaverit ab inermis 
pedibus auxilium petere; in maxumo metu nudum et 
caecum corpus ad hostis vortere. Deinde Volucem, 
quoniam hostilia faceret, Jovem maxumum obtestatus 

ut seeleris atque perfidiae Bocchi testis ade3set, ox cas- 
tris abire jubei Ille lacrumans orare ne ea crederet ; 
nihil dolo factum ac magis calliditate Jugurthae, cui 
videlicet speculanti iter suum cognitum esset ; ceterum, 
quoniam neque ingentem multitudinem haberet, et spes 
opesque ejus ex patre suo penderent, credere tilum 
nihil palam ausurum, quum ipse filius testis adesset; 
quare optumum factu videri per media ejus castra palam 
transire ; sese vel praemissis vel ibidem relictis Mauris 
solum cum Sulla iturum. Ea res ut in tali negotio pro- 
bata, ac statim profecti, quia de improviso acciderant, 
dubio atque haesitante Jugurtha incolumes transeunt. 
Deinde paucis diebus quo ire intenderant perventum 
est. 

108. Ibi cum Boccho Numida quidam, Aspar no- 
mine, multum et familiariter agebat, praemissus ab 
Jugurtha, postquam Sullam accitum audierat, orator et 
subdole speculatum Bocchi consilia; praeterea Dabar, 
Massugradao filius, ex gente Masinissae, ceterum ma. 
terno genere impar, nam pater ejus ex concubina ortus 
erat, Mauro ob ingeni multa bona carus acceptusque. 
Quem Bocchus fidum [esse] Bomanis multis ante tem- 
pestatibus expertus illico ad Sullam nuntiatum mittit, 
paratum sese facere quae populus Bomanus vellet; col- 
loquio diem, locum, tempus ipse delegeret; consulta 
sese omnia cum illo integra habere; neu Jugurthae 
legatum pertimesceret, quo res communis licentius ge- 
reretur; nam ab insidiis ejus aliter caveri nequivisse. 
Sed ego comperior Bocchum magis Punica fide quam 
ob ea quae praedicabat simul Romanos et Numidam 
spe pacis attinuisse, multumque cum animo suo volvere 
solitum Jugurtham Bomanis an illi Sullam traderet; 
lubidinem advorsum nos, metum pro nobis suasisse. 

109. Igitur Sulla respondit pauca coram Aspare 
locuturum, cetera occulte aut nullo aut quam paucis- 
sumis praesentibus ; simul edocet quae sibi responde- 
rentur. Postquam, sicuti voluerat, congressi, dicit se 
missum a consule venisse qnaesitum ab eo pacem an 
bellum agitaturus foret. Tum rex, uti praeceptum fu- 
erat, post diem decumum redire jubet ; ac nihil etiam- 

nunc decrevisse, sed illo die responsurum. Dein ambo 
in sua castra digressi. Sed ubi plerumque noctis pro- 
cessit, Sulla a Boccho occulte arcessitur; ab utroque 
tantummodo fidi interpretes adhibentur, praeterea Da- 
bar internuntius, sanctus vir et ex sententia ambobus. 
Ac statim sic rex incipit : 

110. "Numquam ego ratus sum fore uti rex maxu- 
mus in hac terra et omnium quos novi privato homini 
gratiam deberem. Et mehercule, Sulla, ante te cogni- 
tum multis orantibus, aliis ultro egomet opem tuli, 
uullius indigui. Id imminutum, quod ceteri dolere so- 
lcnfr, ego laetor; fuerit mihi eguisse aliquando pretium 
amicitiae tuae, qua apud animum meum nihil carius 
habeo. Id adeo experiri licet ; arma, viros, pecuniam, 
postremo quicquid animo lubet, sume, utere, et quoad 
vives, numquam tibi redditam gratiam putaveris ; sem- 
per apud me integra erit; denique nihil me sciente 
frustra voles. Nam, ut ego existumo, regem armis 
quam munificentia vinci minus flagitiosum est. Ceterum 
de re publica vostra, cujus curator huc missus es, paucis 
accipe. Belluni ego populo Romano neque feci neque 
factum umquam volui; finis meos advorsum armatos 
armis tutatus sum. Id omitto, quando vobis ita placet ; 
gerite quod voltis cum Jugurtha bellum. Ego fiumen 
Mulucham, quod inter me et Micipsam fuit, non egre- 
diar, neque id intrare Jugurtham sinam. Praeterea si 
quid meque vobisque dignum petiveris, haud repulsus 
abibis." 

111. Ad ea Sulla pro se breviter et modice, de pace 
et de communibus rebus multis disseruit. Denique regi 
patefecit, " quod polliceatur senatum et populum Roma- 
num, quoniam amplius armis valuissent, non in gratiam 
habituros ; faciundum aliquid, quod illorum magis quam 
sua rettulisse videretur ; id adeo in promptu esse, quo- 
niam Jugurthae copiam haberet; quem si Romanis 
tradidisset, fore ut illi plurumum deberetur ; amicitiam, 
foedus, Numidiae partem, quam nunc peteret, [tunc] 
ultro adventuram." Rex primo negitare; affinitatem, 
cognationem, praeterca foedus intervenisse ; ad hoc me- 
tuere, ne fluxa fide usus popularium animos avorteret> 

quis et Jugurtha carus et Romani invisi erant. Denique 
saepius fatigatus leniter et ex voluntate Sullae omnia se 
facturum promittit. Ceterum ad simulandam pacem, 
cujus Numida defessus bello avidissumus, quae utilia 
visa constituunt. Ita composito dolo digrediuntur. 

112. At rex postero die Asparem Jugurthae lega- 
tum appellat dicitque, sibi per Dabarem ex Sulla cogni- 
tum posse condicionibus bellum poni ; quamobrem regis 
sui sententiam exquireret. llle laetus in castra Jugur- 
thae venit ; dein ab illo cuncta edoctus properato itinere 
post diem octavum redit ad Bocchum, et ei denuntiat : 

'Jugurtham cupere omnia quae imperarentur facere, 
sed Mario paruin confidere; saepe antea cum impera- 
toribus Romanis pacem conventam frustra fuisse; ce- 
terum Bocchus si ambobus consultum et ratam pacem 
vellet, daret operam ut una ab omnibus quasi de pace 
in colloquium veniretur, ibique sibi Sullam traderet; 
quum talem virum in potestatem habuisset, tum fore uti 
jussu senatus atquo populi Romani foedus fieret ; neque 
hominem nobilem, non sua ignavia, sed ob rem publi- 
cam, in hostium potestate relictum iri." 

113. Haec Maurus secum ipse diu volvens tandem 
promisit ; ceterum dolo an vere cunctatus, parum com- 
perimus. Sed plerumque regiae voluntates, ut vehe- 
mentes, sic mobiles, saepe ipsae sibi advorsae. Postea 
tempore et loco constituto [in colloquium uti de pace 
veniretur], Bocchus Sullarn modo, modo Jugurthae le- 
gatum appellare, benigne habere, idem ambobus polli- 
ceri. Illi pariter laeti ac spei bonae pleni esse. Sed 
nocte ea, quae proxuma fuit ante diem colloquio decre- 
tum, Maurus adhibitis amicis ac statim immutata volun- 
tate remotis, dicitur secum ipse multa agitavisse voltu 
corporis pariter atque animo varius, quae scilicet tacente 
ipso occulta pectoris patefecisse. Tamen postremo Sul- 
lam arcessi jubet et ex illius sententia Numidae insidias 
tendit. Deinde ubi dies advenit et ei nuntiatum est 
Jugurtham haud procul abcsse, cum paucis amicis et 
quaestore nostro quasi obvius honoris caussa procedit 
in tumulum facillumum visu insidiantibus. Eodem Nu- 
mida cum plcrisque nccessariis suis inermis, uti dictum 

erat, accedit, ac statim signo dato undique simul ex 
insidiis invaditur. Ceteri obtruncati ; Jugurtha Sullae 
vinctus traditur, et ab eo ad Marium deductus est. 

114. Per idem tempus advorsum Gallos ab ducibus 
nostris Q. Caepione et Cn. Manlio male pugnatum ; quo 
metu Italia omnis contremuerat Illique et inde usque 
ad nostram memoriam Romani sic habuere, alia omnia 
virtuti suae prona esse, cum Gallis pro salute, non pro 
gloria certare. Sed postquam bellum in Numidia con- 
fectum et Jugurtham Romam vinctum adduci nuntiatum 
est, Marius consul absens factus, et ei decreta provincia 
Gallia; isque Kalendis Januariis magna gloria consul 
triumphavit. Ea tempestate spes atque opes civitatis 
in illo sitae. 

CHRONOLOGICAL TABLE. 



(FBOM KEITZ.) 



Masinissa is received as a friend of the Boman people by 

Scipio (c. 6). 
Maninlgsa receives a part of the territory which had belonged 

to Carthage (c 6). 
Masinissa dies.— Micipsa recelves the Idngdom. first in con- 

jnnction with his brothers, and then he has it by himself 

(c 6). 
In the winter of this year Jugurtha comes with Numidian 

troops to Numantia to the camp of Scipio (c. 7). 
Af ter the destruction of Numantia, Jugurtha returns to Nu- 

midia with great reputation (c 8). 
Jugurtha is adopted by Midpsa (c 9. 11). 
Micipsa dies (c 11). 

Uiempsal is treacherously kUled by Jugortha (c 12). 
Jugurtha inyades the territories of Adherbal (c. 13). 
Adnerbal goes to Bome for help (c 14). 
Ten commlssioners (legati) are sent to Africa to divide the 

Idngdom of Numidia between Jugurtha and Adherbal 

(cl6). 
Fresh war between Jugurtha and AdherbaL Adherbal is 

besieged in Cirta (c. 20, 21). 
Three legati are sent into Africa (c 22). 
Adherbal being blockaded in Cirta sends to Bome for help 

(c 23, 24). 
Three legati are sent to Africa (c 25). 
Cirta is surrendered, and Adherbal is killed. 
At the suggestionof Memmius the Boman Senate determine 

on war with Jugurtha (c 27). 
L. Calpurnius Bestia, consuL is sent to Africa with an arroy 

(c28). 
He is bribed by Jugurtha, and neglects his commission 

(c 29). 
The summer campaign being ended he returns to Bome. 

Memmius attacks the nobuity with bitter invectives (c 

30,31). 
The praetor Cassius is sent to Africa to summon Jugurtna to 

Bome (c. 32). 
The inquiry at Bome into Jugurtha's conduct is frustrated 

by his partixans (c 33, 34). , m , 

Massiva is killed at Bome by the treachery of Jugurtha 

(c35) 

Albinus, consul, conducts the war badly in Africa : he re- 

turns to Rome, and leaves his brother Aulus in command 

of the army (c 36). 
No 'comitia' at Rome during this year (c 87). 
Aulus conducts the war unskilfuliy, and is sent under the 

yoke (c 37, 38). 
Albinus, who is still consuL goes tp Africa. (c. 39). 
At Rome a strict inquiry m made into the conduct of Ju- 

gurtha's friends, pursuant to a Rogatio proposed by Mami- 

Q. Caecilius Metellus being elected consul conducts the war 

against Jugurtha with judgment and success (c 43—68). 
Meteilus' authority is continued during this year (c 62). 
The Roman garrison at Yaga is massacred tnrough the trea- 

chery of the townsmen (c. 66 — 69). 
Metellus unsuccessfully plots treachery against Jugurtha 

with the aid of Bomilcar and Nabdalsa (C 70—72). 
Marius obtains from Metellus leave to go to Rome.where he 

is elected consul (c. 63—65, and c. 70). 
Jugurtha is defeated again by Metellus. The dty Thala is 

taken (c. 74—76). 
Jugurtha takes Bocchus as an ally (c. 80, 81). 
Metellus having heard that Marius would supersede him 

conducts the war with little vigour (c. 82, 83). 
Mariug, consul, makes active preparatidn for war, and at- 

tacks Jugurtha (c 84. 86-89). 
He takes Qipsa (c 89, 90). 
He stonns a strong fort (c 92—94). 
Sulla, quaestor, comes to the camp (c 95). 
Jugurtha and Bocchus at the close of summer are twioe de- 

feated (c 97—101). 
Towards the close of the year Bocchus shows that he wishea 

for peace (c 102). 
Sulla displays great prudence, cunning, and daring, in the 

events of this year (c 103—113). 
Jugurtha is betrayed to Sulla by Bocchus (c 113). 
Mariu8 still remains in Africa to settle affairs. 
Marius ln his absence is elected consul again (c 114). 
Marius triumphs on the KaL Jan. 

